އުމަވީ ދައުލަތުގެ ދުވަސްވަރު ފާހަގަކުރެވޭ ބައެއް ރަށްތައް | ތާރީޚް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ތާރީޚް އުމަވީ ދައުލަތުގެ ދުވަސްވަރު ފާހަގަކުރެވޭ ބައެއް ރަށްތައް\n1- މައްކާ ( ސައޫދީ އަރަބިއްޔާ ) މުސްލިމުންގެ އެންމެ މުޤައްދަސް އެއްރަށްކަމުގައިވާ މައްކާ އޮންނަނީ ސަޢޫދީ އަރަބިއްޔާގައެވެ. ޙިޖާޒުގެ ވެރިރަށްކަމުގައިވާ މައްކަތުލް މުކައްރަމާ ނުވަތަ މައްކާގެ ނަން ކީރިތި ގުރުއާނުގައި ''ބައްކާ'' އަދި ''އުއްމުލް ޤުރާ'' މިދެގޮތަށް ބަޔާންކުރައްވާފައި ވެއެވެ.\n- ރަތްކަނޑާއި 80ކިލޯމީޓަރ ދުރުމިނުގައި އޮންނަ މައްކާގައި ގާތްގަނޑަކަށް 400 ހާސް މީހުން ދިރިއުޅެއެވެ. ހައްޖުމު މޫސުމުގައި ގާތްގަނޑަކަށް ދޮޅުމިލިޔަން މުސްލިމުން މައްކާގެ ބިމަށް އެއްވާ ކަމުގައި ބުނެވެއެވެ. މިއީ އަރަބިންގެ ޘަޤާފީ އަދި ވިޔަފާރީގެ މުހިއްމު މަރުކަޒެކެވެ.\n- މައްކާ އަށް ވާރޭ ވެހެނީ ވަރަށް މަދުންނެވެ. އެއްގޮތަކަށް ވެސް ވާރޭ ނުވެހި4އަހަރު ފާއިތުވެފައި ވެސް އެބަހުރިއެވެ. ބައެއް ފިނިމޫސުން ތަކުގައި ކޮންމެވެސް ވަރަކަށް ވާރޭ ވެހެއެވެ.\n- މައްކާއަކީ އެންމެ ގަދީމީ އެއްރަށެވެ. މައްކާގެ ތާރީޚަށް ބަލާއިރު އާދަމްގެ ފާނު މައްކާ ވަޑައިގެންނެވި ކަމަށް ބުނެވެއެވެ. އިބްރާހީމްގެ ފާނު ދިރިއުޅުއްވީ މައްކާގައެވެ. ދަރިކަލުން އިސްމާޢީލްގެ ފާނާއި އެކު މައްކާގައި ގެފުޅު ނުވަތަ ''ކައުބަތުﷲ'' ބިނާކުރެއްވުމަށް މާތް ﷲ އަމުރުކުރެއްވިއެވެ.\n- އިސްލާމްދީން މައްކާއިން ޝާމްގެ ރަށްތަކާއި، މަޣުރިބު، މިޞްރު، އަދި އެހެނިހެން ހިސާބުތަކަށް ފެތުރިގެން ދިޔައެވެ.\n- ކީރިތި ރަސޫލާ މުޝްރިކުންގެ އުދަގޫ ތަކުގެ ސަބަބުން މައްކާ ދޫކުރައްވައި މަދީނާއަށް ހިޖުރަ ކުރެއްވި އެވެ. އެއަށް ފަހު ހިޖުރައިން 8ވަނަ އަހަރުގައި އެބުރި މައްކާއަށް ވަޑައިގެން މައްކާ ފަތަހަ ކުރެއްވިއެވެ.\n- މީލާދީން 1917 ވަނަ އަހަރުގައި އޭރު މައްކާގެ އަމީރު ''ޙުސައިން ބިން ޢަލީ'' މިނިވަންކަން މައްކާގައި އިޢުލާންކުރެއްވިއެވެ. އެއަށް ފަހު ''ސުޢޫދު ދަރިކޮޅު''ގެ ދައުރު މައްކާގައި ފެށިގެން އައެވެ. އެއާއެކު މިހާރުވެސް ސައޫދީ އަރަބިއްޔާގައި އޮތް ރަސްކަން އިޢުލާންކުރެވިގެން ދިޔައެވެ.\nމައްކާގެ މުހިއްމު ބައެއް އާޘާރުތައް:\n1- މަސްޖިދުލް ޙަރާމް\nކަޢުބަތުﷲ ގެފުޅު ހުންނަނީ މިމިސްކިތުގެ ތެރޭގައެވެ. މިސްކިތުގެ އެއްކަނެއްގައި ހަޖަރުލް އަސްވަދު ވެއެވެ. މިސްކިތުގެ އިރުމަތީ ފަރާތުގައި ޒަމްޒަމް ފެންވަޅާއި، ''ޤުއްބާ އަލްއައްބާސް'' ވެއެވެ. މަސްޖިދުލް ހަރާމް ބިނާކުރެއްވުމަށް ފަހު މިއަދާއި ހަމައަށް އެތައްފަހަރަކު މިސްކިތުގެ ޖާގަ ބޮޑުކުރެވިފައިވެއެވެ. މިހާރު މިސްކިތުގެ އުސްމިނުގައި 24މީޓަރު ހުރެއެވެ.\n2- ކަޢުބާ ނުވަތަ ގެފުޅު\nގެފުޅު ހުންނަނީ މަސްޖިދުލް ޙަރާމްގެ މެދުގައެވެ. ދިގުމިނުގައި 40ފޫޓު، ފުޅާމިނުގައި 35ފޫޓު ހުންނަ ގެފުޅުގެ އުސްމިނުގައި 50ފޫޓު ހުރެއެވެ. ކައުބާ ނުވަތަ ގެފުޅު ބިނާކުރެއްވީ އިބްރާހީމްގެ ފާނުއާއި ދަރިކަލުން އިސްމާޢީލް ގެ ފާނުއެވެ.\n3- އިބްރާހީމްގެ ފާނުގެ މަގާމުކޮޅު\nމިމަގާމުކޮޅު ހުންނަނީ މަސްޖިދުލް ހަރާމްގެ ތެރޭގައި ގެފުޅާއި ކައިރި ހިސާބެއްގައެވެ. މިތަން ހަދާފައިވަނީ މުޅިން ރަން ބޭނުންކޮށްގެންނެވެ.\n4- އަރަފާތު ފަރުބަދަ\nއަރަފާތު ދުވަހު ހައްޖުވެރިން މަޑުކޮށްތިބެނީ މިފަރުބަދައާއި އަދި އޭގެ ވަށައިގެންވީ ބިމުގައެވެ. އަރަފާތުގެ ބިމުގައި މަޑުކޮށްލުމަކީ ހައްޖުގެ ރުކުންތަކުގެ ތެރެއިން ރުކުނެކެވެ.\n5- ޙިރާއު ފަރުބަދައިގެ ހޮހަޅަ\nފާޅުގައި އިސްލާމްދީނަށް ގޮވާލެއްވުމަށް ފެއްޓެވުމުގެ ކުރިން ކީރިތި ރަސޫލާ ގިނިކަންޏާއި މިހޮހަޅައިގައި އަޅުކަންކުރެއްވުމުގައި ހޭދަކުރެއްވިއެވެ.\n6- ޘައުރު ފަރުބަދައިގެ ހޮހަޅަ\nކީރިތި ރަސޫލާ މައްކާއިން މަދީނާއަށް ހިޖުރަކުރެއްވި މަގުމަތީގައި އަބޫބަކުރުގެ ފާނުއާއި އެކު މުޝްރިކުންނަށް ފިލާވަޑައިގަތުމުގެ ގޮތުން މަޑުކޮށްލެއްވީ މިހޮހަޅައިގެ ތެރޭގައެވެ.\n2- މަދީނާ ( ސައޫދީ އަރަބިއްޔާ )\n- މަދީނާއަކީ ވެސް ސައުދީ އަރަބިއްޔާގައިވާ މުސްލިމުންގެ މުގައްދަސް ރަށްތަކުގެ ތެރޭގައި ހިމެނޭ ރަށެކެވެ. މަދީނާ އޮންނަނީ ކަނޑުގެ ސަތަހައަށް ވުރެ 600މީޓަރު އުހުގައެވެ.\n- މަދީނާއަށް އިސްލާމްދީން ވާސިލްވީ ކީރިތި ރަސޫލާގެ ދުވަސްވަރު ''މުޞްޢަބު ބިން ޢުމައިރު'' އިސްލާމީ ފުރަތަމަ ސަފީރުގެ ގޮތުގައި މަދީނާއަށް ވަޑައިގަތް މަދީނާގެ އަހުލުވެރިންނަށް އިސްލާމްދީނަށް ވަނުމަށް ގޮވާލުމުންނެވެ. އެހިނދު މަދީނާގެ ވަރަށް ގިނަބަޔަކު އިސްލާމްދީން ޚިޔާރުކުރި އެވެ.\n- ކީރިތި ރަސޫލާގެ އަމުރު ފުޅަށް މީލާދީން 622 ވަނަ އަހަރު ވަރަށް ގިނަ ޞަޙާބީން މަދީނާއަށް ހިޖުރަ ކުރެއްވިއެވެ. އެއީ މުޝްރިކުންގެ އުދަގޫތަކާއި، އަނިޔާތަކުގެ ސަބަބުން މައްކާގައި މުސްލިމުންނަށް އުޅެން ދަތިވުމުންނެވެ. އޭގެ 10ދުވަސް ފަހުން ކީރިތި ރަސޫލާ މައްކާ ދޫކުރައްވައި މަދީނާއަށް ހިޖުރަކުރެއްވި އެވެ. އެއީ މީލާދީން 622ވަނަ އަހަރުގެ ޖުލައި މަހުގެ2ދުވަހުއެވެ. ކީރިތި ރަސޫލާ ފުރަތަމަ މަޑުކޮށްލެއްވީ މަދީނާގެ ރަށްބޭރުގައި އޮންނަ އަވަށެއްކަމުގައިވާ ''ޤުބާއު'' ގައެވެ. ޤުބާއު ގައި 5ދުވަހު މަޑުކޮށްލެއްވުމަށް ފަހު މަދީނާގެ މީހުންއުޅޭ ހިސާބަށް ވަޑައިގަތެވެ. މަދީނާގެ އަހުލުވެރިންގެ ފަރާތުން ވަރަށް ހޫނު ތަރުހީބެއް ކީރިތި ރަސޫލާއަށް އެދުވަހު ލިބިވަޑައިގެންނެވިއެވެ. މަދީނާގައި ކީރިތި ރަސޫލާ މަޑުކޮށްލެއްވީ ''އަބީ އައްޔޫބުލް އަންޞާރީ''ގެ ގެކޮޅުގައެވެ.\n- ޢައްބާސީ ދައުލަތުގެ ދުވަސްވަރު ޚަލީފާ ''މަހުދީ''ގެ ވެރިކަމުގައި އުތުރުފަރާތަށް 27.5މީޓަރު އިތުރު ކުރެވުނެވެ.\n- މިޞްރުގެ ވެރިކަމަށް ''އައްޡާހިރު ބައިބަރަސް'' އިސްވުމަށް ފަހު މިސްރުންނާއި އިސްލާމީ ދުނިޔެއިން ފަންނީ މީހުން މަސްޖިދުއްނަބަވީ މަރާމާތުކޮށް އަލުން ބިނާކުރުމަށް ފޮނުއްވިއެވެ.\n- ހިޖުރައިން 888ވަނަ އަހަރު މިސްރުގެ ވެރިއަކަށް ހުންނެވި ''ޤައިތުބާއީ'' އަލްއަމީރު ''ސަންގަރު އަލް ޖަމާލީ'' މަދީނާއަށް ފަންނީ މީހުންނާއި، ތަކެއްޗާއި އެކު މަސްޖިދުއް ނަބަވީ މަރާމާތުކުރުމަށް ފޮނުއްވެވިއެވެ. އެފަހަރު ކީރިތި ރަސޫލާގެ ކޮޓަރިކޮޅުގެ މަތީގައި ފުރަތަމަ ފަހަރަށް ގުއްބު ހެދުނެވެ. އެފަހަރު ބޮޑުކޮށް ނިމުނު އިރު މިސްކިތުގެ ބޮޑުމިނުގައި 9010 އަކަމީޓަރު ހުއްޓެވެ.\n- ހިޖުރައިން 1370ވަނަ އަހަރުގެ ޝައްވާލު މަހުގައި އޭރުގެ ސައޫދީ ރަސްކަމުގައި ހުންނެވި ''ޢަބުދުލް ޢަޒީޒު އާލް ސުޢޫދު'' ގެ ވެރިކަމުގައި މަސްޖިދުއް ނަބަވީ ބޮޑުކުރުމުގެ މަސައްކަތް ކުރެވުނެވެ. އެފަހަރު 12271މީޓަރުގެ ބޮޑުމިން މަސްޖިދުއް ނަބަވީ އަށް އިތުރުކުރެވުނެވެ.\n- ހިޖުރައިން 1406 ވަނަ އަހަރު ''ފަހުދު ބިން އަބުދުލް ޢަޒީޒު އާލް ސުޢޫދުު''ގެ ވެރިކަމުގައި މަސްޖިދުއް ނަބަވީ އަށް 000،82 އަކަމީޓަރުގެ ބޮޑުމިން އިތުރު ކުރެވުނެވެ.\n3- ކޫފާ ( އިރާގު )\n- ކޫފާ އޮންނަނީ އިރާގުގައިވާ ފުރާތު ކޯރުގެ އައްސޭރީގައެވެ. ކޫފާގެ އުތުރުން އޮންނަނީ އިރާގުގެ ވެރިރަށް ބަޣުދާދު އެވެ. އިރުދެކުނުން އޮންނަނީ ބަޞަރާ އެވެ.\n- ކޫފާ ބިނާކުރެވުނީ ހިޖުރައިން 17ވަނަ އަހަރުގައެވެ. މިރަށް ބިނާކުރެއްވީ އުމަރުގެ ފާނުގެ އަމުރުފުޅަށް ސަޢުދު ބިން އަބީ ވައްޤާޞް އެވެ.\n- ފާރިސްކަރައިގެ ރަށްތަކާއި. ''ޚަރާސާން'' ފަދަ ރަށްތައް ފަތަހަކުރެއްވުމަށް އިސްލާމީ ލަޝްކަރު ނިކުމެފައިވަނީ ކޫފާގެ ބިމުންނެވެ.\n- ހިޖުރައިން 75ވަނަ އަހަރު ''ޙުއްޖާޖު ބިން ޔޫސުފު އައްޘަޤަފީ'' އިރާގުގެ ވެރިކަމަށް އިސްވުމަށް ފަހު ކޫފާއާއި، ބަޞަރާ ކައިރީގައި ހަގުރާމައިގައި ބޭނުންކުރެވޭ ބޭސްއެއްގެ ގޮތުގައި ''ވާސިޠު'' އޭ ކިޔޭ ރަށެއް ބިނާކުރެއްވި އެވެ.\n- ކޫފާ ވަނީ ފިޤުހު އިލްމުގައި ކުރިއަރައިގެން ގޮސްފައެވެ. އަލް އިމާމް އަބޫ ޙަނީފާ އައްނުޢުމާން އަކީ ކޫފާގެ ފިޤުހު އިލްމުވެރިންގެ ތެރޭގައި ހިމެނިވަޑައިގަންނަވާ ބޭފުޅެކެވެ.\n- ކޫފާގެ އާޘާރުތަކުގެ ތެރެއިން މިހާރު ފެންނަށް ހުރީ ހިޖުރައިން 17ވަނަ އަހަރު ބިނާކުރެވުނު ''އަލް މަސްޖިދުލް ޖާމިޢު'' އެވެ.\n4- ބަޞަރާ ( އިރާގު )\n- ބަޞަރާ އޮންނަނީ އިރާގުގައި ވެރިރަށް ބަޣުދާދު އާއި 300މޭލު ދުރުމިނުގައި ފުރާތު ކޯރާއި، ދިޖުލާ ކޯރުގެ އައްސޭރި އަށް ވާގޮތަށެވެ.\n- ބަޞަރާ ބިނާކުރެއްވީ އުމަރުގެ ފާނުގެ އަމުރުފުޅަށް ހިޖުރައިން 16ވަނަ އަހަރުގައި ''ޢުތުބާ ބިން ޣަޒުވާން'' އެވެ.\n- ޢުމަރުގެ ފާނުގެ ޚިލާފަތުގައި ޢުތުބާ ބިން ޣަޒުވާން އަވަހާރަވުމުން ދެން ވެރިކަމަށް އިސްކުރެއްވީ ''އަލްމުޣީރާ ބިން ޝުޢުބާ'' އެވެ. އެއަށް މުޣީރާ ވެރިކަމުން ދުރުކޮށް ''އަބޫ މޫސާ އަލްއަޝްޢަރީ'' ވެރިކަމަށް އިސްކުރެއްވިއެވެ.\n- ޢުޘްމާނުގެ ފާނުގެ ޚިލާފަތުގައި ''އަބޫ މޫސާ އަލްއަޝްޢަރީ'' ބަޞަރާގެ ވެރިކަމުން ދުރުކޮށް އެމަގާމަށް އުޘްމާނުގެ ފާނުގެ ބޮޑުބޭބޭފުޅުގެ ދަރިކަލުން ''ޢަބުދުﷲ ބިން ޢާމިރު'' އިސްކުރެއްވިއެވެ.\n- އުމަވީ ދައުލަތުގެ ދުވަސްވަރުގައި ވެސް ބަޞަރާއަށް ޚާއްސަ އަހައްމިއްޔަތެއް އެކި ޚަލީފާއިން ދެއްވާފައި ވެއެވެ. އެއީ ބަޞަރާ އޮންނަ ތަނުގެ ގޮތުންނެވެ.\n- ޢައްބާސީ ދައުލަތުގެ ދުވަސްވަރު ވިޔަފާރީގެ މުހިއްމު މަރުކަޒެއްގެ ގޮތުގައި ބަޞަރާ ވިއެވެ.\n- ބަޞަރާގެ ތާރީޚުގައި އެކި ދުވަސްވަރު ބަޞަރާއަށް އިންގިލާބުތައް ގެނެވިފައިވެއެވެ. މިގޮތުން ހިޖުރައިން 257ވަނަ އަހަރު ގެނެވުނު ''ޒަންޖު އިންގިލާބު'' އާއި، ހިޖުރައިން 311ވަނަ އަހަރު ''ޤަރާމިޠާ'' އިން ބަޞަރާއަށް ދިން ހަމަލަ ފާހަގަކޮށްލެވެއެވެ.\n- ހިޖުރައިން 656ވަނަ އަހަރު ''މުޣޫލު'' ބަޞަރާއަށް ހަމަލާދީ އިމާރާތްތައް ހަލާކުކޮށް އަންދާލި އެވެ.\n- ހިޖުރައިން 941 ވަނަ އަހަރު ތުރުކީންގެ އަތްދަށަށް ބަޞަރާ ދިޔައެވެ. އެއަށް ފަހު ހިޖުރައިން 1190ވަނަ އަހަރު ފާރިސީންގެ އަތްދަށަށް ބަޞަރާ ދިޔައެވެ.\n- ހިޖުރައިން 1193 ވަނަ އަހަރު ފާރިސީން ބަޞަރާއިން ބޭރުކޮށްލެވުނެވެ. އެއަށް ފަހު ފުރަތަމަ ބޮޑު ހަގުރާމައާއި ޖެހެންދެން ބަޞަރާ އޮތީ ތުރުކީންގެ ބާރުގެ ދަށުގައެވެ.\n- ފުރަތަމަ ބޮޑުހަގުރާމައިގެ ކުރީކޮޅު ބަޞަރާއަށް އިގިރޭސީން ވެރިވިއެވެ. ދެވަނަ ބޮޑުހަގުރާމައިގެ ދުވަސްވަރު ހަގުރާމައިގެ ބޭސްއެއްގެ ގޮތުގައި ބަޞަރާ ބޭނުންކުރެވުނެވެ. ރޫސީވިލާތަށް ޕެޓްރޯލް އެދުވަސްވަރު ފޮނުވުނީ ބަޞަރާ އިންނެވެ.\n- ބަޞަރާގައި ވާ މުހިއްމު އާޘާރުތަކުގެ ތެރޭގައި ހިޖުރައިން 16ވަނަ އަހަރު ބިނާކުރެވުނު ''މަސްޖިދު އަބޫ މޫސާ އަލްއަޝްޢަރީ'' އާއި ، ބަޞަރާގައިވާ އެންމެ ބޮޑުމިސްކިތް ''ޖާމިޢުލް މަޤާމު'' ފާހަގަކުރެވެއެވެ.\n5- ޤުދުސް ( ފަލަސްތީނު )\n- ޤުދުސް އޮންނަނީ ފަލަސްތީނުގައެވެ. ވަށައިގެން ވާދީތައް ވާ ޤުދުސްގެ ބޮޑުމިނުގައި 19.331 އަކަކިލޯމީޓަރު ހުރެއެވެ.\n- ޤުދުސް އަށް ''އައުރު ޝަލީމް'' އޭ ވެސް ކިޔެއެވެ. މީލާދީގެ 1000އަހަރު ކުރިން ދާއޫދުގެ ފާނު ޤުދުސްއަށް ވެދެވަޑައިގަތެވެ. މީލާދީގެ 975 އަހަރު ކުރިން ސުލައިމާނުގެ ފާނުގެ ''ހައިކަލް'' ޤުދުސްގައި ބިނާކުރެއްވިއެވެ. އެއާގުޅިގެން ''މަދީނަތުލް މުޤައްދަސާ'' އޭ ކިޔުނެވެ.\n- ޤުދުސް ފަތަހަ ކުރެއްވީ ހިޖުރައިން 16ވަނަ އަހަރުގައި ޢުމަރުގެ ފާނުއެވެ.\n- އުމަވީންނާއި، ޢައްބާސީންނާއި، އަދި ފާޠިމީންގެ ދުވަސްވަރު ޤުދުސްއަށް ޚާއްޞަ ސަމާލުކަމެއް ދެއްވައި މިސްކިތްތައް ބިނާކުރެއްވިއެވެ.\n- މީލާދީން 1099 ވަނަ އަހަރުގައި ޤުދުސް ޞަލީބީންގެ އަތްދަށަށް ދިޔައެވެ. އެއަށްފަހު މީލާދީން 1187ވަނަ އަހަރު ޞަލާހުއްދީނުލް އައްޔޫބީ ޤުދުސް ''ޙިއްޠީން'' ހަގުރާމައިގައި މިނިވަންކުރަންދެން ޤުދުސް އޮތީ ޞަލީބީންގެ ބާރުގެ ދަށުގައެވެ.\n- މީލާދީން 1262ވަނަ އަހަރު މިސްރުގެ ވެރިކަމުގައި ހުންނެވި ''ބައިބަރަސް'' ޤުދުސްއަށް ވަޑައިގެންނެވި އެވެ.\n- ޝާމްކަރައިގައި ކުރެވުނު ''މަރަޖު ދާބިޤު'' އޭ ކިޔުނު ހަގުރާމައަށް ފަހު ޤުދުސް ޢުޘްމާނީންގެ އަތްދަށަށް ދިޔައެވެ. ޢުޘްމާނީންގެ ދުވަސްވަރު ޤުދުސްއަކީ މުހިއްމު ރަށެއްކަމުގައި ބެލެވުނެވެ.\n- ޔޫރަޕުގެ ގައުމުތަކުން ޔަހޫދީންނަށް ޤުދުސްއަށް ހިޖުރަކުރުމަށް އެހީތެރިވެދިނެވެ. ނަމަވެސް ޢުޘްމާނީން އެކަމާއި ދެކޮޅުހައްދަވައި، ޤުދުސްއަށް ޔަހޫދީން ހިޖުރަކުރުން މަނާކުރެއްވިއެވެ. ނަތީޖާއެއްގެ ގޮތުން އޭރު ގުދުސްގައި ތިބި ޔަހޫދީންތައް ޤުދުސް އިން ފައްސާ ބޭރުކޮށްލެވުނެވެ.\n- މީލާދީން 1918ގައި ފުރަތަމަ ބޮޑުހަގުރާމަ ނިމުމަށްފަހު ޤުދުސްއާއި، ފަލަސްތީނުގެ އެހެން ރަށްތައް ދިޔައީ އިގިރޭސީންގެ އަތްދަށަށެވެ. އެއާއި ގުޅިގެން ޤުދުސްއާއި ފަލަސްތީނުގެ ރަށްތަކަށް ޔަހޫދީން ހިޖުރަ ކުރާ މިންވަރު އިތުރުވެގެން ދިޔައެވެ.\n- 1948ގައި ފަލަސްތީނުގައި ޔަހޫދީ ދައުލަތެއް ގާއިމުކުރިއެވެ. އެއާއި ވިދިގެން ޤުދުސް ދެބަޔަކަށް ބަހާލެވުނެވެ.\n- 1967ގައި މުޅި ޤުދުސް އެއްކޮށް ޔަހޫދީންގެ ބާރުގެ ދަށަށް ދިޔައެވެ.\n- ޤުދުސްގައިވާ މުހިއްމު އާޘާރުތަކުގެ ތެރޭގައި މުސްލިމުންގެ ފުރަތަމަ ޤިބުލާކަމުގައިވާ މަސްޖިދުލް އަޤްޞާއާއި، އުމަވީ ދައުލަތުގެ ޚަލީފާ ޢަބުދުލް މަލިކް ބިން މަރުވާން ބިނާކުރުމަށް އަމުރުކުރެއްވި '' މަސްޖިދު ޤުއްބަތިއް ޞަޚްރާއު''އާއި، މީލާދީން 1517ވަނަ އަހަރު ބިނާކުރެވުނު ''މަސްޖިދު އައްޠޫރު'' އާއި، ''އަލް އަފުޟުލް ބިން ޞަލާޙުއްދީނުލް އައްޔޫބީ'' ބިނާކުރެއްވި ''މަސްޖިދުލް ޢުމްރީ'' ހިމެނެއެވެ. މީގެ އިތުރުން ބައެއް ޞަޙާބީންނާއި ތާބިޢީން އަދި ކުރީގެ ބައެއް ޢިލްމު ވެރިން ފަސްދާނު ލެވިފައި ވަނީ ޤުދުސްގެ ބިމުގައެވެ.\n6- ޚަލީލު ( ފަލަސްތީނު )\n- ޚަލީލު އޮންނަނީ ފަލަސްތީނުގައި ޤުދުސްގެ ހުޅަގުން 30ކިލޯމީޓަރު ދުރުމިނުގައި އަދި ދެކުނުން ބައިތު ލަހުމް އާއި 22ކިލޯމީޓަރު ދުރުގައެވެ.\n- ޚަލީލުގެ ނަން ނެގިފައިވަނީ އިބްރާހީމްގެ ފާނުގެ ސިފަފަޅު ''ޚަލީލު އައްރަޙުމާން''އާއި ގުޅުވައިގެން ކަމުގައި ބުނެވެއެވެ. މީލާދީގެ 1700 އަހަރުކުރިން އިބްރާހީމްގެ ފާނު ޚަލީލުއަށް ވަޑައިގަތެވެ. ޚަލީލު އަށް ކުރިން ''އަރުބަޢު''އޭ ވެސް ކިޔައި އުޅުނެވެ. އެއީ ޚަލީލުގެ ބާނީ ''އަރުބަޢުލް ޢަރަބީ އަލްކަންޢާނީ''އަށް ނިސްބަތްކޮށެވެ.\n- އިބްރާހީމްގެ ފާނުގެ އަނބިކަބަލުން ސާރާ އާއި، ދެދަރިކަލުން ކަމުގައިވާ އިސްހާގު ގެ ފާނު އާއި، ޔަޢުޤޫބު ގެ ފާނުއާއި، އެބޭކަލުންގެ އަނބިކަބަލުން ވެސް ފަސްދާނުފުޅުވެޑުވިފައިވަނީ ޚަލީލުގެ ބިމުގައެވެ.\n- ރޫމާނީންގެ ދުވަސްވަރު އިބްރާހީމްގެ ފާނުއާއި އޭނާގެ އާއިލާގެ ބޭފުޅުން ފަސްދާނުފުޅު ވެޑުވިފައިވާ މަޤްބަރާގައި ފައްޅިއެއް ބިނާކުރެވުނެވެ. ފަހުން މީލާދީން 614ވަނަ އަހަރު ފާރިސީން އެފައްޅި ހަލާކުކޮށް ނައްތާލިއެވެ.\n- މީލާދީން 1099ވަނަ އަހަރު ޚަލީލު ޞަލީބީހަގުރާމައިގެ ތެރޭގައި ''ފަރަންޖާ''އިންގެ އަތްދަށަށް ދިޔައެވެ. އެއަށްފަހު ޞަލީބީންގެ އަތްދަށުން މީލާދީން 1187ވަނަ އަހަރު ޞަލާޙުއްދީނުލް އައްޔޫބީ ޚަލީލު މިނިވަން ކުރެއްވިއެވެ.\n- 3ގަރުނަށް ދެމިގެންދިޔަ މަމާލިކުންގެ ވެރިކަމުގައި ވެސް ޚަލީލު އަށް ޚާއްސަ ސަމާލުކަމެއް ދީފައިވެއެވެ.\n- މީލާދީން 1517ވަނަ އަހަރު އުޘްމާނީން ޝާމް އާއި ޚަލީލު އަޅުވެތި ކުރިއެވެ. އެއަށް ފަހު 4ގަރުނު ވަންދެން ޚަލީލު އޮތީ އުޘްމާނީންގެ ބާރުގެ ދަށުގައެވެ.\n- އުޘްމާނީންގެ އަތުން ޚަލީލު ބީވެގެންދިޔައީ ފުރަތަމަ ބޮޑުހަގުރާމައިގެ ދުވަސްވަރު އިގިރޭސީން ފަލަސްތީނު އަޅުވެތިކުރުމުންނެވެ.\n- 1948ގައި ޔަހޫދީ ދައުލަތެއް ފަލަސްތީނުގެ ބިމުގައި އިޢުލާންކުރުމަށްފަހު ޚަލީލުގެ ބޮޑުބައެއް ޔަހޫދީންގެ ބާރުގެ ދަށަށް ދިޔައެވެ.\n- 1967ގައި ޚަލީލުއާއި އެރަށުގެ ވަށައިގެންވާ ކުދިބޮޑު ހުރިހާ ރަށެއް ޔަހޫދީންގެ އަތްދަށަށް ދިޔައެވެ.\n- ޚަލީލުގައިވާ މުހިއްމު އާޘާރުތަކުގެ ތެރޭގައި ''މަސްޖިދުލް ޙަރަމް އަލްއިބްރާހީމީ''އާއި، އިބްރާހީމްގެ ފާންއާއި، އޭނާގެ އާއިލާގެ ބޭބޭފުޅުން ފަސްދާނުވެޑުވިފައިވާ މަޤުބަރާ ހިމެނެއެވެ.\n7- އިސްކަންދަރިއްޔާ ( މިސްރު )\n- އިސްކަންދަރިއްޔާ އޮންނަނީ މެދުތެރޭ ކަނޑުގެ އައްސޭރިއަށް ވާގޮތަށް މިޞްރުގެ ބިމުގައެވެ.\n- މުސްލިމުން އިސްކަންދަރިއްޔާ ފަތަހަ ކުރީ އަމުރުބުނުލް ޢާޞް ވެރިއަކަށް ހުންނަވައިގެން މިސްރު ފަތަހަކުރެއްވުަމަށް ކުރެއްވި މަސައްކަތުގެ ތެރޭގައެވެ. މިގޮތުން ބާބިލިޔޫން ފަތަހަ ކުރެއްވުމަށް ފަހު އިސްކަންދަރިއްޔާ ހިޖުރައިން 20ވަނަ އަހަރުގެ ރަބީޢުލް އައްވަލު މަހުގެތެރޭގައި ޙިޞާރު ކުރިއެވެ. އޭގެ 14މަސް ފަހުން ހިޖުރައިން 21 ވަނަ އަހަރުގެ ތެރޭގައި އިސްކަންދަރިއްޔާ މުސްލިމުން ފަތަހަ ކުރިއެވެ.\n- އެކިދައުރުތަކުގައި އިސްކަންދަރިއްޔާއަށް ޚާއްޞަ ސަމާލުކަމެއް ދީފައިވެއެވެ. މިގޮތުން އިސްކަންދަރިއްޔާގައި މިސްކިތްތައް އެކި ދުވަސްވަރު ވަނީ ބިނާކުރެވިފައެވެ.\n- ކަނޑުގެ އައްސޭރީގައިވާ ރަށަކަށް ވުމާއި އެކު ބޯޓުތައް ބަނުމަށް ޚާއްޞަ ތަނެއް އިސްކަންދަރިއްޔާ ގައި ތައްޔާރުކުރެވުނެވެ.\n- ޞަލާހުއްދީނުލް އައްޔޫބީގެ ވެރިކަމުގައި އެއްގަމާއި ކަނޑުގެ މަގުން އިސްކަންދަރިއްޔާ ދިފާއުކުރުމަށް އެތައްކަމެއް ކުރެވުނެވެ. މިގޮތުން ކޯއްޓޭތަކާއި، ފާރުތައް ހެދުނެވެ. އަދި އިސްކަންދަރިއްޔާގެ އިމާރާތްތައް ބިނާކުރުމަށް ވެސް ޚާއްސަ ސަމާލުކަމެއް ދީފައިވެއެވެ.\n- މުސްލިމުން މިސްރު ފަތަހަކުރުމުގެ ކުރިން އިސްކަންދަރިއްޔާ އަކީ ރޯމަނުންނާއި، ގްރީކު ޘަޤާފަތުގެ އެންމެ ބޮޑު އެއްމަރުކަޒެވެ.\n- އިސްކަންދަރިއްޔާގައި ހުރި އާޘާރުތަކުގެ ތެރޭގައި އެކި ދުވަސްވަރު ބިނާކުރެވިފައިވާ މަދަރުސާތަކާއި، ދޮރާށިތަކާއި، ޓަވަރުތަކާއި، މިސްކިތްތަކާއި ، ގަނޑުވަރުތައް ހިމެނެއެވެ.\n8- ފުސްޠާޠު ( މިސްރު )\n- ފުސްޠާޠު އޮންނަނީ މިޞްރުގައި ވެރިރަށް ޤާހިރާގެ ރަށްބޭރުގައެވެ. ފުސްޠާޠުގެ އިރާއި އުތުރުން ވަނީ މުޤައްޠަމް ފަރުބަދަ އެވެ. ހުޅަގަށް އޮންނަނީ ނީލަކޯރެވެ.\n- ހިޖުރައިން 21 ވަނަ އަހަރު ޢަމުރުބުނުލް ޢާޞް މިޞްރު ފަތަހަކުރެއްވުމަށް ފަހު ވެރިކަންކުރާނޭ ރަށެއް ހެދުމުގެ މަސައްކަތް ފެށިއެވެ. މިގޮތުން ވެރިރަށެއްގެ ގޮތުގައި ފުސްޠާޠު ކަނޑައަޅުއްވައި އެރަށް ބިނާކުރެއްވި އެވެ.\n- ފުސްޠާޠު ވެފައިވަނީ މިސްރުގެ ވެރިން އެކި ދުވަސްވަރު ހޭދަކުރައްވާ ނުވަތަ ދިރިއުޅުއްވާ ތަނެއްގެ ގޮތުގައެވެ. ހިޖުރައިން 133ވަނަ އަހަރު އައްބާޞީ ދައުލަތް ފެށިގެން އައި ދުވަސްވަރު ފުސްޠާޠުގައި ''ޢަސްކަރު'' ނުވަތަ ''ކޭމްޕް''އެއް ފުސްޠާޠު ގައި ބިނާކުރެވުނެވެ. އައްބާސީ ދައުލަތުގެ ޚަލީފާއިން ދިރިއުޅުއްވީ މިބުނި ޢަސްކަރުގައެވެ. ނަމަވެސް އަހުމަދު ބިން ޠޫލޫން ''ޤަޠާއިޢު'' އޭ ކިޔޭ ރަށް ހިޖުރައިން 256ވަނަ އަހަރު ބިނާކުރެއްވުމަށް ފަހު ޠޫލޫންގެ ޒަމާން ނިމެންދެން ވެރިންތައް ހޭދަކުރެއްވީ މިބުނިރަށް ''ޤަޠާއިޢު'' ގައެވެ.\n- އެއަށްފަހު ފާތިމީ ދައުލަތުގެ ދުވަސްވަރު ޖައުހަރު އައްޞަޤުލީ ޤާހިރާ ބިނާކުރަންދެން މިސްރުގެ ވެރިކަމަށް އިސްވި ބޭފުޅުން އުޅުއްވަމުން އައިސްފައިވަނީ ފުސްޠާޠުގައި ބިނާކުރެވުނު ޢަސްކަރު ގައެވެ.\n- ފުސްޠާޠުގައި މިހާރު ހުރި އެންމެ ފާހަގަކޮށްލެވޭ އާޘާރީ ތަނަކީ ޢަމުރުބުނުލް ޢާޞް ގެ މިސްކިތެވެ. މިޞްރުގައި ހުރި އެންމެ ދުވަސްވީ މިސްކިތްތަކުގެ ތެރޭގައި ހިމެނޭ މިމިސްކިތް ބިނާކުރެއްވީ ޢަމުރުބުނުލް ޢާޞް ހިޖުރައިން 12ވަނަ އަހަރުގައެވެ. މިމިސްކިތަށް ''ތާޖުލް ޖަވާމިޢު'' އަދި ''ޖާމިޢުލް ޢަތީޤު'' އޭ ވެސް ކިޔައެވެ.\n9- ދިމިޝްޤު ( ސޫރިޔާ )\n- ދިމިޝްޤު އޮންނަނީ ސޫރިޔާގެ ހުޅަގު ދެކުނު ބިތުގައެވެ. ކަނޑުގެ ސަތަހައަށްވުރެ 2130 ފޫޓު މަތީގައި އޮންނަ މިރަށަކީ މިހާރު ސޫރިޔާގެ ވެރިރަށެވެ.\n- ދިމިޝްޤު އަކީ އެންމެ ދުވަސްވީ އެއްރަށް ކަމުގައި ބެލެވެއެވެ. މީލާދީގެ 732 އަހަރު ކުރިން ''އާޝޫރީން''ގެ ބާރުދަށަށް ދިމިޝްގު ދިޔައެވެ. އެއީ އެދުވަސްވަރު ދިމިޝްޤު ގައި އޮތް ''އާރާމިޔާ'' އިންގެ ރަސްކަން ވެއްޓުމަށް ފަހުގައެވެ.\n- މީލާދީގެ 64އަހަރު ކުރިން ރޯމަނުން ދިމިޝްގަށް ވެރިވުމާއި އެކު ކްރިސްޓިއަން ދީން ދިމިޝްޤު ގައި ފެތުރިގެން ދިޔައެވެ.\n- ހިޖުރައިން 14ވަނަ އަހަރު މުސްލިމުން ދިމިޝްގު ފަތަހަ ކުރިއެވެ. އެއަށް ފަހު މުޢާވިޔަތު ބިން އަބީ ސުފުޔާން ވެރިއަކަށް ހުންނަވައިގެން ދިމިޝްގު އިމާރާތްކުރެއްވުމުގެ މަސައްކަތް ފެށުނެވެ. މިމަސައްކަތަށް 20އަހަރު ނެގިކަމުގައި ބުނެވެއެވެ.\n- އުމަވީ ދައުލަތުގެ ދުވަސްވަރު ވެރިރަށެއްގެ ގޮތުގައި ދިމިޝްގު ބޭނުން ކުރެވުނެވެ.\n- އުމަވީންނާއި، އައްބާސީންގެ ދުވަސްވަރަށްފަހު ޠޫލުންނާއި، ފާތިމީންގެ ބާރުގެ ދަށުގައި ވެސް ދިމިޝްގު އޮތެވެ. މީލާދީން 1260ވަނަ އަހަރު ޢުޘްމާނީން ދިމިޝްގު އަޅުވެތިކުރުމާއި އެކު ދިމިޝްގު އެމީހުންގެ ބާރުގެ ދަށަށް ދިޔައެވެ.\n- ޢުޘްމާނީންގެ ބާރުގެ ދަށުގައި މީލާދީން 1918ވަނަ އަހަރާއި ޖެހެންދެން ދިމިޝްގު ދެމިއޮތެވެ.\n- 1920ވަނަ އަހަރު ފަރަންސޭސިން ދިމިޝްގު އަޅުވެތި ކުރުމަށް ފަހު ސޫރިޔާއިން މިނިވަންކަން އިޢުލާން ކުރަންދެން ދިމިޝްގު އޮތީ ފްރާންސްގެ ބާރުގެ ދަށުގައެވެ. ފްރާންސް ސިފައިން އެއްކޮށް ދިމިޝްގުއިން ފައިބައިގެން ދިޔައީ 1946 ވަނަ އަހަރުގެ ތެރޭގައި ސީރިޔާ މިނިވަން ދައުލަތެއްގެ ގޮތުގައި ހަމަޖެހިގެން ދިއުމާއި ގުޅިގެންނެވެ.\n- ދިމިޝްގުގައިވާ މުހިއްމު އާޘާރުތަކުގެ ތެރޭގައި ''އުމަވީ''، ''އައްސުލްޠާނު ސަލީމު''، ''ސުލައިމާނިއްޔާ''، ''ބާޝޫރާ''، ސަޤީފާ''، މިނަންތައް ދެވިފައިވާ މިސްކިތްތައް ހިމެނެއެވެ. މީގެ އިތުރުން ބައެއް ފައްޅިތަކާއި، ބާޒާރު ތަކަކީ ވެސް ފާހަގަކޮށްލެވޭނެ އާޘާރުތަކެވެ.\n10- ޙަލަބު ( ސޫރިޔާ )\n- ސޫރިޔާގެ ބޮޑެތި ރަށްތަކުގެ ތެރޭގައި ގުނާލެވޭ ޙަލަބު އޮންނަނީ ސޫރިޔާގެ އުތުރުގައެވެ. މިރަށަށް ''އައް ޝުހަބާއު'' އޭ ވެސް ކިޔައެވެ.\n- މީލާދީގެ ކުރިން ''ޔަމުހާދު'' ދަރިކޮޅުގެ ރަސްކަމުގައި ވެރިރަށެއްގެ ގޮތުގައި ޙަލަބު ބޭނުންކުރެވުނެވެ. އެއަށް ފަހު އައި އެކި ދައުލަތްތަކުގެ ބާރުގެ ދަށުގައި ޙަލަބު ދެމިއޮތެވެ. މިގޮތުން އާޝޫރީންނާއި، ގްރީކުންނާއި، ރޯމަނުން އަދި ފާރިސީންގެ ބާރުގެ ދަށަށް ޙަލަބު ގޮސްފައިވެއެވެ.\n- މުސްލިމުން ޙަލަބު ފަތަހަކުރީ މީލާދީން 637 ވަނަ އަހަރުގައެވެ.\n- މީލާދީން 944ވަނަ އަހަރު ''ޙަމްދާނީން''ގެ ވެރިރަށުގެ ގޮތުގައި ޙަލަބު ހަމަޖެއްސިއެވެ. އެއަށްފަހު މީލާދީން 962ވަނަ އަހަރު ''ބީޒަންޠީން'' ޙަލަބު އަޅުވެތިކުރިއެވެ.\n- މީލާދީން 1260ވަނަ އަހަރު ''ޢައިނު ޖާލޫތު'' ހަގުރާމައިގައި މަމާލިކުން ޙަލަބު އަޅުވެތިކުރިއެވެ.\n- މީލާދީން 1516ވަނަ އަހަރުން ފެށިގެން 1918ވަނަ އަހަރާއި ހަމައަށް ޙަލަބު އޮތީ އުޘްމާނީންގެ ބާރުގެ ދަށުގައެވެ. 1918ވަނަ އަހަރު ފްރާންސް ޙަލަބު އަޅުވެތިކުރުމަށް ފަހު ސީރިޔާ މިނިވަންކަން އިޢުލާން ކުރަންދެން ޙަލަބު އޮތީ ފްރާންސްގެ ބާރުގެ ދަށުގައެވެ. ސީރިޔާ އިން މިނިވަންކަން އިޢުލާން ކުރީ 1946ވަނަ އަހަރުގެ ތެރޭގައެވެ.\n- ޙަލަބުގައިވާ މުހިއްމު އާޘާރުތަކުގެ ތެރޭގައި ''ޙަލަބު ސިޓަޑެލް''އާއި، ބައެއް މިސްކިތްތައް ހިމެނެއެވެ.\n11- ޤުރުޠުބާ ( ސްޕޭން )\n- ޤުރުޠުބާ އޮންނަނީ ސްޕޭންގައި ނުވަތަ އަންދަލުސް ގައެވެ. ކުރިން ސްޕޭންގެ ވެރިރަށަކީ މިއީ އެވެ.\n- މުސްލިމުން ސްޕޭން ފަތަހަ ކުރީ އުމަވީ ދައުލަތުގެ ޚަލީފާ ވަލީދު ބިން ޢަބުދުލް މަލިކް ބިން މަރުވާންގެ ޚިލާފަތުގައި ހިޖުރައިން 92ވަނަ އަހަރު ޠާރިޤު ބިން ޒިޔާދު މުސްލިމުންގެ ލަޝްކަރުގެ ވެރިއަކަށް ހުންނަވައިގެންނެވެ.\n- ހިޖުރައިން 132ވަނަ އުމަވީ ދައުލަތް ވެއްޓުމުން ދެން ޤުރުޠުބާ ދިޔައީ ޢައްބާސީންގެ ބާރުގެ ދަށަށެވެ.\n- ޤުރުޠުބާގެ ވެރިކަން އެކިފަހަރުމަތިން އެކިދައުލަތްތަކުގެ މީހުން ކޮށްފައިވެއެވެ. މިގޮތުން ހިޖުރައިން 138ވަނަ އަހަރު ޢަބުދުއް ރަޙުމާން ބިން އައްދާޚިލް ވެރިކަމަށް އިސްވިއެވެ. އެއަށްފަހުން އޭނާގެ ދަރިކަލުން ހިޝާމް ބިން ޢަބުދުއް ރަހުމާން ބިން އައްދާޚިލްއާއި، ކާފަ ދަރިކަލުން ޢަބުދުއް ރަހުމާން ބިން ހިޝާމް ވެސް ޤުރުޠުބާގެ ވެރިއެއްގެ ގޮތުގައި ހުންނަވާފައި ވެއެވެ.\n- ޢަބުދުއް ރަހުމާން ބިން ހިޝާމްގެ ދުވަސްވަރު އޭރު ޤުރުޠުބާގައި ތިބި ނަޞާރާއިންގެ ތެރެއިން ވަރަށް ގިނަ ބަޔަކު އިސްލާމްދީނަށް ވަނެވެ.\n- ޢަބުދުއްރަހުމާން އައްނާޞިރު ޤުރުޠުބާގެ ވެރިކަމުގައި ދެމިހުންނެވި ދުވަސްވަރު ''ޒަހުރާއު'' އޭ ކިޔުނު ގަނޑުވަރު ބިނާކުރެއްވި އެވެ.\n- ޢަބުދުއް ރަހުމާން އައްނާޞިރު އަވަހާރަ ވުމަށް ފަހު ދެން ވެރިކަމަށް އިސްވީ އަލްމަންޞޫރު ބިން އަބީ ޢާމިރު އެވެ. އެއަށްފަހު އަލްމަންޞޫރުގެ ދަރިކަލުން ވެރިކަމަށް އެރުމާއި އެކު ބައިބަޔަށް ޤުރުޠުބާގެ އަހުލު ވެރިން ބެހިގެންދިޔައެވެ. މިގޮތުން އުފެދުނު ބައިބައިވުމާއި ފިތުނަވެރިކަން ވެގެން ދިޔައީ މުސްލިމުންގެ އަތުން އަންދަލުސް ގެއްލިގެން ދިއުމުގެ ސަބަބު ކަމުގައެވެ.\n- މިގޮތުން އުފެދުނު ޖަމާއަތްތަކުގެ ތެރެއިން ''އަލްމުޢުތަމިދު އިބްނި ޢައްބާދު'ގެ ވެރިކަމުގައި ނަޞާރާއިންގެ ފިއްތުންތައް ބޮޑުވުމުން ''ޔޫސުފު ބިން ތާޝްފީން''ގެ ކިބައިން އެހީއަށް އެދިވަޑައިގަތެވެ. ޔޫސުފު ބިން ތާޝްފީން ''ޒަލާޤާ''އޭ ކިޔުނު ހަގުރާމައިގައި ނަޞާރާއިންގެ މައްޗަށް ކާމިޔާބު ހޯއްދަވައި އަންދަލުސް ދެވަނަ ފަހަރަށް ''ތައުޙީދު'' ކުރެއްވިއެވެ.\n- ''މުވައްޙިދީން''ގެ ދައުލަތް މަޣުރިބުގައި ފާޅުވެ، ''މުރާބިޠީން''އާއި ދެމެދު ޚިލާފު އުފެދި، ''މުރާބިޠީން'' ބަލިވެގެން ދިއުމުން ދެވަނަ ފަހަރަށް އަންދަލުސް އެކިއެކި ޖަމާއަތް ނުވަތަ ބައިތަކަށް ބެހިގެންދިޔައެވެ.\n- ''މުވައްހިދީން'' ދައުލަތުގެ ބާނީ ''ޢަބުދުލް މުއުމިން ބިން ޢަލީ''ގެ އެހީއާއި އެކު ނަޞާރާ އިންގެ ބާރުގެ ދަށުގައި އޭރު އޮތް ބައެއް ރަށްތައް އަންދަލުސްގެ ރައްޔިތުން ހިޖުރައިން 544ވަނަ އަހަރު އަބުރާ އެމީހުންގެ ބާރުގެ ދަށަށް ގެނައެވެ.\n- މުސްލިމުންގެ އަތުން އެއްކޮށް ބީވެގެން ދިޔައީ ހިޖުރައިން 897ވަނަ އަހަރު ''އަބޫ ޢަބުދުﷲ އަލް އަޙުމަރު''ގެ ވެރިކަން ވެއްޓުމާއި ގުޅިގެންނެވެ.\n- ޤުރުޠުބާގައިވާ ފާހަގަކޮށްލެވޭ އާޘާރުތަކުގެ ތެރޭގައި ބައެއް މިސްކިތްތަކާއި، ގަނޑުވަރުތަކާއި، ބަގީޗާތަކާއި އަދި ޤުރުޠުބާ ކޯރު ހިމެނެއެވެ.\n12- އަޝްބީލިޔާ ( ސްޕޭން )\n- އަޝްބީލިޔާ އޮންނަނީ އަންދަލުސް ނުވަތަ ސްޕޭން ގައެވެ. ކަނޑުގެ ސަތަހައަށް ވުރެ 45ފޫޓް މަތީގައި އޮންނަ މިރަށުގެ ޖައްވަކީ ހޫނު ޖައްވެކެވެ.\n- މުސްލިމުން އަޝްބީލިޔާ ފަތަހަކުރީ ހިޖުރައިން 94ވަނަ އަހަރުގެ ޝަޢުބާން މަހުގެ ތެރޭގައި މޫސާ ބިން ނަސީރު ވެރިއަކަށް ހުންނަވައިގެންނެވެ. އެއީ މީލާދީން 713ވަނަ އަހަރުގައެވެ. ފަތަހަކުރިތާ އެއް މަސް ފަހުން އެރަށުގެ ފުރަތަމަ ވެރިއެއްގެ ގޮތުގައި ''ޢީސާ ބިން ޢަބުދުﷲ އައްޠަވީލް'' ކަނޑައެޅުއްވިއެވެ.\n- ހިޖުރައިން 95ވަނަ އަހަރު ''ޢަބުދުލް ޢަޒީޒު ބިން މޫސާ ބިން ނަޞީރު'' ސްޕޭންގެ ވެރިއަކަށް އިސް ކުރެއްވުމާއި އެކު ''އަޝްބީލިޔާ'' ސްޕޭންގެ ވެރިރަށުގެ ގޮތުގައި ހަމަޖެއްސެވިއެވެ.\n- ހިޖުރައިން 97ވަނަ އަހަރު އަޝްބީލިޔާ ގައި ''ޢަބުދުލް އަޒީޒު ބިން މޫސާ ބިން ނަޞީރު'' ޤަތުލުކުރެއްވުމާއި ގުޅިގެން ސްޕޭންގެ ވެރިކަމަށް ''އައްޔޫބު ބިން ޙަބީބު ބިން އައްލަޚުމީ'' އިސްކުރެވުނެވެ. އެއަށް ފަހު ސްޕޭންގެ ވެރިކަން ''ޤުރުޠުބާ''އަށް ބަދަލުކުރެއްވިއެވެ.\n- ހިޖުރައިން 214ވަނަ އަހަރު އަޝްބީލިޔާ ގައި ޢަބުދުއް ރަޙުމާނު އަލްއައުސަތު ފުރަތަމަ ފަހަރަށް މިސްކިތެއް ބިނާކުރެއްވިއެވެ. މިމިސްކިތުގެ ނަމަކީ ''މަސްޖިދު މުޙައްމަދު ބިން ޢުމަރު ބިން ޢައްދީސް'' އެވެ.\n- ހިޖުރައިން 226ވަނަ އަހަރު ''ނޫރުމާން''އިން އަޝްބީލިޔާ އަށް އަރައި އެރަށުގެ މިސްކިތް އަންދާލިއެވެ. ނަމަވެސް އަންދަލުސްގެ ލަޝްކަރުން ''ނޫރުމާން''އިންނާއި ހަގުރާމަ ކުރައްވައި ބަލިކުރެއްވިއެވެ. މިހާދިސާ ހިގީ އަޝްބީލިޔާގެ އުތުރުގައި އޮންނަ ''ޠަލްޔާޠާ'' ކިޔޭ ހިސާބެއްގައެވެ.\n- ހިޖުރައިން 231ވަނަ އަހަރުގައި އަޝްބީލިޔާގެ ފުރަތަމަ ފާރު ބިނާކުރެވުނުއެވެ. ހަމަ އެއަހަރު ''ދާރު އައްޞިނާޢާ'' ވެސް ބިނާކުރެވުނެވެ.\n- ހިޖުރައިން 300ވަނަ އަހަރުގައި ''ބަނީ ހުއްޖާޖު''ން އަދި ''ބަނީ ޚުލްދޫން''އިން ގެންނަށް އުޅުނު އިންގިލާބު ''ޢަބުދުއް ރަޙުމާން ބިން ނާޞިރު'' ވެރިއަކަށް ހުންނަވައިގެން ނިމުމަކަށް ގެންނެވިއެވެ.\n- ހިޖުރައިން 301ވަނަ އަހަރު އަޝްބީލިޔާގެ ފާރު ތަޅާލެވުނެވެ. އަދި ''އިމާރާ''އޭ ކިޔުނު ގަނޑުވަރު ބިނާ ކުރެއްވިއެވެ.\n- ހިޖުރައިން 414ވަނަ އަހަރު ''މުޙައްމަދު ބިން ޢައްބާދު'' އަޝްބީލިޔާގެ ވެރިކަމަށް އެރުން ވެގެން ދިޔައީ ''ބަނީ ޢައްބާދު''އޭ ކިޔުނު ދައުލަތުގެ ފެށުންކަމުގައެވެ.\n- ހިޖުރައިން 448 ވަނަ އަހަރު އަޝްބީލިޔާއާއި ޤުރުޠުބާ ''މުރާބިޠީން''ގެ އަތްދަށަށް ދިޔައެވެ. އެއަށް ފަހު އަޝްބީލިޔާގެ ވެރިކަމަށް މުރާބިޠީންގެ ކޮމާންޑަރ ''ސައިރު ބިން އަބީ ބަކުރު'' އިސްވެވަޑައިގަތެވެ. އެއަށް ފަހު ''ބަނީ ޢައްބާދުގެ ގަނޑުވަރު'' ސުންނާފަތިކޮށް ނައްތާލެވުނެވެ.\n- ހިޖުރައިން 549ވަނަ އަހަރު ''މުރާބިޠީން''ގެ ވެރިކަން ނިމުމަށްއައެވެ. އެއީ ''މުވައްޙިދު''ންގެ ކޮމާންޑަރ ''ބުއްރާޒު ބިން މުޙައްމަދު ބިން އަލްމަސޫފީ'' އަޝްބީލިޔާގެ ވެރިކަމަށް އިސްވެވަޑައިގަތުމުންނެވެ.\n- ހިޖުރައިން 580ވަނަ އަހަރުގައި ''އަބޫ ޔަޢުޤޫބު ޔޫސުފް'' އަޝްބީލިޔާގައި ޕޯޗުގީޒުންނާއި ދެކޮޅަށް ހަގުރާމަކުރުމަށް ތައްޔާރުވެވަޑައިގަތެވެ. ޕޯޗުގީޒުގައި ކުރެވުނު ''ޝަފްތަރައިން'' ހަގުރާމައިގައި ''އަބޫ ޔަޢުޤޫބު ޔޫސުފް'' ޝަހީދުވެވަޑައިގަތެވެ. އެއަށްފަހު ވެރިކަމަށް އިސްވެވަޑައިގަތީ ދަރިކަލުން ''ޔަޢުޤޫބު'' އެވެ.\n- ހިޖުރައިން 646ވަނަ އަހަރުގެ ޝައުބާންމަހުގެ ތެރޭގައި ''ފަރުޑިނާންޑް 3'' އަޝްބީލިޔާ ހިޞާރުކޮށް އޭގެ 1އަހަރާއި 5މަސް ފަހުން އަޝްބީލިޔާއަށް ވެރިވިއެވެ.މުސްލިމުންގެ އަތުން އެއްކޮށް އަޝްބީލިޔާ ބީވެގެން ދިޔައީ ހިޖުރައިން 647 ވަނަ އަހަރުގައެވެ.\nއަޝްބީލިޔާގެ ބައެއް އާޘާރުތައް:\n1- މުހައްމަދު ބިން ޢުމަރު ބިން ޢައްދީސް މިސްކިތް: މިމިސްކިތް ހުރިތާގައި މިހާރު ހުންނަނީ ''ސަލްފަޑޯރ''އޭ ކިޔޭ ފައްޅިއެކެވެ.\n2- ''ދާރު އައްޞިނާޢާ'': މިތަނަށް މިހާރު ކިޔަނީ ސިނާސް ހައުސް އެވެ.\n3- ރަނުގެ ބުރުޖު: މިތަން ބިނާކުރެއްވީ އަޝްބީލިޔާގެ ވެރިއެއްގެ ގޮތުގައި އެއްދުވަސްވަރެއްގައި ހުރި ''އަބުލް ޢަލާއު އިދްރީސް'' އެވެ.\n4- ''ބުޙައިރާ'' ގަނޑުވަރާއި ބަގީޗާ" މިތަން ބިނާކުރެއްވީ ''އަބީ ޔޫސުފް ޔައުޤޫބު'' އެވެ.\n31- ޤައިރަވާން ( ޓިއުނީޝިއާ )\n- ޤައިރަވާން އޮންނަނީ ޓިއުނީޝިއާގެ ސަހަރާގެ ތެރޭގައެވެ. މިއީ ކުރިން ޓިއުނީޝިއާގެ ވެރިރަށެވެ.\n- ޤައިރަވާން ފަތަހަ ކުރެއްވީ ޢުޤުބާ ބިން ނާފިޢު ހިޖުރައިން 49ވަނަ އަހަރުގެ ތެރޭގައެވެ. މަޣުރިބުގެ ރަށްތަކުގެ ތެރެއިން އެންމެ ފުރަތަމަ އިސްލާމްދީން ޚިޔާރު ކުރީ ޤައިރަވާންގެ އަހުލުވެރިންނެވެ.\n- ހިޖުރައިން 148ން 296އަށް ''އަޣާލިބާ''އޭ ކިޔުނު ދައުލަތުގެ ދުވަސްވަރުގައި ވެރިރަށެއްގެ ގޮތުގައި ޤައިރަވާން ބޭނުންކުރެވުނެވެ.\n- ހިޖުރައިން 308ވަނަ އަހަރު ފާތިމީންގެ ދުވަސްވަރު ވެރިކަން ޤައިރަވާން އިން ''މަހުދިޔާ'' އޭ ކިޔުނު ރަށަކަށް ބަދަލުކުރެވުނެވެ.\n- ފްރާންސްގެ އަޅުވެތިކަމުގެ ދަށުގައި 75 އަހަރު ޤައިރަވާން ދެމިއޮތެވެ.\n- ޓިއުނީޝިއާ މިނިވަންވުމާއި ގުޅިގެން އާވެރިރަށުގެ ގޮތުގައި ތޫނިސް އޭ ކިޔުނު ރަށް ހަމަޖެއްސުމުން ޤައިރަވާން އިން ވެރިކަން ތޫނިސް އަށް އެއްކޮށް ބަދަލުކުރެވުނެވެ.\n- ޤައިރަވާން ހުރި މުހިއްމު އާޘާރުތަކުގެ ތެރޭގައި ޢުޤުބާ ބިން ނާފިޢު މީލާދީން 670ވަނަ އަހަރު ބިނާކުރެއްވި ''މަސްޖިދުލް ޤައިރަވާން''އާއި، ''ބުރޫޠާ''އޭ ކިޔޭ ވަޅާއި، އަދި ބައެއް މިސްކިތްތައް ހިމެނެއެވެ.


Ammatee dhookollumun isthiunaafah, Gaazee ah PG ge bahuge hamalaa eh | Mihaaru\nޚަބަރު / ސީ ލައިފް ގްލޯބަލް\nއަންމަޓީ ދޫކޮށްލުމުން އިސްތިއުނާފަށް، ގާޒީއަށް ޕީޖީގެ ބަހުގެ ހަމަލާއެއް\n21 އޮކްޓޯބަރ 2021 - 10:48\nހުޅުމާލޭގައި ފްލެޓް އިމާރާތްކޮށްދޭނެ ކަމަށް ބުނެ އެތައް ބައެއްގެ އަތުން ގިނަ އަދަދެއްގެ ފައިސާ އަތުލި މައްސަލާގައި ހިޔާނާތުގެ އެތައް ދައުވާއެއް ލިބޭ އަހުމަދު މޫސާ (އައްމަޓީ) ކަފާލާތުގެ ދަށުން ދޫކޮށްލަން ކްރިމިނަލް ކޯޓުން ކުރި އަމުރު އިސްތިއުނާފްކުރަން ނިންމައިފި އެވެ.\nކަފާލާތު ދޭން ނިންމުމުން އެކަން އިސްތިއުނާފުކުރަން ނިންމާފައި ވާއިރު ޕްރޮސެކިއުޓާ ޖެނަރަލް ހުސެން ޝަމީމް މިއަދު ކުރެއްވި ޓްވީޓެއްގައި ވަނީ އަންމަޓީގެ މައްސަލަ ކްރިމިނަލް ކޯޓުން ބައްލަވާ ގާޒީއަށް ވެސް ބަހުގެ ހަމަލާއެއް ދެއްވައިފަ އެވެ. ޖިންސީ ކުށުގެ ސީރިއަސް ދައުވާތަކެއް އޮތް ކުރީގެ ޓޫރިޒަމް މިނިސްޓަރު އަލީ ވަހީދަށް މީހަކު ޖާމިނުކޮށް އޭނާ ރާއްޖޭން ބޭރަށް ދާން ވެސް ހުއްދަ ދެއްވީ ވެސް އަންމަޓީގެ މައްސަލަ ބައްލަވާ ގާޒީ އެވެ.\nޝަމީމްގެ ޓްވީޓްގައި ވަނީ "ދަށު ކޯޓުގެ ހަމަ އެންމެ ފަނޑިޔާރަކަށް" ޖާމިނުކުރެވޭނެ ގޮތް ސާފުވެވަޑައިގެންފައި ނެތުމަކީ އެންމެންގެ ވަގުތު ގެއްލޭ ކަމަކަށް ވެއްޖެ ކަމަށެވެ. އެ ޓްވީޓްގައި ޝަމީމް ވިދާޅުވީ ކަފާލާތުގެ ދަށުން މީހަކު ދޫކޮށްލާއިރު ޖާމިނުކުރާނެ ވަކި ގޮތްތަކެއް ގާނޫނުގައި އޮއްވައި އެ ނޫން ގޮތް ގޮތަށް ދަށުކޯޓުން މައްސަލަ ނިންމާފައި އޮތުމުން ހައިކޯޓަށް ދާނެ ކަމަށެވެ.\nޖާމިނުވުމުގެ މަފްހޫމް ފަނޑިޔާރަށް ކިޔައިދެވޭތޯ ދައުލަތުން ތަފާތު ދެ މައްސަލައެއްގައި ލައްކަ މަސައްކަތް ކޮށްފައިވާ ކަމަށާއި އަދި މިހާތަނަށް އެކަން ކާމިޔާބުވެފައި ނުވާ ކަމަށް ޝަމީމްގެ އެހެން ޓްވީޓެއްގައި ވިދާޅުވެފައިވެ އެވެ.\nޕީޖީ އޮފީހުން ވަނީ އަންމަޓީ ދޫކޮށްލި މައްސަލަ އަންނަ ހަފްތާގައި އިސްތިއުނާފުކުރާނެ ކަމަށް ބުނެފަ އެވެ.\nތަހުގީގަށް ހާޒިރު ނުވެ، "ފިލައިގެން" ރާއްޖޭން ބޭރުގައި ގިނަ ދުވަސްތަކެއް ވަންދެން އުޅުނު އަންމަޓީ އިއްޔެ ދޫކޮށްލާފައި ވަނީ ރަށުން ބޭރަށް ނުދިއުމަށާއި، ކޮންމެ ދުވަހަކު ހެނދުނު 9:30 އަށް ކަރެކްޝަންސަށް ހާޒިރުވުމާއި އަދި ހެކިންނަށް ނުފޫޒު ނުފޯރުވަން އޭނާ އަށް ޝަރުތުކޮށްފަ އެވެ.\nހުޅުމާލޭގައި 3،000 ފްލެޓް އަޅައިދޭނެ ކަމަށް ބުނެ އެތައް ބައެއްގެ އަތުން ބުކިން ފީގެ ގޮތުގައި ފައިސާ ނެގުމަށް ފަހު، ފައިސާ އަނބުރާ ނުދީ އަންމަޓީ ފިލައިގެން އުޅެނިކޮށް އޭނާ ރާއްޖެ ގެނެސް 42 ދައުވާއެއް އުފުލައި އޭނާ ބަންދުކުރީ އެ މައްސަލަތަކުގެ ޝަރީއަތް ނިމެންދެންނެވެ. އެކަމަކު އިއްޔެ އަންމަޓީ ދޫކޮށްލީ އަންހެން ކޮއްކޮއަކާއި ދައްތައެއް ޖާމިނުކޮށްފަ އެވެ.\nDhahtha akaai kokko aku jaaminukoh Ammati dhookollaifi\nޖިނާއީ އިޖުރާއަތުގެ ގާނުނުގެ ދަށުން ޝަރީއަތް ނިމެންދެން ބަންދުކުރާ މީހުންގެ ބަންދު ކޮންމެ 30 ދުވަހަކުން މުރާޖައާކުރަން ޖެހޭތީ އެންމެ ފަހުން ބޭއްވި އަންމަޓީގެ ބަންދު އަޑުއެހުމުގައި އޭނާ އެދިފައި ވަނީ ނުފިލާނެކަން ކަށަވަރު ކުރެވޭ ފިޔަވަޅުތަކެއް އަޅާފައި ދޫކޮށްލާށެވެ. ނަމަވެސް، އޭނާ ފިލާފާނެ ކަމަށް ގަބޫލު ކުރެވޭތީ އެކަމަށް ދައުލަތުން ދެކޮޅު ހެދި އެވެ.\nއަހުމަދު މޫސާ (އައްމަޓީ) ސީ ލައިފް ގްލޯބަލް ޕްރޮސެކިއުޓާ ޖެނެރަލް ހުސައިން ޝަމީމް (ޕީޖީ)\n15 ކޮމެންޓް, 8 ރިއެކްޝަންސް\nއައްމަޓީ އެޗްޑީސީގައި ސިކިއުރިޓީ ޑިޕޮޒިޓްގެ ގޮތުގައި އެތަށްމިލިއަން ޑޮލަރެއް ބެހެއްޓި. އެފައިސާއިން ތިމީހުންނަށް ފައިސާދެއްކެންނެތީތޯ?\nތިޔަ ބުނާމީހަކު ޖަލުގައި ހުރެގެން އޭނަޔަށް ކާންދީ ބަލަހައްޓަން ކުރާ ހޭދަ ކުރަނީ ރައްޔިތުންގެ ބަޖެޓުން. މުޖުތަމައަށް އޮތް ބިރަކީ ކޮބައި؟ މިނޫނީ ނޯންނާނެ ދަށު ކޯޓު ފަނޑިޔާރާ ދިމާލަށް ބޭނުން އެއްޗެއް ކިޔޭ ގައުމެއް. މަތީ ކޯޓަށް އެއްޗެހި ކިޔަން ނުކެރީ ކީއްވެކަން ނޫސްވެރިން ބަލަންވީނު. އަނެއްކާ މިކަހަލަ ހަބަރެއްގަ ދެކޮޅެއްވެސް ނޯވޭ! އޮންނަނީ އެއްކޮޅު. އެއީ ޓުވީޓު ކުރާ މީހާ ބުނާއެތި، ދެން ރައްދު ދިނީމަ ހަދާނީ ރައްދު ޓުވީޓު. ޓުވީޓުން ހަބަރު!\nހާއި ގާޟީ ! ?\nކޯޓުތަކުން ކަންކުރާ ގޮތުން 2012 އަލުން ރިޕީޓްވާހެން ހީވަނީ، އަންނިގެ ވެރިކަން ވެއްޓެންވެސް ދިމާވީ ކޯޓުން، އޭރު ބޮޑަތި އޮޕަރޭޝަން ތަކުގައި ފުލުހުން ހޯދާހާ ޑްރަގު ބޮޑުންތައް ކޯޓުތަކުން ދިޔައީ ދޫކުރަމުން، އެންމެފަހުން ކެތްތެރިކަން ކޮޅުންލައި، ގާނޫނުގެ ބޭރުން ޢަބްދުﷲ ޤާޟީ ހައްޔަރުކުރެވުން. އިދިކޮޅުސިޔާސީޕާޓީތައް އޭރުމަސައްކަތް ކުރަމުންދިޔައީ (ސަރުކާރުން މަސްތުވާއެއްޗިސްއެތެރެވާ ދޮރުތައް ބަންދުކުރަން މަސައްކަތް ކުރާތީ ރުޅިއައިއްސަތިބި) ގޭންގްތަކާއެކު.\nއައްމަޓީ ހުރީ "ވާނުވާޖަހާފަ" ކަން ޕީޖީ ހަދުމަފުޅު ނެތީތޯ؟ ޑްރަގް ލޯޑެއްގެ ނުވަތަ މީހަކު މަރައިފި ގޭންގަކަށް ނިސްބަތްވާ ނޭބަހޫޑް ކުއްޖެ ވާނުވާޖަހައިފިއްޔާ ޕީޖީވެސް މަޖލިސްވެސް ހީވާނީ ފަޔަށް ލޮލޮށް ކަށިހިނި އަރާތީ އުޅޭހެން. ވާނުވާއަކީ އޮންނަ އެއްޗެއްނޫނޭ އެކަން ނައްތާލަންޖެހެއޭ ކޯޓުތަކުގެ ފަނޑިޔާރުން ތަނެއް ދޮރެއް ނުދަނެއޭ ކިޔައި ހީވާނީ ރަށް ފަޅާލަފަާނެހެން. ކޮބާ މިއަދު ވާނުވާ؟؟ ގާނޫނުގަ އޮތް އެއްޗެއް އޮޅުވާލަން އުޅޭތީ ލިބޭ ކެހި.\nޖާމީނު ވާގޮތް ނޭނގިގެނެއް ނޫން. ތިމީހުން ޖާމީނު ކުރުވާގޮތް އަހަރުމެން އެންމެންނަށް އެނގޭ.\nފަތިސް ޕީޕަލްގެ ކަމަކީ ނުފޫޒްފޯރުވައި މީހުންނާއި ޖައްސާލާ ޒާތީވުން. އެ ވަރިހަމަ ތިމާގެ މައްސޫލިޔަތު އަދާނުކުރެވިގެން، ނާގާބިލްކަމުން އެތައްކަމެއް ގޯހުން ގޯހަށް ހިނގިޔަސް. ޝަރުއީދާއިރާގައި އުޅޭ މީހުމްނާއި ދިމާލައަށް އިނގިލި ދިއްކުރުމުގެކުރިން ފުރަތަމަ ތިމާ މީހާ އިސްލާހުވެބަލަ!\nފައިސާ، ފައިސާ! ފަނޑިޔާރުން މަހުޖަނުންނަށް ވާ ފޯރމިއުލާ!\nކަފާލާތު ނުދަންނަނީ ހަމައެކަނި ޔާމިނު މައްސަލަ ޖާމިނު ނުކުރެވެނީ ހަމައެކަނި ރ ޔާމިނަށް ކޮބާ ސޯލިހުގެ އިސްލާހުކުރި ފަޑިޔާރުގެ މިރާއްޖޭގެ ފަޑިޔާރުންނަށް ޤާނޫނު އަސާސީ އާއި ގާނޫނުތައް ކޮންޓިނިއުކޮށް ކިޔަވަދޭންޖެހޭ ސިފައިންގެ ބުންވަރު ޓެސްޓްފަދައިން ގާޞީންނަށް ޤާނޫނުގެ ޓެސްޓެއް ކޮން6މަހަކުން އެއްފަހަރުނަމަވެސް ދޭންފެނޭ\nދިވެހިރާއްޖޭގެ ފަނޑިޔާރުގެ އިސްލާހު ކުރަން ކެރޭވަރު ސަރުކާރެއް ހަމަ ނެތީބާ؟ އިންސާފު ނުލިބި ކިތައް މީހުން ގަތުލުވެފާ ވެއްޖެ؟ ކޮބާ އަފްރާޝިމް ، ރިލްވާން، ޔާމިން، ގެ ގާތިލުން؟ މި އުޅެވެނީ ކޮންތާކު އަހަރެމެނަށް. މަތި ފަޑިގަ ތިބި އެންމެނާ ސުވާލުވެވޭނެ ދުވަހެއް އަދި އެބަ އޮތްކަން ހިތުގަ ބަހައްޓައިގެން އުޅެ.\nމިއީ އާކަމެއްނޫން. ރާއްޖޭގައި އޮތީ ތިކަހަލަ ބޭއިންސާފު ސަޤާފަތެއް. ފައިސާފޮއްޗެއް ލިބިއްޖެނަމަ "ހަލާލެއް ޙަރާމެއް ބެލުމެއްނެތި" އޭގެ ބޭނުން ކުރުމަކީ އާދައެއް. # ފަހަކަށް އައިސް "ކޯޓް ތެރެއިން" މިފަދަ ވަގުންނަށް ފުރުސަތު ހަނިވެގެން ދިޔައިރު ދެން ފެންނާންފެށީ މިފަދަ ކަންކަން ތަޙްޤީގު ކުރުމުގައި "ފުލުހުން ހަދާފައިވާ ގޯސް ތަކުގެ ސަބަބުން" ކުށްވެރިޔާ ސަލާމަތް ވާތަން. ވިސްނާ ބަޔަކަށް މިކަންކަން ވަމުންދާގޮތް ވަޒަންކުރުމަކީ ދަތިކަމެއްނޫން.\nތިކަން ކަން ހިންގާގޮތް ވަރަށް ސާފު.


ރާއްޖޭގެ އަންހެނުންގެ ތަރައްޤީއަށް ދިގު މުއްދަތެއްގައި ވަރަށް އިޚްލާޞްތެރި ޚިދުމަތްތަކެއް ކޮށްދެއްވި ގަލޮޅު މޫނިމާގެ ފާޠިމަތު ޖަމީލް އަވަހާރަވުމާގުޅިގެން، އެ ޢާއިލާއަށް ރައީސުލްޖުމްހޫރިއްޔާ ތަޢުޒިޔާ ވިދާޅުވެއްޖެ - The President's Office\n4 އޭޕްރިލް 2020، ރިފަރެންސް: 2020-140\nރާއްޖޭގެ އަންހެނުންގެ ތަރައްޤީއަށް ދިގު މުއްދަތެއްގައި ވަރަށް އިޚްލާޞްތެރި ޚިދުމަތްތަކެއް ކޮށްދެއްވި ގަލޮޅު މޫނިމާގެ ފާޠިމަތު ޖަމީލް އަވަހާރަވުމާގުޅިގެން އެ ޢާއިލާއަށް ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހް ތަޢުޒިޔާ ވިދާޅުވެއްޖެއެވެ.\nއަލްމަރްޙޫމާ ފާޠިމަތު ޖަމީލުގެ އެއްބަނޑުއެއްބަފާ ބޭބެ އަލްފާޟިލް ޢަބްދުﷲ ޖަމީލާ ރައީސުލްޖުމްހޫރިއްޔާ ފޯނުން ގުޅުއްވައި ވާހަކަފުޅު ދައްކަވަމުން، މި ޚަބަރު އެއްސެވީ ވަރަށް ފުން ހިތާމައާއެކުގައި ކަމަށް ވިދާޅުވިއެވެ. އަދި ޢާއިލާއަށް މި ލިބިވަޑައިގެންނެވި ފުން ހިތާމައިގައި ބައިވެރިވެވަޑައިގެން ޢަބްދުﷲ ޖަމީލަށާއި ޢާއިލާއަށް ރައީސުލްޖުމްހޫރިއްޔާ ތަޢުޒިޔާ ވިދާޅުވިއެވެ. އަދި އެ މަރްޙޫމާގެ ފުރާނައަށް މާތްﷲ ހެޔޮ ރަޙްމަތް ލައްވައި ސުވަރުގޭގެ ދާއިމީ ނިޢުމަތް މިންވަރު ކުރެއްވުމަށާއި، މި ދަނޑިވަޅުގައި ޢާއިލާއަށް ކެތްތެރިކަން ދެއްވުން އެދި މާތްﷲގެ ޙަޟްރަތުގައި ދުޢާ ދަންނަވާކަމަށްވެސް ވިދާޅުވިއެވެ.\nފާޠިމަތު ޖަމީލް ސަރުކާރުގެ ޚިދުމަތް ފަށްޓަވާފައިވަނީ 26 ޖޫން 1955ގައި މަދްރަސަތުލް ޞަލާޙިއްޔާގެ މުދައްރިސާކަމުގެ މަގާމުންނެވެ.7ޖަނަވަރީ 1958ގައި އެ ވަޒީފާއިން ވަކިވެވަޑައިގަތުމަށްފަހު އަލުން ސަރުކާރުގެ ޚިދުމަތް ފެށްޓެވީ 1981 ވަނަ އަހަރުއެވެ. އަންހެނުންގެ ޤައުމީ ކޮމިޓީގެ ރައީސާކަމުގެ މަގާމަށް އެކަމަނާ ހަމަޖެއްސެވީ 16 އޭޕްރީލް 1981 ގައެވެ. އޭގެ ފަހުން 1994 ވަނަ އަހަރުގެ ޖޫން މަހުގެ9ވަނަ ދުވަހުގެ ނިޔަލަށް ތަފާތު މަގާމުތަކުގައި 13 އަހަރަށްވުރެ ދިގު މުއްދަތެއްގައި ރާއްޖޭގެ އަންހެނުންގެ ތަރައްޤީއަށާއި ކުރިއެރުމަށް ބުރަ މަސައްކަތްތަކެއް ވަނީ ކޮށްދެއްވާފައެވެ. އެގޮތުން އޮފީސް ފޮރ ވިމެންސް އެފެއާޒްގެ ޑިރެކްޓަރ ކަމުގެ މަގާމުގަޔާއި ޑިޕާޓްމަންޓް އޮފް ވިމެންސް އެފެއާޒްގެ ޑިރެކްޓަރ ޖެނެރަލް ކަމުގެ މަގާމުގަޔާއި، މިނިސްޓަރ އޮފް ޔޫތު، ވިމެންސް އެފެއާޒް އެންޑް ސްޕޯޓްސްގެ ނާއިބުކަމުގެ މަގާމުގައި ހުންނަވައިގެން ކޮށްދެއްވި ޚިދުމަތްތައް ޚާއްޞަ ގޮތެއްގައި ހަނދާންކޮށްލަންޖެހެއެވެ.


AstraZeneca ge covid vaccine trial kuriah gendhan rahkaatheritho...\nއެސްޓްރަޒެނެކާގެ ކޮވިޑް ވެކްސިން ޓްރައަލް ކުރިޔަށް ގެންދަން ރައްކާތެރިތޯ އެމެރިކާގެ އެފްޑީއޭއިން ބަލަނީ\nވެކްސިން ޓްރެއަލް އާ ގުޅޭ ހުރިހާ މައުލޫމާތެއް ލިބިފައިނުވޭ\nއެންމެ މުހިންމު ޒިންމާއަކީ އެމެރިކާ ރައްޔިތުންގެ ރައްކާތެރިކަން ކަށަވަރުކުރުން\nކ. މާލެ | 16 ސެޕްޓެންބަރ 2020 | ބުދަ 22:26 | 2,210\nއެސްޓްރަޒެނެކާ - އަލްޖަޒީރާ\nއެސްޓްރާޒެނެކާގެ ކޮވިޑް ވެކްސިންގެ ހިއުމަން ޓްރައަލްސް (އިންސާނުންގެ ގަޔަށް ޖަހައިގެން އަޖުމަ ބެލުމުގެ މަރުހަލާ) އެމެރިކާގައި އަދިވެސް އޮތީ މެދުކަނޑާލާފައި ކަމަށާއި ވެކްސިންގެ ޓްރެއަލް ރައްކާތެރީ ކިހާމިންވަރަކަށްތޯ ބަލަމުން އަންނަ ކަމަށް އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަނުން ބުނެފި އެވެ.\nއެސްޓްރާޒެނެކާގެ ވެކްސިން ޓްރައަލްތައް މަޑުޖައްސާލީ، ވެކްސިން ޓެސްޓު ކުރުމުގެ ތިންވަނަ މަރުހަލާގައި ބައިވެރިވި މީހަކު ގޮތްނޭނގޭ ގޮތަކަށް ބަލިވުމާ ގުޅިގެން ސެޕްޓެމްބަރު9ގައެވެ. އަދި އަލުން ޓްރައަލްތައް ފަށާފައިވަނީ ސެޕްޓެމްބަރު މަހުގެ 12 ގައެވެ. އެމެރިކާގައި ޓްރައަލް މަރުހަލާ ފެށުމަށް އަލުން ހުއްދަ ދޭނީ އެ ގައުމުގެ ފުޑް އެންޑް ޑްރަގް އެޑްމިނިސްޓްރޭޝަނުން ބަލަންޖެހޭ ކަންކަން ބެލުމަށް ފަހުއެވެ.\nއެސްޓްރާޒެނެކާ އިން ބުނީ ޓްރެއަލްތައް ފަށާފައިވަނީ ވެކްސިން ބޭނުން ކުރުމަކީ ރައްކާތެރިކަމެއް ކަމަށް އެކަން ބެލި ފަރާތްތަކުން ކަނޑައެޅުމުން ކަމަށެވެ. ވެކްސިން ބޭނުން ކުރުން ރައްކާތެރިކަމަށް ކަނޑައަަޅާފައިވަނީ ބްރިޓަން މެޑިސިންސް ހެލްތު ރެގިޔުލޭޓަރީ އޮތޯރިޓީން ކަމަށް އެ ކުންފުނިން ބުނެއެވެ.\nއެހެންނަމަވެސް އެމެރިކާގައި އަލުން ޓްރެއަލް ފެށުމުގެ ހުއްދަ ދޭނީ އެމެރިކާގެ އެފްޑީއޭއިން ކަމަށްވާއިރު އެކަމާއި ގުޅޭގޮތުން ކޮމިޝަނަރ ސްޓެފްން ހަން އިންސްޓަގރްމާ ލައިވް ސެޝަންއެއްގައި ވިދާޅުވީ ވެކްސިން ޓްރެއަލް އާ ގުޅޭ ހުރިހާ މައުލޫމާތެއް ލިބިފައިނުވާ ކަމަށެވެ. އެހެންކަމުން ވެކްސިންގެ ޓްރެއަލް ކުރިޔަށް ގެންދިޔުމަކީ ކިހާ ރައްކަތެރިކަމެއްކަން ނޭންގޭ ކަމަށް ސްޓެފްން ވިދާޅުވިއެވެ. އަދި އެކަން ބަލާނެކަމަށާއި އެންމެ މުހިންމު ޒިންމާއަކީ އެމެރިކާ ރައްޔިތުންގެ ރައްކާތެރިކަން ކަށަވަރުކުރުން ކަމަށް ސްޓެފަން ވިދާޅުވި އެވެ.\nއެމެރިކާގައި އަލުން ޓްރެއަލް ފެށޭނެ ތާރީޚެއް ސްޓެފްން ނުދެއްވައެވެ.\nއެސްޓްރާޒެނެކާގެ ޓްރެއަލްތައް މެދުކަނޑާލާފައި އޮތުމަށްފަހު އިނގިރޭސިވިލާތުގެ އިތުރުން ބްރެޒިލް އަދި ދެކުނު އެފްރިކާގައިވަނީ ފަށާފައެވެ. މީގެއިތުރުން ބުދަ ދުވަހު އިންޑިޔާގައި މިޓްރެއަލްތައް އަލުން ފެށުމުގެ ހުއްދަ އިންޑިޔާގެ ސެރަމް އިންސްޓިޓިއުޓަށްވެސް ވަނީ އެގައުމުގެ ޑްރަގްސް ކޮންޓްރޯލަރ ޖެނެރަލްގެ ފަރާތުން ލިބިފައެވެ.\nއެސްޓްރާޒެނެކާ އާއި އޮކްސްފޯރޑް ޔުނިވަރސިޓީ ގުޅިގެން ތަރައްގީ ކުރަމުން އަންނަ ވެކްސިނަކީ ކޮވިޑުން ރައްކާތެރިވާން ތަރައްގީ ކުރަމުން އަންނަ ވެކްސިންތަކުގެ ތެރެއިން ކާމިޔާބުވުމުގެ ފުރުސަތު އެންމެ ބޮޑު އެއް ވެކްސިނެވެ.


އެނަރޖީ އެފިޝެންސީ ފޮޓޯގްރަފީ މުބާރާތް 2015\nއިޢުލާން ނަންބަރު (IUL)438-ETDS/438/2015/202 (13 އޮގަސްޓު 2015) އަށް ޙަވާލާދީ ދަންވަމެވެ. މި މިނިސްޓްރީއާއި އ.ދ. ގެ ތިމާވެށްޓާބެހޭ ޖަމްޢިއްޔާ ޔުނައިޓެޑް ނޭޝަންސް އެންވަޔަރަންމަންޓް ޕްރޮގްރާމް (ޔުނެޕް) ގުޅިގެން ގްލޯބަލް އެންވަޔަރަންމަންޓް ފެސިލިޓީ (ޖީ.އީ.އެފް) ގެ އެހީގައި ކުރިއަށް ގެންދާ މަޝްރޫޢު ސްޓްރެންތެނިންގ ލޯ ކާބަން އެނަރޖީ އައިލެންޑް ސްޓްރެޓެޖީސްގެ ފަރާތުން ބޭއްވުމަށް ހަމަޖެހިފައިވާ ފޮޓޯގްރަފީ މުބާރާތަށް ފޮޓޯ ހުށަހެޅުމުގެ މުއްދަތު 30 ސެޕްޓެންބަރު 2015 ވަނަ ދުވަހު ހަމަވެފައިވާތީ، ގިނަ ފަރާތްތަކަކަށް ފޮޓޯ ހުށަހެޅުމުގެ ފުރުޞަތު ދިނުމުގެ ގޮތުން ފޮޓޯ ހުށަހެޅުމުގެ ފުރުޞަތު އަލުން ހުޅުވާލެވިފައިވާ ވާހަކަ ދަންނަވަމެވެ. މިގޮތުން 13 ޑިސެންބަރު 2015 ވާ އާދީއްތަ ދުވަހުގެ މެންދުރު 12:00 ގެ ކުރިން މި އިޢުލާނުގައި ބަޔާން ކުރެވިފައިވާ ގޮތުގެ މަތިން ފޮޓޯ ހުށަހެޅުއްވުމަށް ދަންނަވަމެވެ. އަދި ޙަވާލާދެވިފައިވާ އިޢުލާނާ ގުޅިގެން ހުށަހެޅިފައިވާ ފޮޓޯތައް އަލުން ހުށަހަޅަން ނުޖެހޭނެ ވާހަކަ ދަންނަވަމެވެ.\nމި މުބާރާތަކީ ހަކަތަ އިސްރާފުކުރުން މަދުކުރުމާއި ތިމާވެށްޓާ ރައްޓެހިގޮތުހައި ހަކަތަ ބޭނުންކުރުމުގެ މުހިއްމުކަމާ ގުޅޭގޮތުން ޢާއްމު ރައްޔިތުންގެ ހޭލުންތެރިކަން އިތުރު ކުރުމުގެ މަޤުޞަދުގައި ބޭއްވޭ މުބާރާތެކެވެ. މި މުބާރާތުގެ ތީމެއްގެ ގޮތުގައި ހަމަޖެހިފައިވަނީ މި އަހަރުގެ ހަކަތައިގެ ދުވަހު އިފްތިތާޙު ކުރެވުނު ޝިޢާރުކަމުގައިވާ "ލެޑް ސޭވްސް" އެވެ. މި ތީމުގެ ދަށުން ފޮޓޯތައް ހުށަހެޅުމަށް ހަމަޖެހިފައިވަނީ6ކެޓަގަރީއަކަށް ބިނާކޮށެވެ. މި މުބާރާތަށް ހުށަހެޅޭ ފޮޓޯތައް ވާންވާނީ ދިވެހިރާއްޖޭގައި ނަގާފައިވާ ފޮޓޯތަކަކަށެވެ.\nފޮޓޯތައް ހުށަހެޅޭނެ ކެޓަގަރީތައް\nފޮޓޯގައި ހުންނަންޖެހޭ މިންގަނޑުތައް:\nފޮޓޯ ހުށަހަޅާ ފަރާތަކީ ފޮޓޯގެ ފުރިހަމަ ކޮޕީރައިޓް ލިބިފައިވާ ފަރާތެއްކަމުގައި ވާންވާނެއެވެ.\nމުބާރާތަށް ހުށަހެޅޭ ފޮޓޯއަކީ މީގެކުރިން އެއްވެސް މުބާރާތެއްގައި ބައިވެރިކުރެވިފައިވާ ނުވަތަ ޕަބްލިޝް ކުރެވިފައިވާ ނުވަތަ ވިޔަފާރީގެ ގޮތުން ވިއްކާފައިވާ ފޮޓޯއަކަށް ވެގެން ނުވާނެއެވެ.\nހުށަހަޅާ ފޮޓޯތަކުގެ ރިޒޮލިއުޝަން 70 ޑީޕީއައި އަށްވުރެ ދަށްނޫން ރިޒޮލިއުޝަނެއްކަމުގައި ވާންވާނެއެވެ.\nމަތީގައި ދީފައިވާ ކެޓަގަރީތަކާ ގުޅުންހުރި މިންވަރު\nމުބާރާތުގައި ބައިވެރިކުރެވޭ ފޮޓޯތަކުގެ ތެރެއިން ވަނަވަނައަށް ހޮވޭ ފަރާތްތަކަށް އިނާމު ކަނޑައެޅިފައިވާ ވާހަކަ ދަންނަވަމެވެ. ފޮޓޯ ހުށަހެޅުމުގައި އެއްފަރާތަކަށް ހުށަހެޅޭ ވަކި އަދަދެއް ކަނޑައެޅިފައެއް ނުވެއެވެ. އަދި އިނާމު ދިނުމުގައި ވަނަ ލިބޭ ފަރާތްތަކަށް އެއް ވަނައަށްވުރެ ގިނައިން ވަނަ ނުދޭގޮތަށްވަނީ ހަމަޖެހިފައެވެ. އަދި މިމުބާރަތުގައި ބައިވެރިކުރާ ފޮޓޯތައް ފޮޓޯގެ ވެރިފަރާތުގެ ހުއްދައަކާ ނުލައި މި މިނިސްޓީގެ ބޭނުންތަކަށް ބޭނުންކުރުމުގެ އިޚުތިޔާރު މި މިނިސްޓްރީއަށް ލިބިގެންވެއެވެ. އަދި މި ގޮތަށް ބޭނުންކުރެވޭ ފޮޓޯތަކުގައި އެ ފޮޓޯގެ ވެރިފަރާތަށް ފުރިހަމަ ކްރެޑިޓް ދެވޭނެއެވެ.\nމި މުބާރާތަށް ފޮޓޯ ހުށަހެޅުމަށް "ފޮޓޯގްރަފީ ކޮމްޕެޓިޝަން 2015 އެޕްލިކޭޝަން ފޯމު" ފުރުއްވުމަށްފަހު މިނިސްޓްރީ އޮފް އެންވަޔަރަންމަންޓް އެންޑް އެނަރޖީގެ ރިސެޕްޝަނަށް ފޮޓޯގެ ސޮފްޓްކޮޕީއާއެކު ހުށަހެޅުއްވުން އެދެމެވެ. ނުވަތަ [email protected] އަށް ހުށަހެޅުއްވުން އެދެމެވެ. މި ފޯމު މި މިނިސްޓްރީގެ ރިސެޕްޝަނުންނާއި މިނިސްޓްރީގެ ވެބްސައިޓް www.environment.gov.mv އަދި ފޭސްބުކް ޕޭޖް " LED Saves " އިން ޑައުންލޯޑް ކުރެއްވޭނެ ވާހަކަ ދަންނަވަމެވެ.\nމި މުބާރާތަށް ހުށަހެޅޭ ފޮޓޯތައް ބަލައިގަނެވޭނެ އެންމެފަހު ތާރީޚު: 13 ޑިސެންބަރު 2015 ވާ އާދީއްތަ ދުވަހުގެ މެންދުރު 12:00\nސުންގަޑި: 13 ނޮވެންބަރު 2015 1200


MDP ah amaazukoh ehcheh bunan jeheynee6faharu visnaafa: Shifaz\nމުހައްމަދު ޝިފާޒު- އެމްޑީޕީ ނައިބު ރައީސް\nއެމްޑީޕީއަށް އަމާޒުކޮށް އެއްޗެއް ބުނަން ޖެހޭނީ ހަ ފަހަރު ވިސްނާފަ: ޝިފާޒު\n06 ޖޫން 2020 - 14:27:29\nމޯލްޑިވިއަން ޑިމޮކްރަޓިކް ޕާޓީ (އެމްޑީޕީ) އާ ގުޅޭ ގޮތުން ވާހަކަ ދައްކަން ޖެހޭނީ ހަ ފަހަރު މަތިން ވިސްނާލުމަށް ފަހުގައިކަމަށް އެޕާޓީގެ ނައިބު ރައީސް އަދި ރައީސް އޮފީހުގެ މިނިސްޓަރު މުހައްމަދު ޝިފާޒް ވިދާޅުވެއްޖެ އެވެ.\nޝިފާޒު ކުރެއްވި ޓްވީޓްގައި ވިދާޅުވީ ކުރީގެ ރައީސް އަބްދުﷲ ޔާމިން ވެރިކަން ނިމުމަކަށް ގެނައުމަށް އެމްޑީޕީން ކުރި ބުރަ މަސައްކަތް އެންމެންނަށް އެނގޭނެކަމަށާއި އެ ޕާޓީން ގައުމަށްޓަކައި ކުރާ ބުރަ މަސައްކަތަކީ އެއްވެސް ބަޔަކަށް އޮޅިފައި ނުވާނެ ކަމެއް ކަމަށެވެ.\nއެހެންކަމުން އެމްޑީޕީއާ ގުޅިގެން ވާހަކަ ދެއްކުމުގެ ކުރިން ރަނގަޅަށް ވިސްނާ ފިކުރު ކުރުން މުހިންމުކަމަށްވެސް ޝިފާޒުގެ ޓްވީޓްގައި ވަނީ ފާހަގަކޮށްފަ އެވެ.\nއެމްޑީޕީއާ ބެހޭގޮތުން ދޮގު ވާހަކަ ފަތުރަމުން އަންނަކަމަށް ބުނެ ޝިފާޒު ޓްވީޓް ކުރެއްވީ މިސަރުކާރުގެ ފުރަތަމަ ޖެންޑާ މިނިސްޓަރު ކަން ކުރެއްވި ޝިދާތާ ޝަރީފް އެމްޑީޕީއަށް ފާޑުވިދާޅުވެ އެނާގެ ފޭސްބުކްގައި ކުރެއްވި ޕޯސްޓަކާއި ގުޅިގެންނެވެ.\nއެގޮތުން އެޕޯސްޓުގައި ޝިދާތާ ވިދާޅުވީ އަދާލަތު ޕާޓީގެ ގޮނޑިއެއް މަޖިލީހުގައި ނެތަސް އަދި އެ ޕާޓީއަކީ ކުޑަ ޕާޓީއެއް ނަމަވެސް ކޮންމެ ފަހަރަކު ވެރިކަމަށް އަންނަން ބޭނުންވާ ވޯޓު ހަމަކޮށްދެނީ އެޕާޓީން ކަމަށެވެ. އަދި މަޖިލީހުގައި ހިނގާދިޔަ ކަންކަމުގެ ތެރެއަށް ޝޭހް އިމްރާން އަބްދުﷲ ވަންނަނީ އަދާލަތު ޕާޓީގެ ރައީސްގެ ހައިސިއްޔަތުން ނޫން ކަމަށާއި ދާހިލީ ވަޒީރެއްގެ ހައިސިއްޔަތުން ކަމަށްވެސް ޝިދާތާގެ ޓްވީޓްގައި ފާހަގަކޮށްފައިވެ އެވެ.\nއެމްޑީޕީއަދާލަތު ޝިދާތާ ޝަރީފު


Ithuru eh hafthaa ah office thah hulhuvun faskoffi - AO News\nއިތުރު އެއް ހަފްތާއަށް ސަރުކާރު އޮފީސްތަކާއި ސްކޫލްތައް ބަންދުކުރަން ނިންމައިފިއެވެ.\nމިކަން ހާމަކުރެއްވީ ބުދަ ދުވަހުގެ ހަވީރު ބޭއްވި ނޫސްވެރިންގެ ބައްދަލުވުމުގައި ރައިސުލްޖުމްހޫރިއްޔާ އިބްރާހިމް މުހައްމަދު ސާލިހުއެވެ.\nނޫސްވެރިންގެ ބައްދަލުވުމުގައި ރައީސް ވިދާޅުވީ ޗައިނާ އިން ކޮވިޑް-19 ފެތުރެން ފެށި ފަހުން، މިދިޔަ ޖެނުއަރީ މަހުން ފެށިގެން ދިވެހި ސަރުކާރުން ރައްކާތެރިކަމުގެ ފިޔަވަޅުތައް އަޅަން ފަށާފައިވާ ކަމަށެވެ. އެގޮތުން، މިހާރުވެސް ސަރުކާރުގެ އޮފީސްތަކާއި، ސްކޫލްތަކާއި، ކޮލެޖުތަކުގެ އިތުރުން ޔުނިވާސިޓީތައް ވެސް އިތުރު ހަފްތާއަކަށް ބަންދު ކުރަން ނިންމާފައިވާކަމަށް ރައީސް އިއުލާނު ކުރެއްވި އެވެ.\nބަލި ފެތުރުން ކޮންޓްރޯލް ކުރުމަށް އަޅާ ފިޔަވަޅެއްގެ ގޮތުން މީގެ ކުރިން ވަނީ މި މަހުގެ 19 ން ފެށިގެން މާދަމާގެ ނިޔަލަށް ސަރުކާރު ބަންދުކޮށްފައެވެ. މިހާރު ވަނީ އެމުއްދަތު އިތުރު އެއްހަފްތާއަށް އިތުރުކޮށްފައެވެ.\n،ރައީސް ޞޯލިޙްކޮވިޑް-19ސިއްހީ ކުއްލި ނުރައްކަލުގެ ހާލަތު


Ooredoo ge AirFibre planthakah bodu badhaleh\nއިތުރު ސްޕީޑާއި ޑޭޓާ އާއި އެކު އުރީދޫ 5ޖީ ހޯމް ބްރޯޑްބޭންޑް އެއާފައިބާ ޕްލޭންތަކަށް ބޮޑެތި ބަދަލުތަކެއް ގެނެސްފި އެވެ.\nއުރީދޫއިން ބުނީ އެ ކުންފުނީގެ ތަސައްވުރާ އެއްގޮތުގެމަތިން ހައި ސްޕީޑް އިންޓަނެޓް ހެޔޮ އަގުގައި ފޯރުކޮށްދިނުމަށްޓަކައި ރާއްޖެއަށް މުޅިން އަލަށް ތައާރަފްކޮށްފައިވާ 5ޖީ ހޯމް ބްރޯޑްބޭންޑް އެއާފައިބާ ޕްލޭންތައް މިއަދު ވަނީ ކުރިޔަށްވުރެ ހަލުވި ސްޕީޑްގައި އިތުރު ޑޭޓާވެސް ލިބޭގޮތަށް ބޮޑެތި ބަދަލުތަކެއް ގެނެސްފައި ކަމަށެވެ.\n5ޖީ އެއާފައިބާ އާއި އެކު އިންޓަނެޓް ކަނެކްޓްކުރުމުގައި ދިމާވާ ލަސްތައްވެސް އެތައްގުނައަކަށް ކުޑަވެގެންދާނެ ކަމަށް އެ ކުންފުނިން ބުންޏެވެ. އަދި ދުރު ރަށްރަށާއި ގޭގައި މަސައްކަތް ކުރިޔަށް ގެންދާ ކުދި އަދި މެދު ފަންތީގެ ވިޔަފާރިތަކަށް ފަސޭހަކަމާއެކު 5ޖީ އެއާފައިބާގެ ހިދުމަތް ދިނުމުގެގޮތުން 12 މަހުގެ ކޮންޓްރެކްޓްއަކާއެކު ޑިވައިސް ޕްލޭންއެއްވެސް އުރީދޫ މޯލްޑިވްސްއިން ފޯރުކޮށްދެއެވެ.\n5ޖީ އެއާފައިބާ އަލަށް ނަގާ ހުރިހާ ކަސްޓަމަރުންނަށްވެސް ޑިވައިސް ނެގުމަށް އިތުރު ފަސޭހަކަމެއް ގެނެސްދޭ އޮފާއަކާއިއެކު 5ޖީގެ ހަލުވި ސްޕީޑްތައް ތަޖުރިބާކޮށްލުމުގެ ފުރުސަތު މިހާރު ވަނީ ފަހިވެފައެވެ. މީގެ އިތުރުން ހައިސްޕީޑް އިންޓަނެޓާއި ލޯ ލޭޓެންސީގެ ސަބަބުން ގޭމް ކުޅުންތެރިންނަށްވެސް ބުރޫ އެރުމެއްނެތި ގޭމް ސެޝަންތައް ނިންމާލެވޭނެއެވެ.


Column : Muslimunge thauleemee nizaamuge thaareekhee kurierun -3- One Online\nމެލޭޝިޔާގެ އިންޓަރނޭޝަނަލް އިސްލާމިކް ޔުނިވަރސިޓީ --\nމުސްލިމުންގެ ތައުލީމީ ނިޒާމުގެ ތާރީޚީ ކުރިއެރުން - 3\nތައުލީމު – ޚުލަފާއުއްރާޝިދޫންގެ ދައުރުގަައި\nކައުސާހިބާ ސައްލަﷲ އަލައިހިވަސައްލަމަގެ ދައުރުގައި ރޯކޮށްލެއްވި އިލްމީ ދަންމަރުތައް އަލްޚުލަފާއުއް ރާޝިދޫން ގެ ދައުރުގައިވެސް ކަނިވިޔަކަ ނުދެއްވައެވެ. އަދި ކީއްތޯއެވެ. މުސްލިމުންގެ ޢިލްމީދަތުރު ކުރިއަށް ގެންދެވުމަށްޓަކައި އިތުރު ސާހިބާ ރޭއްވެވި ހުރިހާ ރޭއްވެވުންތަކެއް ހަމަ އެބާރުމިނުގައި ކުރިއަށް ގެންދެވިއެވެ. ކީރިތި ޤުރްއާން އެއްފޮތެއްގެ ސިފައިގައި ޖަމާކުރެވުނީ ވެސް އަލްޚުލަފާއުއްރާޝިދޫންގެ ދައުރުގައެވެ،\nއިސްލާމީ ފުތޫހާތުގެ ސަބަބުން މުސްލިމުންނަށް އަރަބި ކަރައިން ބޭރަށް ނިކުންނާން ޖެހުނެވެ.މިސުރާއި ، ފަލަސްތީނާއި ، އިރާގާއި ޝާމުކަރަ ފަތަހަވުމުން މުސްލިމުން އެތަންތާގައިވެސް ޢިލްމީ ފަނާރުތައް ބިނާކުރިއެވެ. ޢިލްމުގެ ނޫރުފެތުރިއެވެ. ޢިލްމީ މަރުކަޒުތައް ހުޅުވިއެވެ. އެބަރަކާތްތެރި މަސައްކަތަށް ސަހާބީންގެ ބޮޑެތި ޢާލިމުން އެކި ދިމަދިމާއަށް ވަޑައިގެންނެވިއެވެ. ފަލަސްތީނުގައި މުޢާޛު ބިން ޖަބަލު ރަޟިޔަﷲ އަންހުއެވެ.މަދީނާގައި އަބްދުﷲ ބިން މަސްއޫދު ރަޟިޔަﷲ އަންހުއެވެ. ދިމިޝްޤުގައި އަބުއްދަރްދާއު ރަޟިޔަﷲއަންހުއެވެ. ދިމިޝްޤު ފިޔަވައި ޝާމުކަރައިގެ އެހެން ދިމަ ދިމާގައި އަބްދުއްރަހްމާން ބިން ޤާސިމެވެ. މިސުރުގައި ޖިބާން ބިން ޖިބިއްލަތެވެ. މިފަދަ އަފޫރުއްބަ ޢިލްމުވެރީން ޢިލްމު ފަތުރުއްވަން ޚާއްޞަ ކުރެވުނެވެ. އަލްޚުލަފާއުއް ރާޝިދޫންގެ ދައުރުގައި ވަރުގަދަކުރެއްވި ތައުލީމީބިންގާ ޒަމާންތަކަކަށް ދެމި އޮތެވެ. އިސްލާމީ ދައުލަތުގެ މާސިންގާ ސަރަހައްދުގެ އެކިކަންކޮޅުތަކުގައި މަދަރުސާތައް ހުޅުވުނެވެ. އެތަންތާގައި ލިޔެކިޔާން ދަސްކޮށްދެވުނެވެ. ކީރިތި ޤުރްއާނާއި ދީނީ ޢިލްމުތައް އުނގަންނައި ދެވުނެވެ. މަދަރުސާތަކާއި މަކްތަބުތަކާއި މިސްތިތްތަކުގައި ކިޔަވައިދެއްވާ މުދައްރިސުންނަށް ސަރުކާރުން މުސާރަ ހަމަޖެހުނެވެ. އަސްކަރީ ފަންނުތައް ދަސްކޮށްދޭ މަދަރުސާތައްވެސް ހުޅުވުނެވެ.\nއަމީރުލް މުއުމިނީން އުމަރުބުނުލް ޚައްތާބު ރަޟިޔަﷲ އަންހުގެ ދައުރުގައި އިސްލާމީ ދައުލަތުގެ ސަރަހައްދުގައި ހުރި މިސްކިތްތަކުގެ އަދަދު ހަތަރުހާހަށްވުރެ މައްޗައެރިއެވެ. އެމިސްކިތްތަކުގައި ސަރުކާރުން މުސާރަ ދެެއްވާ އިމާމުންނާއި މުދިމުން ތިއްބެވިއެވެ އެއިން ކޮންމެ މިސްކިތަކީވެސް އިލްމީ އިދާރާއެކެވެ.\nޚުލަފާއުއްރާޝިދޫންގެ ދައުރުގައި ޢިލްމީގޮތުން މުސްލިމުން ކުރިއަރައިފައިވާ ކުރިއެރުމުގެ އެއްމިސާލަކީ ހަމައެކަނި ކޫފާގައި ތިންސަތޭކަ ހާފިޒުން ތިއްބެވިކަމެވެ. އެދުވަސްވަރު މަދީނާ ފިޔަވައި ދެވަނައަށް އެންމެ ބޮޑު ޢިލްމީ މަރުކަޒަކީ ކޫފާއެވެ.މައްކާ އާއި، ބަސަރާ އާއި، ދިމިޝްގާއި ފުސްތާޠަކީ ވެސް ބޮޑެތި ޢިލްމީ މަރުކަޒެުތަކެވެ. އެދުވަސްވަރު މަދީނާގައި ތިއްބެވި އެދުރުބޭކަލުންގެ ތެރެއިން އުމަރުގެ ފާނާއި ، އަލީގެ ފާނާއި، އައިޝަތުގެ ފާނާއި، ޒައިދު ބިން ސާބިތުގެ ފާނާއި އަބްދުﷲ ބިން އުމަރު (ރަޟިޔަﷲ އަންހުމް) ޚާއްސަ ގޮތެއްގައި ފާހަގަ ކޮށްލެވެއެވެ. މައްކާގެ އިސް މުދައްރިސަކީ އަބދުﷲ ބިން އައްބާސް ރަޟިޔަﷲ އަންހުމާއެވެ. ކޫފަގައި އަބްދުﷲ ބިން މަސްއޫދު ރަޟިޔަﷲ އަންހުއެވެ.\nމިދެންނެވި ބޭބޭކަލުންގެ ދަރުސްގައި ކީރިތި ޤުރްއާނާއި ،ތަފްސީރާއި، ހަދީސު ގެ އިތުރަށް ފިޤުހާއި ، އަރަބިބަހާއި، ތާރީޚާއި ޅެމާއި ޅެންވެރިކަންވެސް ކިޔަވައިދެވުނެވެ.\nއިސްލާމް އާބާދު އިންޓަރނޭޝަނަލް އިސްލާމިކް ޔުނިވަރސިޓީ --\nތައުލީމު – އުމަވީ ދައުރުގައި\nނަބަވީ ދައުރުގައި މުސްލިމުންގެ މެދު އުފެދުނު ޢިލްމީ ރޫޙް އުމަވީ ދައުރުގައިވެސް އައީ އިތުރަށް ވަރުގަދަވަމުންނެވެ. ސަހާބީންގެ ވަރަށް ގިނަބޭކަލުން އޭރުވެސް ދުނިޔޭގައި ތިއްބެވިއެވެ. އެބޭކަލުންގެ ހަޔާތްޕުޅުގެ މަޤްސަދަކަށް ހައްދަވައިފައިވަނީ ޢިލްމު ފެތުރުއްވުމެވެ. އެދުވަސްވަރު ދީނީ ޢިލްމު ފެރުއްވި ބޭކަލުންގެ ތެރޭގައި އަބްދުﷲ ބިން އައްބާސް ރަޟިޔަﷲ އަންހުމާ އާއި އަބްދުﷲ ބިން އުމަރު ރަޟިޔަﷲ އަންހުމާ އާއި އަނަސް ބިން މާލިކު ރަޟިޔަﷲ އަންހު އާއި ޙަސަނުލް ބަސަރީ ރަޙިމަހުﷲ އާއި، އިމާމު ޒުހުރީ ރަޙިމަހުﷲއާއި ޤާޟީ ޝުރައިހު ރަޙިމަހުﷲއާއި އައްސައްޔިދާ އާއިޝާ ޞިއްދީޤާ ރަޟިޔަﷲ އަންހާ ފަދަ ބޭބޭކައުކަނބަލުން ހިމެނިވަޑައިގެންނެވިއެވެ. ދީނީ ޢިލްމުތަކުގެ ފޮތްތައް ލިޔެވޭންފެށީވެސް އުމަވީ ދައުރުގައެވެ. އިލްމުގެ ތަފާތު އާގޮފިތައްވެސް އެދައުރުގައި ތައާރަފުވިއެވެ.\nއުމަވީ ދައުރުގައި ވަރަށް ގިނަ ޢިލްމުވެރީން ކޮންމެ ދުވަހަކުވެސް މިސްކިތްތަކުގައި އިލްމީ މަޖިލިސްތައް ބާއްވަވަމުން ގެންދެވިއެވެ. އަބްދުﷲ ބިން އައްބާސް ރަޟިޔަﷲ އަންހުމާއާއި ރަބީޢަތުއްރާއީ ރަޙިމަހުﷲ ގެ ޢިލްމީ މަޖިލިސް ވަކީން ފުޅާކަން ބޮޑެވެ. ތާބިޢީންގެ ވަރަށް ގިނަ ބޭކަލުން މިސްކިތްތަކުގައި ކިޔަވައިދެއްވަމުން ގެންދެވިއެވެ. އެދުވަސްވަރު ތައުލީމުގެ އެންމެ ކުރިއަރާފައިވާ މަރުކަޒުތައްހުރީ ހިޖާޒުކަރައާއި ، އިރާޤު ކަރައިގައެވެ. މިސްކިތްތަކުގެ އިތުރަށް އިބްތިދައީ މަދަރުސާތަކުގެ ގޮތުގައި ބޭނުންކުރެވޭ ވަރަށް ގިނަ ގޭގެވެސް ހުއްޓެވެ. އެތަންތަނަށް ކިޔަނީ މަކުތަބެވެ. އެތަންތާގައި ކިޔަވައިދެއްވަނީ ކުޑަކުދިންނަށެވެ. ކީރިތި ޤުރުއާނާއި ޙަދީޘާއި ، ހިސާބު ޢިލްމެވެ. އުމަވީ ދައުރުގައި އެންމެ ހާއްޞަގޮތެއްގައި ކުރިއެރީ އަރަބި ބަހާބެހޭ ބަހަވީ ޢިލްމުތަކެވެ. އިސްލާމީ އުންމަތުގެ އެންމެފުރަތަމަ ޔުނިވަރސިޓީ ޖާމިޢާ ޒައިތޫނާ ހުޅުވުނީ ވެސް އުމަވީދައުރުގައެވެ.\nތައުލީމު – އައްބާސީ ދައުރުގައި\nމުސްލިމުންގެ ޢިލްމީ ކުރިއެރުން އޭގެ އެންމެ އުސް ކުންނާ ހަމަޔަށް އެރީ އައްބާސީ ދައުރުގައެވެ.އިރުމަތީގެ ޤައުމުތައް ދުވަހަކުވެސް ދެކެފައި ނުވާފަދަ ޢިލްމީ ކުރިއެރުންތަކެއް އައްބާސީ ދައުރުގައި މުސްލިމުން ހޯދިއެވެ. ޔޫރަޕްގެ އެދުރުންކަމުގައި މުސްލިމުންވީ އައްބާސީ ދައުރުގެ ޢިލްމީ ތަރައްޤީގެ ސަބަބުންނެވެ. މުސްލިމުން ގްރީކާއި، އީރާނާއި އިންޑިއާގެ ހިކުމަތާއި ފަލްސަފާ ދަސްކޮށް އިތުރަށް ފުޅާކޮށް ކުރިއެރުވީ އައްބާސީދައުރުގައެވެ. އެދުވަސްވަރު މުސްލިމުން މަދަރުސާތަކާއި ކޮލެޖްތަކާއި ޔުނިވަރސިޓީތައް ގާއިމްކުރިއެވެ. އެތަންތާގެ ސިލަބަހުގައި އެކުލެވިފައިވަނީ ހަމައެކަނި ޤުރްއާނާއި ޙަދީޘާއި ފިޤުހާއި އަދަބިއްޔާތެއްނޫނެވެ. އަދި ކިއެއްތޯއެވެ. މަންޠިޤާއި ފަލްސަފާއާއި ހިސާބު ޢިލްމާއި ފަލަކިއްޔާތާއި ޠަބީޢިއްޔާތާއި ކީމިޔާވެސް ހިމެނުނެވެ.\nޚަލީފާ މައުމޫނުއްރަޝީދުގެ ދައުރުގައި ބަޣުދާދުގައި ވަރަށް ޚާއްޞަ ޢިލްމީ މުއައްސަސާއެއް އުފެއްދެވިއެވެ. އެތާގެ މަޤްސަދަކީ ހުރިހާ ބާވަތެއްގެ އިންސާނީ ޢިލްމުތައް އާލާކޮށް ކުރިއެރުވުމެވެ. އެތާގެ ނަމަކީ ދާރުލް ޙިކުމަތެވެ. ނުވަތަ ބައިތުލް ޙިކުމަތެވެ. އެތާގެ ބެލުމުގެ ދަށުން ގްރީކާއި އިންޑިއާގެ ޢިލްމީ ފޮތްތައްއަރަބިބަހަށް ތަރުޖަމާކުރެވުނެވެ.\nނިޒާމުލް މުލްކު ތޫސީ ރަޙިމަހުﷲ ވެސް ވަރަށްގިނަ މަދަރުސާތައް އުފެއްދެވިއެވެ. ބަލްޚާއި، ނިޝާޕޫރާއި ، ހަރާތާއި، އިސްފަހާނާއި، ބަސަރާއާއި، މުރޫއާއި، މޫސަލްގައި ވަރަށް މަޝްހޫރު ޢިލްމީ އިދާރާތައް އުފެއްދެވިއެވެ. އެތަންތަނާގުޅިގެން ދާރުލްއިގާމާތައްވެސް އުފެދުނެވެ. ބަޣުދާދުގެ މަޝްހޫރު ޔުނިވަރސިޓީ ތަކުގެ ތެރޭގައި ހިމެނޭ ނިޒާމިއްޔާއާއި ، މުސްތަންސިރިއްޔާ އަކީ މިޒަމާނުގެ މުސްލިމުންނަށް ވެސް ފަޚުރުވެރިކަމާއެކު އެދެޔުނިވަރސިޓީއެއްގެ ނަން ކިޔައިލެވޭފަދަ ދެޔުނިވަރސިޓީއެވެ. މިޒަމާނުގައި އިސްލާމީ ދުނިޔޭގެ އެންމެ ނަންވިދާޔުނިވަރސިޓީ އެއްކަމުގައިވާ އަލްޖާމިއުލް އަޒްހަރު އުފެދުނީވެސް އައްބާސީ ދައުރުގައެވެ. މުޅިދުނިޔޭގައިވެސް އެންމެގިނަ އެންމެ ބޮޑެތި ލައިބްރަރީތައް ބިނާކުރީ ވެސް މުސްލިމުންނެވެ. ނަތީޖާއެއްގެ ގޮތުން އިސްލާމީ އުއްމަތުގައި މަތީފެންވަރުގެ އެތަކެއް ޢިލްމީ ޝަޚްޞިއްޔަތުތަކެއްއުފެދުނެވެ. އިމާމު އަބޫ އިސްޙާޤު ޝިރާޒީއާއި،އިބްނުލް ކާތިބުއާއި، ޤުޠުބުއްދީނުއްޝާފިޢީއާއި ، އިމާމު ޣަޒާލީ ރަޙިމަހުﷲ ފަދަ އަރާތިއްބެވި ޢިލްމުވެރިން ތަކެއް އުފެދުނެވެ.\nމުސްލިމުންގެ ތެރޭގައި އުފެދުނު ޢިލްމީ ހޭލުންތެރިކަމަކީ ކީރިތި ޤުރްއާނުގެ ވަހީ އާއި ކައުސާހިބާގެ ހިދާޔަތުގެ ނަތީޖާއެވެ. އެމަތިވެރި އިރުޝާދުތައް ވަނީ އިންސާނީ ސިކުނޑިތަކުގައި ލެވިފައިހުރި ތަޅުތައް ހުޅުވައިދީފައެވެ. އެތަޅުތައް ހުޅުވުމާއެކު މުސްލިމުންވަނީ ދުނިޔޭގެ އެހެން ހުރިހައި ޤައުމުތަކެއް ފަހަތަށް ޖައްސައިލައި ޢިލްމީގޮތުން ކުރިޔަށް އަރައިފައެވެ. އިސްލާމީ ދުނިޔެވަނީ ޢިލްމުގެ ދަނޑުބިންކަމުގައި ވެފައެވެ. އިލްމުގެ ނާސަރީއަކަށް ވެފައެވެ. ދުނިޔޭގެ ހަތަރުބިތުން ޢިލްމުގެ ޢާޝިގުން މިސުރާބުޖަހާ ތަނަކަށް ވެފައި އޮތީ އިސްލާމީ ދިނިޔެއެވެ. އެދުވަސްވަރު މުސްލިމުން ނުހަނު މަތީ ދަރަޖަޔަކަށް ކުރިއެރުވި ޢިލްމުތަކުގެ ތެރޭގައި ތާރީޚާއި، ޖޯގްރަފީއާއި، މަޢުދަނިއްޔާތާއި (މިނަރަލޮޖީ) ނަބާތިއްޔާތާއި (ބޮޓްނީ) ހަޔަވާނިއްޔާތާއި (ޒޫލޮޖީ) ހިސާބު އިލްމާއި (މެތަމެޓިކްސް) ބޭސްވެރިކަމާއި، ފަލްސަފާ ހިމެނެއެވެ. މިހުރިހައި ޢިލްމުތަކެއްގައި ވެސް އެދުވަސްވަރު ދުނިޔޭގެ އިމާމުންނަކީ މުސްލިމުންނެވެ. ޔޫރަޕު ޖާހިލުކަމުން މިންޖުވީ ސްޕޭނާއި ސިސިލީގައި މުސްލިމުން ބިނާކުރި ޢިލްމީ ފަނާރުތަކުން ފޯރި އަލިކަމުގެ ސަބަބުންނެވެ.\nއާދެ، މިދެންނެވި ފަޚުރުވެރި ރަން ދައުރަށް ފަހުު އިސްލާމީ އުއްމަތަށް ވެރިވީ ކަންނެތްކަމާއި ލޮޑުކަމެވެ. މުސްލިމުން ޢިލްމީ އައު ހޯދުންތަކާއި ، އައުއީޖާދުތަކުގެ މަސައްކަތް ދޫކޮށްލިއެވެ. ރަޖާލައިގެން ގޭގައި މަޑުކޮށްލިއެވެ. ނަތީޖައަކަށްވީ އިސްލާމީ އުންމަތުގެ ފަޚުރުވެރި ކަމުގެ އިރު މެދުންލަނބައިލުމެވެ. ހުރިހައި ގޮތަކުންވެސް އުންމަތް ދަށަށްދިޔުމެވެ.\nއިސްލާމީ އުންމަތަށް މިވަޅޯކަމާއި މޯޅިކަމާއި، ކަންނެތްކަން ވެރިވީ އިސްލާމްދީން ޢިލްމުހޯދަން ގޮވައިލާ ގޮވައިލުމަށް ބަދަލެއް އައިސްގެނެއް ނޫނެވެ. އިސްލާމްދީން މިއަދުވެސް މުސްލިމުންނަށް ހަރުއަޑުން ގޮވައިލަނީ ޢިލްމީ ހުރިހައި މައިދާންތަކެއްގައި ވެސް ބުންވަރު އެލުވައިނުލައި ކުރިޔަށް އެރުމަށެވެ. ވަރުބަލިފިލުވުމުގެ ނަމުގައި ކަންފަސޭހަކޮށްނުލުމަށެވެ. ކަންނެތްވެފައި ނިދިޖެހިފައި ނުތިބުމަށެވެ. އިސްލާމީ ދުނިޔެ އިލްމީ ފަނާރުތަކުން އަލިކޮށްފާންކުރުމަށެވެ. ވިދުވައި ބެބުޅުވުމަށެވެ. ކާބަފައިންގެ ޝަރަފްވެރި މަޤާމު މުސްލިމުންނަށް އަލުން އަތުވާނީ އޭރުންނެވެ. ދުނިޔޭގެ އިސްވާރުން ކަމުގައި މުސްލިމުންނަށް ވެވޭނީ އޭރުންނެވެ.


Safari case ge victim aai Azima evves muaamalaatheh nukurey: Vakeelun | Mihaaru\nކުރީގެ ބަންޑާރަ ނައިބު އާޒިމާ: އެ މައްސަލާގެ ވިކްޓިމްގެ ފަރާތުން އާޒިމާ މީޑިއާގައި ވާހަކަ ދެއްކެވި ކަމަށް ބުނާ ވާހަކަ ވިކްޓިމްގެ ވަކީލުން ދޮގު ކުރޭ -- ފޮޓޯ/މިހާރު\nސަފާރީ ކޭސްގައި އަނިޔާ ލިބުނު މީހާ އާއި އާޒިމާ އެއްވެސް މުއާމަލާތެއް ނުކުރޭ: ވަކީލުން\n23 ޖުލައި 2020 - 23:35 14 comments\nހުޅުމާލޭގައި ފަޅުގައި އޮތް ސަފާރީއެއްގައި ޖިންސީ ގޯނާކުރި ކަމަށް ތުހުމަތު ކުރެވޭ މައްސަލާގައި އަނިޔާ ލިބުނު ކެންޔާގެ އަންހެންމީހާގެ ފަރާތުން ކުރީގެ ބަންޑާރަ ނައިބު އާޒިމާ ޝަކޫރު މީޑިއާއަކާ ވާހަކަ ދެއްކި ކަމަށް ބުނާ ވާހަކަ އެ މީހާގެ ވަކީލުން މިރޭ ދޮގުކޮށްފި އެވެ.\nމިދިޔަ ޖޫން މަހު ހުޅުމާލޭ ފަޅުގައި އޮތް ސަފާރީއެއްގައި ކެންޔާގެ އަންހެނަކަށް ޖިންސީ ގޯނާކުރި ކަމަށް ތުހުމަތު ކުރެވޭ މައްސަލާގައި "މެންދުރު އޮންލައިން" އިން ޝާއިއުކުރި ލިޔުން އެ ވެބްސައިޓުން ނެގުމަށް ފަހު ރޭ ވަނީ މާފަށް އެދި ބަޔާނެއް ނެރެފަ އެވެ. އެއީ ރޭޕްގެ މައްސަލައެއް ކަމަށް ބުނެ ކުރިން މައުލޫމާތު ހާމަ ކުރީ އަނިޔާ ލިބުނު މީހާގެ ފަރާތުން އާޒިމާ، އެ މީޑިއާއާ ވާހަކަ ދެއްކުމުން ކަމަށް ވެސް އެ ބަޔާނުގައިވެ އެވެ.\nއަނިޔާ ލިބުނު މީހާގެ ވަކީލުންގެ ގޮތުގައި މަސައްކަތްކުރާ ރިޒާ އެންޑް ކޯ އިން ނެރުނު ބަޔާނެއްގައިވަނީ އާޒިމާއަކީ އަނިޔާ ލިބުނު މީހާ އެއްވެސް ވަރަކަށް ދަންނަ އަދި އޭނާއާ އެއްވެސް މުއާމަލާތެއް ކުރައްވާފައިވާ ބޭފުޅެއް ނޫން ކަމަށެވެ. އެހެންވެ، އެއީ ސައްހަ މައުލޫމާތެއް ނޫން ކަމަށާއި އަނިޔާ ލިބުނު މީހާއާ ބެހޭ ގޮތުން "މެންދުރު އޮންލައިން" އިން ނެރުނު ބަޔާން ނެގުމަށް ވެސް ކެންޔާގެ އަންހެންމީހާގެ ވަކީލުން ވަނީ އެދިފަ އެވެ.\nPress Release: Announcement of legal representation for Ms Pauline Nduta Gichuru regarding her complaint to @Policemv in relation to sexual assault and/or attempt to rape onasafari boat in Hulhumale’ Lagoon. @ShafeeaRiza pic.twitter.com/q3ZKqOQgpy\n— Noorbaan Fahmy (@Noorbaan) July 23, 2020\nކެންޔާގެ އަންހެންމީހާގެ ގާނޫނީ ވަކީލުންގެ ފަރާތުން ނެރުނު ބަޔާން\nއަނިޔާ ލިބުނު މީހާގެ ވަކީލުން ބުނީ، އޭނާއާ އެއްވެސް ފަރާތަކުން ދެން މުއާމަލާތު ކުރެވޭނީ ވަކީލުންގެ ހާޒިރުގައި ކަމަށް ކަމާބެހޭ އިދާރާތަކަށް އަންގާފައިވާ ކަމަށާއި މީޑިއާތަކުން ވެސް މައުލޫމާތު ހާމަ ކުރުމުގެ ކުރިން ވަކީލުންނަށް ގުޅަން ޖެހޭނެ ކަމަށެވެ. ހުއްދަ ނެތި މީޑިއާތަކުން ޝާއިއުކުރާ ލިޔުންތަކާ ގުޅިގެން ގާނޫނީ ފިޔަވަޅު އަޅާނެ ކަމުގެ އިންޒާރު ވެސް އަންހެންމީހާގެ ވަކީލުންގެ ބަޔާނުގައި ދީފައި ވެ އެވެ.\nމީގެ އިތުރުން އަނިޔާލިބުނު މީހާއަށް އުނދަގުލެއް ކުރިމަތިވެދާނެ ގޮތަށް އެއްވެސް މުއާމަލާތެއް ނުކުރަން އެދޭ ކަމަށް ވެސް އެ ބަޔާނުގައިވެ އެވެ.\nއަނިޔާ ލިބުނު ކެންޔާގެ އަންހެންމީހާ ގާނޫނީ އެހީތެރިކަން ހޯދާ ލޯ ފާމް، ރިޒާ އެންޑް ކޯގެ ފަރާތުން އެ މީހާގެ ގާނޫނީ ވަކީލުންގެ ގޮތުގައި ކަނޑައަޅާފައި ވަނީ ޝަފީއާ ރިޒާ އާއި ނޫރުބާން ފަހުމީ ކަމަށް އެ ލޯ ފާމުގެ ބަޔާނުގައި ވެ އެވެ.\nސަފާރީގައި ހިނގައިދިޔަ ކަންކަމުގެ މައްސަލަ ފުލުހުން ވެސް މިހާރު ދަނީ ބަލަމުންނެވެ. އެކަމާ ގުޅިގެން ދެ މީހަކު ފުރަތަމަ ހައްޔަރު ކުރިޔަސް، ފަހުން އެ މީހުން ދޫކޮށްލުމުން އެ މައްސަލަ ހޫނުވެ، ރައްޔިތުންގެ މަޖިލީހާއި ނޭޝަނަލް އިންޓަގްރިޓީ ކޮމިޝަން (އެންއައިސީ) އިން ވެސް އެ މައްސަލަ ދަނީ ބަލަމުންނެވެ.\nއިތުރު ލިޔުންތައް އާޒިމާ ޝަކޫރު ޖިންސީ އަނިޔާ ރޭޕް ސަފާރީ ހުޅުމާލެ ވަކީލުން


Miadhuves Raajjein Gina Adhadhehge Bayaku Fassivehjje މިއަދުވެސް ރާއްޖެއިން ގިނަ އަދަދެއްގެ ބަޔަކު ފައްސިވެއްޖެ – Huvadhoo News Miadhuves Raajjein Gina Adhadhehge Bayaku Fassivehjje Huvadhoo News\nމިއަދުވެސް ރާއްޖެއިން ގިނަ އަދަދެއްގެ ބަޔަކު ފައްސިވެއްޖެ\nތިނަދޫގައި ހުންނަ ކޮމިއުނިޓީ ސެންޓަރ ގައި ކޮވިޑް ސާމްޕަލް ހަދަނީ -- ހުވަދޫ ފޮޓޯ: މުހައްމަދު އަޚްތަރު\nމިއަދުވެސް ރާއްޖެއިން ގިނަ އަދަދެއްގެ މީހުން ކޮވިޑް-19 އަށް ފައްސިވެއްޖެއެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ) އިން އާންމު ކޮށްފައިވާ ތަފާސް ހިސާބުތަކުން ދައްކާ ގޮތުގައި މިއަދު ޖުމްލަ 2689 މީހުން ވަނީ ކޮވިޑަށް ފައްސިވެފައެވެ. އެގޮތުން މާލެއިން މިއަދު 1296 މީހަކު ކޮވިޑަށް ވަނީ ފައްސިވެފައެވެ. އަދި އަތޮޅުތެރޭގެ މީހުން ދިރިއުޅޭ ރަށްތަކުން 994 މީހުން ކޮވިޑަށް ފައްސިވެފައިވާއިރު، ރިސޯޓުތަކުން ޖުމްލަ 20 މީހަކު ވަނީ ފައްސިވެފައެވެ.\nމިއަދު ރާއްޖެއިން ކޮވިޑް-19 އަށް ޓެސްޓު ކޮށްފައިވަނީ 7013 މީހުންނެވެ. މިފަހަކަށް އައިސް ރާއްޖެއިން ކޮވިޑް-19 އަށް ފައްސިވާ މީހުންގެ އަދަދުމިވަނީ އަނެއްކާވެސް އިތުރުވެފައެވެ. އެގޮތުން ބަލިން ފަސޭހަ ނުވާ މީހުންގެ އަދަދު 17،732 އަށް އަރައެވެ.\nރާއްޖެއިން މިހާތަނަށް ޖުމްލަ 133،288 މީހަކު ކޮވިޑް-19 އަށް ފައްސިވެފައިވާއިރު ބަލިން ފަސޭހަވެފައިވަނީ ޖުމްލަ 115،269 މީހުންނެވެ. ކޮވިޑް-19 އަށް ފަރުވާހޯދަމުން ދަނިކޮށް ރާއްޖެއިން މިހާތަނަށް 274 މީހަކު ވަނީ ނިޔާވެފައިވާއިރު، މިވަގުތު 53 މީހަކަށް ހޮސްޕިޓަލުގައި ދަނީ ފަރުވާ ދެމުންނެވެ.


Quality Schools: August 2013\nޓީޗިންގ އެކްސެލެންސް އެވޯޑްސް 2013\nތަފާތު 11 ފަރާތްތަކެއްގެ ހުނަރުތައް ފާހަގަކުރުމަށްޓަކައި 11 އެވޯޑެއް ތަޢާރަފުކުރެވިފައިވެއެވެ.\n1. އެއާޓެކްސީ އެވޯޑް ފޯ ޕްރިންސިޕަލް އޮފް ދަ އިޔަރ - މި މިންގަނޑުގައި ހިމެނޭނީ ފާއިތުވެދިޔަ އަހަރު ޕްރިންސިޕަލުންގެ ގޮތުގައި މަސައްކަތް ކޮށްފައިވާ ފަރާތްތަކެވެ.\n2. އެވޯޑް ފޯ ޑެޕިއުޓީ ޕްރިންސިޕަލް އޮފް ދަ އިޔަރ - މި މިންގަނޑުގައި ހިމެނޭނީ ފާއިތުވެދިޔަ އަހަރު ޑެޕިއުޓީ ޕްރިންސިޕަލުންގެ މަގާމުގައި މަސައްކަތް ކޮށްފައިވާ ފަރާތްތަކެވެ.\n3. އެލިޔާ އެވޯޑް ފޯ ސެކަންޑަރީ ލީޑިންޓީޗަރ އޮފް ދަ އިޔަރ - މި މިންގަނޑުގައި ހިމެނޭނީ ފާއިތުވެދިޔަ އަހަރު ސެކަންޑަރީ ލީޑިންޓީޗަރުންގެ މަގާމުގައި މަސައްކަތް ކޮށްފައިވާ ފަރާތްތަކެވެ.\n4. ވިލާ ކޮލެޖް އެވޯޑް ފޯ ސެކެންޑަރީ ޓީޗަރ އޮފް ދަ އިޔަރ - މި މިންގަނޑުގައި ހިމެނެނީ ސެކެންޑަރީ އާއި ހަޔާ ސެކަންޑަރީ އަށް ކިޔަވައިދޭ ތަމްރީނު ލިބިފައިތިބި ހުރިހައި މުދައްރިސުންނެވެ.\n5. އޭޑީކޭ ގުރޫޕް އެވޯޑް ފޯ ޕުރައިމަރީ ލީޑިން ޓީޗަރ އޮފް ދަ އިޔަރ - މި މިންގަނޑުގައި ހިމެނޭނީ ފާއިތުވެދިޔަ އަހަރު ޕުރައިމަރީ ލީޑިންޓީޗަރުންގެ މަގާމުގައި މަސައްކަތް ކޮށްފައިވާ ފަރާތްތަކެވެ.\n6. މީޑިޔާނެޓް ޑިޖިޓަލް އެވޯޑް ފޯ ޕުރައިމަރީ ސުކޫލު ޓީޗަރ އޮފް ދަ އިޔަރ - މި މިންގަނޑުގައި ހިމެނެނީ ޕްރައިމަރީ (ގްރޭޑު 1ން 7ށް) އަށް ކިޔަވައިދޭ ތަމްރީނު ލިބިފައިތިބި ހުރިހައި މުދައްރިސުންނެވެ.\n7. އޯކިޑް ހޯލްޑިންގްސް އެވޯޑް ފޯ ސެން (ޚާއްސައެހީއަށް ބޭނުންވާ ކުދިންނަށް ކިޔަވައިދޭ) ޓީޗަރ އޮފް ދަ އިޔަރ - މި މިންގަނޑުގައި ހިމެނެނީ ޚާއްސައެހީއަށް ބޭނުންވާ ކުދިންނަށް ކިޔަވައިދޭ ތަމްރީނު ލިބިފައިތިބި ހުރިހައި މުދައްރިސުންނެވެ.\n8. އެވޯޑް ފޯ ޕްރީސްކޫލް ހެޑް ޓީޗަރ އޮފް ދަ އިޔަރ - މި މިންގަނޑުގައި ހިމެނެނީ ޕުރީ ސުކޫލަށް ކިޔަވައިދޭ (ނާސަރީ، އެލްކޭޖީއަދި ޔޫކޭޖީ) ތަމްރީނު ލިބިފައިތިބި ހުރިހައި ހެޑް ޓީޗަރުން ނުވަތަ ލީޑިންގ ޓީޗަރުންނެވެ.\n9. ފޯސީޒަންސް އެވޯޑް ފޯ ޕްރީސްކޫލް ޓީޗަރ އޮފް ދަ އިޔަރ - މި މިންގަނޑުގައި ހިމެނެނީ ޕުރީ ސުކޫލަށް ކިޔަވައިދޭ (ނާސަރީ، އެލްކޭޖީއަދި ޔޫކޭޖީ) ތަމްރީނު ލިބިފައިތިބި ހުރިހައި މުދައްރިސުންނެވެ.\n10. އައިލަންޑް އޭވިއޭޝަން އެވޯޑް ފޯ ސަޕޯޓް ސްޓާފް އޮފް ދަ އިޔަރ - މި މިންގަނޑުގައި ހިމެނެނީ ސަޕޯޓު ސްޓާފު (ކައުންސެލަރުން، ހެލްތު އެސިސްޓެންޓުން، ލައިބުރޭރިއަނުން، ލެބު ޓެކްނީޝަނުން، އިދާރީ މުވައްޒަފުން ފަދަފަރާތްތައް) ކެޓަގަރީގައި މަސައްކަތްކުރާ ހުރިހައި ފަރާތްތަކެކެވެ.\n11. އެންސިސް އެވޯޑް ފޯ "ލައިފް ޓައިމް އެޗީވްމަންޓް" - މި މިންގަނޑުގައި ހިމެނެނީ ތައުލީމީ ދާއިރާގައި މަދުވެގެން 25 މަސައްކަތް ކޮށްފައިވާ ފަރާތްތަކެވެ. ( މިހާރު މަސައްކަތްކުރަމުންދާ ނުވަތަ މުސްކުޅި ކޮށްފައިވާ ފަރާތްތައްވެސް ހިމެނެއެވެ.)\nPosted by ESQID at 10:24 AM No comments:


PPM ge2factionun ves dhuleh nudhin, ekamaku massala "hallu kurevene"! | Mihaaru\nރައީސް ޔާމީންގެ ފެކްޝަނުން މިރޭ ބޭއްވި ނޫސްވެރިންގެ ބައްދަލުވުން: މައްސަލަތައް ހައްލު ކުރެވޭނެ ކަމުގެ ޔަގީންކަން ދިން.-- ފޮޓޯ: މުހައްމަދު ޝަރުހާން/ މިހާރު\nޕީޕީއެމްގެ ދެ ފެކްޝަނުން ވެސް ދުލެއް ނުދިން، އެކަމަކު މައްސަލަތައް "ހައްލު ކުރެވޭނެ"!\n20 ޖުލައި 2016 - 01:12 26 comments\nޕީޕީއެމް ތެރޭގައި ޖެހިފައިވާ މައްސަލަ އަށް ހައްލެއް ހޯދަން މިރޭ ބޭއްވި ކައުންސިލް ބައްދަލުވުމުން ރައީސް އަބްދުﷲ ޔާމީންގެ ފެކްޝަންގެ ބޭފުޅުން ނުކުމެވަޑައިގަނެ، ދެ ފަޅިން ވެސް ދޫ ދޭން ބޭނުން ނުވުމުން މައްސަލަތައް ހައްލު ކުރެވިދާނެ ކަމާ މެދު ސުވާލު އުފެދިއްޖެ އެވެ. އެކަމަކު، އެ މައްސަލަތައް ހައްލު ވާނެ ކަމުގެ ޔަގީންކަން ރައީސް ޔާމީންގެ ފެކްޝަނުން ދެ އެވެ.\nކުރީގެ ރައީސް މައުމޫން އަބްދުލްގައްޔޫމާއި ރައީސް ޔާމީނާ ދެމެދު ޕާޓީގެ ކަންކަމުގައި އުފެދިފައިވާ ހިޔާލު ތަފާތުވުންތަކާއި މައުމޫން ހުށަހަޅުއްވާ ޕާޓީގެ އިސްލާހީ އެޖެންޑާއާ ގުޅޭ ގޮތުން މަޝްވަރާ ކުރަން ޕީޕީއެމްގެ އޮފީހުގައި މިރޭ ވަނީ ކައުންސިލްގެ ކުއްލި ބައްދަލުވުމެއް ބާއްވާފަ އެވެ.\nއެކަމަކު ރައީސް ޔާމީންގެ ފެކްޝަންގެ ބޭފުޅުން ވަނީ، ވަކި ހިސާބަކުން ބައްދަލުވުން ދޫކުރައްވައި ވަޑައިގެންފަ އެވެ. އެ ބޭފުޅުން ދެކެވަޑައިގަންނަވާ ގޮތުގައި ޕާޓީން ވަކިކުރަން ސުލޫކީ ކޮމީޓީން ނިންމާފައިވާ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫނާއި އައިމިނަތު ނާދިރާ އެ ބައްދަލުވުމުގައި ތިއްބެވުމުން އެ ބައްދަލުވުން ސައްހައެއް ނުވާނެ އެވެ.\nއޭގެ ފަހުން، ޕާޓީ އޮފީހުގައި ޕީޕީއެމްގެ ރައީސް މައުމޫން ނޫސްވެރިންނަށް ވިދާޅުވި ގޮތުގައި ފާރިސް އާއި ނާދިރާ ވަކިކުރަން ބޭއްވި ސުލޫކީ ކޮމިޓީގެ ބައްދަލުވުން އަސާސީ ގަވާއިދާ ހިލާފެވެ. އެއީ، އެ މަނިކުފާނު ވިދާޅުވި ގޮތުގައި، ހަތް ބޭފުޅުން ތިއްބަވާ ކޮމެޓީގެ ކޯރަމް ހަމަ ނުވާތީ އާއި މެމްބަރުން ވަކިކުރަން ނިންމީ ތިން ބޭފުޅުންގެ ވޯޓުން ކަމަށް ވާތީ އާއި ކޮމެޓީގެ އެ ނިންމުން ޕާޓީގެ އޮފީހަށް ނުފޮނު ވާތީ އެވެ.\n"އެހެންވެ ކިހިނެއްތޯ ދެންނެވޭނީ އެ ބޭފުޅުން ވަކި ކުރެއްވީ ގަވައިދާ އެއްގޮތަށް ކަމަށް،" މައުމޫން ވިދާޅުވި އެވެ.\nމައުމޫން މިރޭ ނޫސްވެރިންނާ ވާހަކަ ދައްކަވަނީ.-- ފޮޓޯ: ނިޝާން އަލީ/ މިހާރު\nއެކަމަކު، ކޮމީޓީގެ ނިންމުން ދިފާއުކޮށް، ރައީސް ޔާމީންގެ ފެކްޝަނުން ވަނީ މައުމޫންގެ ނިއުސް ކޮންފަރެންސާ ވިދިގެން ޕާޓީ އޮފީހުން ބޭރުގައި ނޫސްވެރިންނާ ބައްދަލުކޮށްފަ އެވެ.\nއެ ނޫސްވެރިންގެ ބައްދަލުވުމުގައި ޕީޕީއެމްގެ ނައިބު ރައީސް، ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ވިދާޅުވި ގޮތުގައި ފާރިސް އާއި ނާދިރާ ވަކިކުރަން ނިންމީ އަސާސީ ގަވާއިދާ އެއްގޮތަށެވެ. އެހެންވެ، އެ ދެ ބޭފުޅުން ވެސް މިހާރު ޕާޓީން ވަކިވެފައިވާ ކަމަށާއި އެ ބޭފުޅުންނަށް ކައުންސިލުގައި ނުތިއްބެވޭނެ ކަމަށް އޭނާ ވިދާޅުވި އެވެ.\nއަބްދުއްރަހީމް ވިދާޅުވި ގޮތުގައި މިރޭ ބޭއްވި ކައުންސިލް ބައްދަލުވުމުން ނުކުތީ ފާރިސް އިންނަވާ ބައްދަލުވުމެއް ސައްހަ ނުވާނެތީ އެވެ. އަނެއްކާ ވެސް ކައުންސިލް ބައްދަލުވުމަކަށް ގޮވާލުމާ އެކު ދާނެ ކަމަށާއި އެކަމަކު ފާރިސް އާއި ނާދިރާ އަށް ދެން ބާއްވާ ބައްދަލުވުމެއްގައި ވެސް ނުތިއްބެވޭނެ ކަމަށް އޭނާ ވިދާޅުވި އެވެ.\n"މާދަމާ ދިޔައަސް އަޅުގަނޑުމެން ކައުންސިލްގައި ބައިވެރިވެގެން ކުރި އަށް ގެންދާނީ، އަޅުގަނޑުމެން ބައިވެރިވާނީ އެ ދެ ބޭފުޅުންނާ ނުލާ،" އޮކްސިޖަން ކެފޭ ހުންނަ އިމާރާތުގެ ހަތް ވަނަ ބުރީގައި ހުންނަ ރައީސް ޔާމީންގެ ކެމްޕޭން އޮފީހުގައި އޮތް ނޫސްވެރިންގެ ބައްދަލުވުމުގައި އަބްދުއްރަހީމް ވިދާޅުވި އެވެ.\nޕާލިމެންޓްރީ ގްރޫޕުގެ ލީޑަރު އަހުމަދު ނިހާން ހުސެން މަނިކާއި ކައުންސިލް މެމްބަރު މުހައްމަދު ހުސެން ޝަރީފު ވެސް ވިދާޅުވީ ސުލޫކީ ކޮމިޓީގެ ނިންމުން ސައްހަ ކަމަށެވެ. އެ ނިންމުމުގައި އަސާސީ ގަވާއިދާ ހިލާފު ކަންތައްތަކެއް ހުރި ކަމަށް މައުމޫން ފެކްޝަނުން ބުނަނީ، އެ ދެ ބޭފުޅުން ފާހަގަކުރެއްވި ގޮތުގައި، މިހާރު އިސްލާހުކޮށް، ފައިނަލްކޮށްފައިވާ އަސާސީ ގަވާއިދުގެ "ވާޝަން" އަށް ނުބަލައި ކުރީގެ ކޮޕީއަކަށް ބަލައިގެންނެވެ.\nސުލޫކީ ކޮމިޓީގެ ނިންމުމާ މެދު ހިތްހަމަ ޖެހިވަޑައި ނުގަންނަވާ ނަމަ އެ ނިންމުން އިސްތިއުނާފް ކޮމިޓީ އަށް ހުށަހެޅޭނެކަން ނިހާނާއި ޝަރީފް ވެސް ފާހަގަކުރެއްވި އެވެ.\nއެކަމަކު، މައުމޫން އެކަމާ ދެކޮޅު ހައްދަވަ އެވެ. އެ މަނިކުފާނު މިރޭ ވިދާޅުވީ ސުލޫކީ ކޮމީޓީގެ ނިންމުން ސައްހަ ނުވުމުން އެ ނިންމުން އިސްތިއުނާފް ކުރުމުގެ ބޭނުމެއް ނެތް ކަމަށެވެ.\nޕާޓީގެ ތެރޭގައި އުފެދިފައިވާ މައްސަލަތައް ހައްލުކުރަން ކައުންސިލް އެއްކުރަން އުޅުމުން އެކަން ފޭލްވެފައިވީ ނަމަވެސް ދެ ފެކްޝަންގެ ބޭފުޅުންގެ މެދުގައި އެއްވެސް ވަރެއްގެ ހަމަނުޖެހުމެއް ނުހިނގާ ކަމަށް ރައީސް ޔާމީންގެ ފެކްޝަންގެ ބޭފުޅުން ވިދާޅުވި އެވެ. ނިހާން ވިދާޅުވީ ރައީސް މައުމޫނަށް އެންމެ މަތީ ދަރަޖައިގެ ގަދަރާއި އިހުތިރާމް ކުރާ ކަމަށާއި އެ މަނިކުފާނު މިރޭ ވެސް ވަރަށް ރަނގަޅު ނަސޭހަތް ދެއްވި ކަމަށެވެ.\n"އެކަމަކު ގޯހެއް ވާނީ ގޯހަކަށޭ،" ކައުންސިލް ބައްދަލުވުމުން ނުކުމެވަޑައިގަންނަވަން ރައީސް ޔާމީން އެ މަނިކުފާނަށް ތާއީދު ކުރައްވާ ބޭފުޅުންނަށް އަންގަވާފައި ނުވާކަން ފާހަގަކުރައްވައި ނިހާން ވިދާޅުވި އެވެ.\nރައީސް ޔާމީންގެ ފެކްޝަނުން މިރޭ ބޭއްވި ނޫސްވެރިންގެ ބައްދަލުވުމުގައި ނިހާން ވާހަކަ ދައްކަވަނީ: މައްސަލަތައް ހައްލު ކުރެވޭނެ ކަމުގެ ޔަގީންކަން ދެއްވި.-- ފޮޓޯ: މުހައްމަދު ޝަރުހާން/ މިހާރު\nމިހާރު އުފެދިފައިވާ މައްސަލަތައް ހައްލުކުރެވޭނެ ކަމުގެ "އުއްމީދު" ކުރައްވާކަން މައުމޫން މިރޭ ހާމަކުރެއްވި އެވެ. ހަމަ އެ ގޮތަށް، ރައީސް ޔާމީންގެ ފެކްޝަނުން ދެނީ އެކަމުގެ "ޔަގީންކަމެވެ".\nނިހާން ވިދާޅުވި ގޮތުގައި ޕީޕީއެމްއަކީ ވެސް ބަޔަކު އެކުވެގެން އުފައްދާފައިވާ ޖަމާއަތަކަށް ވާތީ ހިޔާލު ތަފާތުވުން އުފެދޭނެ ކަމަށެވެ. އެއީ އެންމެ ބޮޑެތި ޑިމޮކްރެސީތަކުގައި ވެސް ކަން ހިނގާ އުސޫލު ކަމަށާއި އެކަމަކު އެއން ކޮންމެ ފަހަރަކު އެ ހިޔާލު ތަފާތުވުންތައް ނައްތާލައި ގައުމައިގެން ކުރި އަށް ދާންޖެހޭނެ ކަމަށް އޭނާ ވިދާޅުވި އެވެ.\n"ހިޔާލު ތަފާތުވުން ނެތް ނަމަ ޑިމޮކްރެސީ އޭގެ ޒާތުގައި ދުޅަހެޔޮކަމެއް ނާންނާނެ،" ނިހާން ވިދާޅުވި އެވެ.\nރައީސް ޔާމީނާއި ކުރީގެ ރައީސް މައުމޫނާ ދެމެދު އުފެދިފައިވާ ކޯޅުމާ އެކު ޕީޕީއެމް ތެރޭގައި ވަނީ ދެ ބޭފުޅުންގެ ފެކްޝަން އުފެދިފަ އެވެ. މި ބައިބައިވުމުގެ ތެރޭން މައުމޫން ޕާޓީގެ ކޮމިޓީތަކުގެ މަސައްކަތްތައް ހުއްޓުވާލެއްވި އެވެ. އަދި ޕާޓީ ހިންގުން ވެސް ނައިބު ރައީސް އަބްދުއްރަހީމް އަބްދުﷲގެ އަތުން ވަނީ ނަންގަވާފަ އެވެ.\nއެކަމަކު، ޕާޓީގެ ހިންގުން ހުއްޓުވާލައްވާފައި އޮތް އޮތުން ނިމުމަކަށް ގެންނަވައި ކޮމިޓީތައް ބޭއްވުމުގެ ހުއްދަ މައުމޫން ވަނީ މިދިޔަ ބުރާސްފަތި ދުވަހު ދެއްވާފަ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސިޔާސީ ޕާޓީ ޕީޕީއެމް ޕީޕީއެމް ކައުންސިލް ރައީސް އަބްދުﷲ ޔާމީން


Guam kolhah3landu jahai, Rajje molhu vejje\nގުއާމް ކޮޅަށް ތިން ލަނޑު ޖަހައި ރާއްޖެ މޮޅުވެއްޖެ\nއަލީ އަޝްފާގް (ދަގަނޑޭ)ގެ ލަނޑާއެކު ވޯލްޑް ކަޕް ކޮލިފިކޭޝަންގައި ރާއްޖެއިން ގުއާމް ބަލިކޮށްފި އެވެ. މިއަދުގެ މެޗުން ރާއްޖެ މޮޅުވީ 3-1 ލަނޑުންނެވެ.\nފުރަތަމަ ހާފުގައި ދެ ލަނޑު ކާމިޔާބު ކުރި ނަމަވެސް ނަތީޖާ ފުޅާ ކުރުމުގެ ފުރުސަތު ރާއްޖެއަށް ލިބުނެވެ. އަލީ އަޝްފާގް (ދަގަނޑޭ) އަށްވެސް ވަނީ ލަނޑު ޖަހާނެ ދެ ފުރުސަތެއް ލިބިފަ އެވެ. ފުރަތަމަ ފުރުސަތުގައި އަޝްފާގްއަށް ލިބުނު ބޯޅަ އޭނާގެ ކަނާތު ފައިން ފޮނުވާލި ބޯޅަ ދިޔައީ ހުރަސް ދަނޑިމަތިން ބޭރަށެވެ.\nރާއްޖޭގެ ފުރަތަމަ ލަނޑު ޑިފެންޑަރު ސަމޫހް އަލީ (ސަމުއްޓޭ) ކާމޔާބު ކުރީ އަޝްފާގް ނަގައިދިން ކޯނަރު ބޮލުން ގޯލްގެ ތެރެއަށް ވައްދާލައިގެންނެވެ. އޭނާ ލަނޑު ޖެހީ މެޗުގެ 23 ވަނަ މިނެޓްގަ އެވެ. މެޗުގެ 29 ވަނަ މިނެޓްގައި ރާއްޖެއިން ޖެހުނީ ސަމްޙް ބަދަލު ކުރާށެވެ. އެއީ އޭނާއަށް ލިބުނު އަނިޔާއާ ގުޅިގެންނެވެ. ބަދަލުގައި ކުޅެން ނުކުތީ ހައިޝަމް ހަސަން (ބިޑީ) އެވެ.\nރާއްޖޭގެ ދެ ވަނަ ލަނޑަކީ، ބިޑީ އޭރިއާ ތެރެއަށް ނަގައިދިނީ އޭރިއާ ތެރޭގައި އަޝްފާގް ހުރުމުންނެވެ. ބިޑީ ނަގައިދިން ބޯޅަ ޓްރިވާސް ނިކްލޭ ދިފާއު ކުރަން އުޅުމުގެ ތެރޭގައި އެ ބޯޅަ ވަނީ އަމިއްލަ ޓީމުގެ ބައި ކޮޅަށެވެ.\nފުރަތަމަ ހާފުގެ ފަހު ކޮޅުގައި އަޝްފާގް ވަނީ ރަނުގެ ފުރުސަތެއް ލިބިފަ އެވެ. ހަމްޒާ މުހައްމަދު (ހަމްޕް) ދިން ބޯޅަ އަޝްފާގް ވާތު ފައިން ފޮނުވާލި އެވެ. އެ ބޯޅަ ގޯލަށް ވަންނާނެ ކަމަށް ހީކޮށް ދަނޑުގައި ތިބި ރާއްޖޭގެ ސަޕޯޓަރުން ތަރުހީބުވެސް ދިނެވެ. އެހެންނަމަވެސް ރާއްޖޭގެ ނަސީބު ދެރައެވެ. އަޝްފާގް ފޮނުވާލި ބޯޅަ ދިޔައީ ގޯލް ދަނޑިއާ އިންޗިއެއްހާ ކައިރިން ބޭރަށެވެ.\nދެ ވަނަ ހާފަށް ބޮޑު އިތުބާރާއެކު ރާއްޖެއިން ކުޅޭނެ ކަމަށް ބެލެވުނު ނަމަވެސް ކުޅުންތެރިންގެ ފަރާތުން ފެނުނީ ވަރުބަލި ކަމެވެ. ދެ ވަނަ ހާފު ފެށިގެން ފަސް ވަނަ މިނެޓްގައި ގުއާމުން ވަނީ އެ ޓީމުގެ ލަނޑު ކާމިޔާބު ކޮށްފަ އެވެ. އެ ޓީމުގެ ލަނޑު ޖޯން މެޓްކިން އެވެ.\nދެ ވަނަ ހާފުގައި ފަހު ކޮޅު ރާއްޖެއަށް ރަނގަޅު ފުރުސަތެއް ލިބިގެން ދިޔަ އެވެ. ރާއްޖޭގެ ތިން ވަނަ ލަނޑު ކާމިޔާބު ކުރީ އަޝްފާގް އެވެ. އެ ލަނޑަކީ ގުއާމްގެ ކީޕަރު އޭރިއޭ ބޭރަށް ނުކުމެ ދިފާއު ކުރަން އުޅުމުގެ ތެރޭގައި ބޯޅައަށް އެރި އަޝްފާގްގެ ފައިގައި ޖެހިފައި ގޯލްގެ ތެރެއަށް އޮހިގެން ދިޔަ ބޯޅައެކެވެ.


Bodu kekuriaa kuda kekureege usoolu\nބޮޑު ކެކުރި އާއި ކުޑަ ކެކުރީގެ އުސޫލު!\n09 އޯގަސްޓް 2021 - 09:07:48\nމޭމަހުގެ ހަ ވަނަ ދުވަހެވެ. 1442 ވަނަ އަހަރުގެ ރޯދަ މަހުގެ ފަހު ދިޔައެކެވެ. ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އެ ރޭގެ އިރާކޮޅު ބޮމެއް ގޮއްވާލައިގެން ދެވެނުނު ހަމަލާގައި ބޮޑެތި ޒަހަމްތަކެއް ލިބި ވަޑައިގަތެވެ. އެ ޒަހަމްތަކަށް ފަރުވާ ހޯއްދެވުމަށް އޭޑީކޭ ހޮސްޕިޓަލްގައި ގިނަ އޮޕަރޭޝަންތަކެއް ކުރިއެވެ.\nއޭޑީކޭގެ ޑޮކްޓަރުން ވިދާޅުވާގޮތުން ބޮން ގޮއްވާލުމާއެކު ބުރަ ބުރައިގެން ދިޔަ ރޭޒާ ފުއްތައް އެމަނިކުފާނުގެ ހިތައް ނުވަދެ ހުރީ ކުޑަ ސެންޓި މީޓަރެއްހާ ތަންކޮޅެކެވެ.\nރައީސް ނަޝީދުގެ ފުރާނަ ސަލާމަތް ކުރެވީ އޭޑީކޭގެ ގުޅިފައިވާ ޑޮކްޓަރުންގެ ޓީމަކުން ކުރި ބުރަ މަސައްކަތުންނެވެ.\nމި ހަމަލާ ދީފައިވަނީ ރައީސް ނަޝީދުގެ އުފަން ގެ ކޮޅުކަމުގައިވާ ކެނެރީގެ ހުންނަ ނީލޯފަރު ހިނގުމާއި، މަޖީދީ މަގާއި ގުޅުނު ކަންމަތީގައި ހުރި ސައިކަލެއް ގޮއްވާލައިގެންނެވެ.\nއެ ހަމަލާގައި ރައީސް ނަޝީދުގެ އިތުރުން ބައެއް ދިވެހިންނާއި އިނގިރޭސި ވިލާތުގެ ރައްޔިތަކަށް ވެސް ގެއްލުންތަކެއް ލިބުނެވެ.\nމި ހަމަލާފައި ޒަމަހަމްވި އުމުރުން 41 އަހަރުގެ ހދ. ވައިކަރަދޫ، އާދަމް އުމަރު ފަރުވާ ހޯދުމަށް އެހީއަށް ވެސް އެދުނެވެ.\nދިވެހި މީހާ ބޭސް ފަރުވާއަށް ސަލާން ޖަހަމުން ދިޔައިރު، ބޭސް ފަރުވާއަށް ސަލާމް ޖެހުން ހުއްޓާލުމުގެ ވައުދުވެސް 2008 ވަނަ އަހަރު ވެވަޑައިގެންނެވި، ރައީސް މުހައްމަދު ނަޝީދު ހުންނެވީ ލިބިވަޑައިގެންނެވި ޒަހަމްތަކަށް އިތުރު ފަރުވާ ހޯއްދެވުމަށް ޖަރުމަނު ވިލާތުގައެވެ.\nއެ ހަމަލާއަށް ތިން މަސް ފުރުނީ މި ހިނގާ އޮގަސްޓު މަހުގެ ހަ ވަނަ ދުވަހުއެވެ.\nފާއިތުވީ ތިން މަސް ދުވަހުގެ ތެރޭގައި ކަން ހިނގައިދިޔަގޮތާއި މެދު ވިސްނާލަމާތޯ؟ އެވެ.\nދިވެހިރާއްޖޭގެ ވެރިކަންކުރާ ރަށް މާލެ ސިޓީގެ އެންމެ ބޮޑު މަގުކަމުގައިވާ މަޖީދީ މަގުގައި ދެވުނު ހަމަލާގެ ޓާގެޓަކީ ރައީސް މުހައްމަދު ނަޝީދު ނަމަވެސް، މަޖީދީ މަގުގައި ބޮމެއް ގޮއްވާލައިގެން ދެވޭ ހަމަލާއެއްގެ ޝިކާރަކަށް ނުވާނެ ހަމަ އެންމެ ދިވެހި ރައްޔިތަކުން ނުހުންނާނެއެވެ. ސަބަބަކީ މަޖީދީ މަގުގައި ހަމަލާދީފައިވާއިރު، އެ މަގަކީ ދިވެހި ކޮންމެ ރައްޔިތަކަށް ވެސް ކޮންމެވެސް ބޭނުމެއްގައި ކޮންމެވެސް ގޮތަކަށް ބޭނުން ކޮށްފައިވާ ނުވަތަ ކޮންމެވެސް ދުވަހަކުން ބޭނުންކުރަން ޖެހޭނެ މަގަކަށް ވާތީއެވެ.\nމި ނުރައްކާތެރިކަން މުޅި ދިވެހިރައްޔިތުންނަށް އޮތް ނަމަވެސް، ރައްޔިތުންގެ މަޖިލީހުން ވެސް ކުރިއަށް ގެންދިޔައީ އެ މަޖިލީހުގެ ރައީސްގެ ސެކިއުރިޓީ ބްރީޗްވި ގޮތުގެ އިންކުއަރީއެވެ. ދިވެހި ރައްޔިތުންގެ ސެކިއުރިޓީ ބްރީޗްވި ގޮތާއިމެދު ފަރުވާލެއް ނެތެވެ.\nބޮޑުވާ ބިއްލޫރި އަޅައިގެން ބަލަމުން ގެންދިޔައީ، ނަޝީދަށް މިފަދަ ހަމަލާއެއް ދެން ނުދެވޭނެގޮތް ހެދުމަށެވެ.\nކެނެރީގޭގައި އުޅުއްވި ނަޝީދު މަޖިލިސް ރައީސް ކަމުގައި ހުންނެވިހާ ދުވަހަކަށް އެ މަނިކުފާނަށް ގެ ކޮޅުވެސް ހަމަޖެހޭނެއެވެ. ދެން އެ މަގާމަށް ވަޑައިގަންނަވާ ބޭފުޅަކަށް ވެސް ދިރިއުޅުއްވާނެ ރަސްމީ ގެ ކޮޅުވެސް ހަމަޖެހޭނެއެވެ.\nރައީސް ނަޝީދު އެނބުރި ވަޑައިނުގެން ހުންނެވި މައިގަނޑު އެއް ސަބަބަކީ ވެސް، މަޖިލީހުން ހެދި އެންކުއަރީގައި ހުރި ކަންކަން ފުރިހަމަވިކަމުގެ ޔަގީންކަން އަދި ލިބި ވަޑައިނުގަތުމެވެ.\nއެ މަނިކުފާނަށް އަމާޒުކޮށް ދެވުނު ހަމަލާ އާއި އެކު ތިލަވި އެއް ވާހަކައަކީ ރައީސް ނަޝީދު އޭރު ދިރިއުޅުއްވި ކެނެރީގެ ހުންނަ ނީލޯފަރު ހިނގުމައި ޕާކު ކޮށްފައި ހުރި ސައިކަލުތައް ނެގުމަށް އެމްއެންޑީއެފްގެ ފަރާތުން މާލޭ ސިޓީ ކައުންސިލްގައި އެދިފައިވާކެމެވެ. މި އެދުން އެދިފައިވީނަމަވެސް، ހަމަލާ ދެވުނު ދުވަހާއި ހަމައަށް ވެސް އެ ގޯޅީގައި ޕާކު ކުރުން މަނައެއް ނުކުރެއެވެ. ނަމަވެސް އޭގެ ދުވަސް ކޮޅެއް ފަހުން އެ ގޯޅިއާއި 30 ވަރަކަށް މީޓަރު ދުރުގައި ހުރި ބިއްލޫރި ޖެހިގޭ ގޯތި ތެރޭގައި ޕާކިން ޒޯނެއް ގާއިމް ކުރެވި، ނީލޯފަރު މަގުގައި ޕާކު ކުރުން މަނާކުރި އެވެ. މިއާއެކު އެ މަގުގައި ދުއްވުމަށާއި، ހިނގާ ބިނގާ އުޅުމަށް ވެސް ވަނީ ލުއިތަކެއް ލިބިފައެވެ.\nނަމަވެސް މި ހިނގާ އޮގަސްޓު މަހުގެ ހަތް ވަނަ ދުވަހުގެ ރޭގެ ވަގުތެއްގައި ބަޔަކު މިވަނީ އަނެއްކާވެސް ބިއްލޫރި ޖެހިގޭ ޕާކިން ޒޯނުގައި ހުރި ސައިކަލުތަކަށް ގެއްލުން ދީފައެވެ. ބައެއް ސައިކަލުތަކުގެ މަޑި ކަފާލައިގެން ވައްކަން ވެސް ކޮށްފައެވެ.\nމި ހާދިސާއިން ވެސް ދޭހަވާ އެއްކަމަކީ މޭ މަހުގެ ހަ ވަނަ ދުވަހު ދެވުނު ހަމަލާއިން ރައްކާތެރިކަން ހޯދުމަށް ފިޔަވަޅުތަކެއް އެޅުނީ ރައީސް ނަޝީދަށް އަމާޒުކޮށް އެކަނިކަމެވެ.\nޖުމްލަގޮތެއްގައި ބުނާނަމަ މޭ މަހުގެ ހަ ވަނަ ދުވަހުން ފެށިގެން ފާއިތުވީ ތިން މަސް ދުވަހުގެ ތެރޭގައި ދިވެހި ރައްޔިތުން ތިބީ ހަމަ ތިބި ހާލުގައެވެ. ރައްޔިތުންނަށް އަދިވެސް އޮތީ ބޮޑު ކެކުރިއާ ކުޑަ ކެކުރީގެ އުސޫލެވެ.\nއަމީންގެ ޝަރީއަތް މާދަމާ ސުޕްރީމް ކޯޓުގައި ފަށަނީ


އެމް.އެން.ޔޫބީއެސްގެ އަންހެން ޓީމުންވެސް ކުއާޓާ ފައިނަލް ކަށަވަރުކޮށްފި! – MNUSU\nއެމް.އެން.ޔޫބީއެސްގެ އަންހެން ޓީމުންވެސް ކުއާޓާ ފައިނަލް ކަށަވަރުކޮށްފި!\nއެމް.އެން.ޔޫބީއެސްގެ އަންހެން ޓީމުންވެސް އެމްޑަބުލިޔުއެސްސީ އެމްއެންޔޫއެސްޔޫ ފުޓްސަލް ފިއެސްޓާގެ ކުއާޓާ ކަށަވަރުކޮށްފިއެވެ.\nގުރޫޕް ސްޓޭޖުގެ މެޗުތައް ނިމުންއިރު، އެމްއެންޔޫބީއެސްގެ ފިރިހެންޓީމުން ކުއާޓާއިންވަނީ ޖާގަ ހޯދާފައެވެ. އަންހެން ޓީމު ގުރޫޕް ސްޓޭޖުގައި ކުޅުނު ފުރަތަމަ މެޗުގައި އެވިޑް ކޮލެޖް 4-1 އިން ވަނީ މެޗު ކާމިޔާބުކޮށްފައެވެ. އެހެންކަމުން ގުރޫޕް ސްޓޭޖުގައި ކުޅުނު އެންމެ ފަހު މެޗަށް އެމްއެންޔޫބީއެސްގެ ޓީމު ނިކުތީ މެޗު ކާމިޔާބު ކުރުމުގެ ޖޯޝުގައެވެ. އެހެންނަމަވެސް އެންމެ ފަހު މިނެޓްގައި އެމް.އައި ކޮލެޖްއަށް ލިބުނު ހިލޭ ޖެހުން ކާމިޔާބުކޮށް ވަނީ 1-1 އިން އެއްވަރުވެފައެވެ.\nމިއަދު ހަވީރު 5:00 ގައި އެމް.އައި ކޮލެޖް އަދި އެވިޑް ބައްދަލު ކުރި މެޗުން އެވިޑް ކޮލެޖް މެޗު ކާމިޔާބު ކުރީ 5-0 ގެ ނަތީޖާއިންނެވެ. ގްރޫޕް ސީ އިން ދެމެޗްވެސް ކާމިޔާބުކޮށް ކުއާޓާ ފައިނަލަށް ދަތުރުކުރި ފުރަތަމަ ޓީމަކީ އެމް.އައި ކޮލެޖެވެ. އަދި ވާދަވެރި ގްރޫޕް ސީގެ ދެވަނަ ޓީމުގެ ގޮތުގައި އެމްއެންޔޫބީއެސްގެ އަންހެން ޓީމަށް ކުއާޓާ ޔަޤީންވީ ފައިދާ ގޯލުގެ ތަފާތުންނެވެ.\nއެމްޑަބުލިޔުއެސްސީ އެމްއެންޔޫއެސްޔޫ ފުޓްސަލް ފިއެސްޓާގެ ކުއާޓާފައިނަލްގެ މެޗްތައް މާދަމާރޭ 8:00ގައި ފެށޭއިރު އެމް.އެން.ޔޫބީއެސްގެ ދެޓީމުންވެސް ތިބީ ސެމީ ފައިނަލުން ޖާގަ ހޯދުމަށް އަތުކުރި އޮޅާލައިގެންނެވެ.


India ge dhanduverinnah Modi amaan dhehvaifi\nއިންޑިއާގެ ދަނޑުވެރިންނަށް މޯދީ އަމާންދެއްވައިފި\nއިންޑިއާ ދަނޑުވެރިން ބަސްނޭހުމުގައި - މަގުތައް ބަންދުކޮށް ތަންމަތިއަޅައި ނުކިޔަމަންތެރިކަން ދައްކަނީ\nއިންޑިއާ ސަރުކާރުން ދަނޑުވެރިކަމާ ބެހޭ ގާނޫނަށް މިދިޔަ އަހަރު ސެޕްޓެމްބަރުގައި އިތުރުކުރަން މަސައްކަތްކުރި ތިން މާއްދާއެއް އުވާލަން ނިންމައިފި އެވެ.\nމިބަދަލު އިއުލާން ކުރީއްސުރެ އަދިއަދަށްދާންދެން ވެސް ދަނޑުވެރިން ގެންދަނީ މިކަމަށް ދެކޮޅު ހަދަމުންނެވެ.\nބޮޑުވަޒީރު މޯދީ ސަރުކާރުން ދަނޑުވެރިކަމާ ބެހޭ ގާނޫނަށް ގެންނަ ބަދަލުގެ ސަބަބުން ދަނޑުވެރިން އިތުރަށް ނިކަމެތިވެ ހާލުގައި ޖެހޭނެ ކަމަށް ދަނޑުވެރިންގެ ޔޫނިއަނުން ވެސް އޮތީ ބުނެފަ އެވެ. ސަރުކާރުން ބޭނުންވާ ގޮތަށް ގާނޫން ބަދަލުކޮށްފި ނަމަ ދަނޑުވެރިންގެ ގިނަ ބަޔަކު މަސައްކަތް ހުއްޓާލާނެ ކަމަށް ވެސް ވަނީ ބުނެފަ އެވެ.\nސަރުކާރުން ހުށަހަޅާފައިވާ ބިލްގައި ވަނީ ދަނޑުވެރިންގެ މުދާ ސީދާ ޕްރައިވެޓް ވިޔަފާރިތަކަށް، ދަނޑުވެރިން ބޭނުން އަގެއްގައި ވިއްކޭ ގޮތަށެވެ. ދަނޑުވެރިން ބުނަނީ މި ގޮތަށް ހަމަޖެހިއްޖެނަމަ ދަނޑުވެރިންގެ މައްޗަށް އަމިއްލަ ކުންފުނިތަކުން ބާރުގަދަ ކުރާނެ ކަމަށެވެ. މިހާރު އޮންނަ ގޮތުން ދަނޑުވެރިން މުދާ ސީދާ ސަރުކާރަށް ގަންނަނީ ކަށަވަރު އަގެއްގަ އެވެ.\nދަނޑުވެރިން ބުނާ ގޮތުން އެމީހުންނާ ސަރުކާ ދެމެދު އޮންނަނީ ރަނގަޅު ގުޅުމެއް ކަމަށާއި އަމިއްލަ ކުންފުނިތަކަށް މުދާ ވިއްކޭ ގޮތަށް އޮތުމުން މުދަލުގެ އަގު ވެއްޓި ހަމަ އަގު ނުލިބޭނެ ކަމަށެވެ. އަދި ވިއްކާ މީހުންގެ މައްޗަށް ގަންނަ މީހުން ބަސްކިޔައި ވިޔަފާރީގެ ރޫހު ގެއްލުވާލާނެ ކަމަށެވެ.\nދަންޑުވެރިން އެދުނު ގޮތަށް ސަރުކާރުން ލުއިނުދިމުގެ ސަބަބުން ހާލަތު ބަދަލުވެ އެތައް ހާސް ބަޔަކު ވަނީ މަގުތަކަށް ނުކުމެފަ އެވެ. މަގުތައް ބަންދުކޮށް ދުއްވާ އުޅަނދުތަކަށް ދަތިކޮށް ހިންގި ހަމަނުޖެހުން ތަކުގައި 700 އަށް ވުރެ ގިނަ މީހުން މަރުވެފައިވާ ކަމަށް ދަނޑުވެރިންގެ ޔޫނިއަނުން ބުނެ އެވެ.\nބޮޑުވަޒީރު މޯދީ ވިދާޅުވީ ދަނޑުވެރިންނަށް އަދި ވެސް އިތުރު ލުއިދެއްވާނެ ކަމަށާއި ބަސްނޭހުން ދޫކޮށްލައި ގެއަށް ދިއުމަށް އެދޭ ކަމަށެވެ. ދަނޑުވެރިން ވަނީ މިބަދަލަށް މަރުހަބާ ކިޔައި ސަރުކާރަށް ޝުކުރުއަދާކޮށްފަ އެވެ.\nއިންޑިއާ އިންޑިޔާގެ ބޮޑުވަޒީރު މޯދީ މުޒާހަރާ + ޕޮލިޓިކްސް


ޕަބްލިޝްކުރި ތާރީޚް: 26 ނޮވެންބަރު 2019\nސުންގަޑި: 04 ޑިސެންބަރު 2019 1100\nއޮޓޯމެޓިކް ގްލޫ ބައިންޑިންގ މެޝިނެއް ސަޕްލައިކޮށްދޭނެ ފަރާތެއް ހޯދުން\nއޮޓޯމެޓިކް ގްލޫ ބައިންޑިންގ މެޝިނެއް ސަޕްލައިކޮށްދޭނެފަރާތެއް ހޯދުން\nމިކޮމިޝަނުން ދޭ މަޢުލޫމާތާއި އެއްގޮތަށް އޮޓޯމެޓިކް ގްލޫ ބައިންޑިންގ މެޝިނެއް ސަޕްލައިކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުހަމަވާ ހުރިހާ ފަރާތްތަކަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nއޮޓޯމެޓިކް ގްލޫ ބައިންޑިންގ މެޝިނެއް ސަޕްލައިކުރުން\nބީލަމާ ގުޅޭ މައުލޫމާތު ކަރުދާސް މި އިޢުލާނާ އެޓޭޗް ކުރެވިފައިވާނެއެވެ. މި ތަކެއްޗާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2019 ޑިސެމްބަރ 03 ވާ އަންގާރަ ދުވަހުގެ 11:00 ގެ ކުރިން، [email protected] އީމެއިލް އެޑްރެހަށެވެ.\nބީލަން ހުޅުވުން އޮންނާނީ 2019ޑިސެމްބަރ 04 ވާ ބުދަ ދުވަހުގެ 11:00 ގައި އިލެކްޝަންސް ކޮމިޝަން(ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ


Single-use plastic manaakurumuge bill Raees thasdheegukurahvaifi | Jazeera\tސިންގަލް-ޔޫޒް ޕްލާސްޓިކް މަނާކުރުމުގެ ބިލު ރައީސް ތަސްދީގުކުރައްވައިފި - Jazeera\nސިންގަލް-ޔޫޒް ޕްލާސްޓިކް މަނާކުރުމުގެ ބިލު ރައީސް ތަސްދީގުކުރައްވައިފި\nމުޙައްމަދު އަފްޒަލް December 22, 2020 193 views0\nދިވެހިރާއްޖޭގެ އެކްސްޕޯޓް އިމްޕޯޓްގެ ޤާނޫނަށް 18 ވަނަ އިޞްލާޙު ގެނައުމުގެ ބިލު ރައީސޫލްޖުމްހޫރިއްޔާ އިބްރާހީމް މުޙައްމަދު ޞާލިޙް މިއަދު ތަސްދީގުކުރައްވައިފިއެވެ.\nމި ބިލު ރައީސް ތަސްދީގުކުރެއްވުމާއެކު މި ގާނޫނުގެ7ވަނަ މާއްދާގައި ހިމެނޭ ޕްލާސްޓިކާއި ޕްލާސްޓިކުން ތައްޔާރުކޮށްފައި ހުންނަ ތަކެތީގެ ތެރެއިން، ސިންގަލް-ޔޫޒް ޕްލާސްޓިކް ގޮތުގައި ރައީސް ކަނޑައަޅުއްވާ ތަކެތި ރާއްޖެއަށް އެތެރެކުރުން މަނާކުރެވޭނެއެވެ. މީގެއިތުރުންވެސް، މި ބިލުގެ ދަށުން އެފަދަ ތަކެތީގެ ލިސްޓެއް، އެކި މަރުޙަލާ ތަކަކަށް ބައްސަވާލައްވައިގެން، ކަނޑައެޅުއްވުމުގެ އިޚްތިޔާރުވެސް ރައީސްއަށް ދެއްވާފައިވެއެވެ.\nމި ބިލުގެ ދަށުން ސިންގަލް-ޔޫޒް ޕްލާސްޓިކް ގޮތުގައި ރައީސް ކަނޑައަޅުއްވާ ތަކެތި 2021 ޖަނަވަރީ 1 ވަނަ ދުވަހުގެ ކުރީން ދިވެހި ސަރުކާރުގެ ގެޒެޓުގައި ޝާއިއުކުރަންޖެހޭނެއެވެ. އަދި ލިސްޓުގައި ހިމަނުއްވާ ތަކެތި ބޭނުންކުރުން މަނާކުރާނެ ތާރީހުވެސް ލިސްޓާއެކު ގެޒެޓުކުރަންޖެހޭނެއެވެ.\nމި ބިލު ތަޞްދީޤުކޮށް ޢަމަލުކުރަން ފަށާ ތާރީޚުން ފެށިގެން ދިވެހިރާއްޖޭގެ އެކްސްޕޯޓް އިމްޕޯޓްގެ ޤާނޫނަށް 17 ވަނަ އިޞްލާޙު ގެނައުމުގެ ޤާނޫނުގެ 12 ވަނަ މާއްދާ އުވުނީކަމުގައި ވެސް މި ބިލުގައި ކަނޑައަޅާފައިވެއެވެ.\nއެކްސްޕޯޓް އިމްޕޯޓްގެ ޤާނޫނަށް 18 ވަނަ އިޞްލާޙު ގެނައުމުގެ ބިލަކީ މި އަހަރުގެ ޑިސެންބަރު7ވަނަ ދުވަހު ބޭއްވެވި ރައްޔިތުންގެ މަޖިލީހުގެ މި އަހަރުގެ ތިންވަނަ ދައުރުގެ 28 ވަނަ ޖަލްސާގައި ފާސްކުރެއްވި ބިލެކެވެ. މި ބިލު ރައީސް ތަސްދީގުކުރެއްވުމާއެކު ޤާނޫނު މިއަދު ވަނީ ދިވެހިސަރުކާރުގެ ގެޒެޓުގައި ޝާއިޢު ކުރައްވާފައެވެ.\nސިންގަލް ޔޫޒް ޕްލާސްޓިކް


Shareeathu gai Muhuthaz ge hoonu rahdheh gaazee Baaree ah! | Mihaaru\nކުރީގެ ޕީޖީ މުހުތާޒް: ގާޒީ ބާރީ އަކީ ކުރިން މިސާލެއްގެ ގޮތުގައި ނެންގެވި ބޭފުޅެއް ކަމަށް މުހުތާޒް ވިދާޅުވި.---ފައިލް ފޮޓޯ: ރައީސް އޮފީސް\nމުހުތާޒްގެ ހޫނު ރައްދެއް ގާޒީ ބާރީއަށް: މުޅި ގައުމު ހަލާކުރަނީ ތި ބޭފުޅުން!\n03 ޖޫން 2016 - 02:18 19 comments\nކްރިމިނަލް ކޯޓު ހިންގުމާ ހަވާލުވެ ހުންނެވި ގާޒީ އަބްދުލްބާރީ ޔޫސުފަކީ އެއް އިރެއްގައި މިސާލެއްގައި ގޮތުން ނެންގެވި ބޭފުޅެއް ކަމަށާއި އެކަމަކު މިހާރު މުޅި ގައުމު "ހަލާކު ކުރަމުން ދަނީ" އެ ގާޒީ ކަމަށް ވިދާޅުވެ، ކުރީގެ ޕްރޮސެކިއުޓާ ޖެނެރަލް މުހުތާޒް މުހުސިންގެ ޝަރީއަތުގައި އޭނާ ގާޒީ ބާރީ އަށް މިރޭ ވަރަށް ބޮޑަށް ފާޑުު ވިދާޅުވެއްޖެ އެވެ.\nރައީސް އަބްދުﷲ ޔާމީން ހައްޔަރުކުރަން ސައްހަ ނޫން ކޯޓު އަމުރެއް ހެދި ކަމުގެ ދައުވާލިބޭ މުހުތާޒް، ގާޒީ ބާރީއަށް ފާޑު ވިދާޅުވީ މިއަދު ހަވީރުން ފެށިގެން މުހުތާޒްގެ ޝަރީއަތް މިރޭ ވަރަށް ދަން ވަންދަން ވެސް ގާޒީ ބާރީ ކުރިއަށް ގެންދެވުމުންނެވެ.\nމުހުތާޒާއި އޭނާއާ އެކު އެ މައްސަލާގައި ދައުވާލިބޭ އދ. މާމިގިލީ ކޯޓުގެ އިސް މެޖިސްޓްރޭޓް ނިހާންގެ ޝަރީއަތުގައި ހެކިބަސް ނެގުން މިއަދު ހަވީރުން ފެށިގެން މިރޭ ވަރަށް ދަންވަން ކުރިއަށް ގެންދަވާތީ، އެކަމާ ޝަކުވާ ކުރައްވައި މުހުތާޒް ވިދާޅުވީ ގާޒީ ބާރީ އަކީ އެއް އިރަކު މިސާލެއްގެ ގޮތުން އޭނާ ނެންގެވި ބޭފުޅެއް ކަމަށެވެ. އަދި މުހުތާޒް ފާހަގަ ކުރެއްވި ގޮތުގައި އޭނާ ދަރިވަރު ވީ ވެސް ގާޒީ ބާރީގެ ފަރާތުންނެވެ. އެކަމަކު މިއަދު މުޅި ގައުމު ހަލާކުރަނީ ގާޒީ ބާރީމެން ފަދަ ބޭފުޅުން ކަމަށް ވިދާޅުވެ، އޭނާ އަށް އެއްވެސް އިހްތިރާމެއް މިހާރު ނުކުރައްވާ ކަމަށް މުހުތާޒް ވިދާޅުވި އެވެ.\n"އަޅުގަނޑު މިތަނަށް އިހްތިރާމް ކުރަން. އެކަމަކު ތިބޭފުޅާއަށް މިހާރު އިހްތިރާމެއް ނުކުރަން،" ޖަލު ހެދުމުގައި ކުރިމައްޗަށް ބިޑި އަޅުވާފައި އިން މުހުތާޒް ގާޒީ ބާރީ އަށް ނިސްބަތް ކުރައްވައި ވިދާޅުވި އެވެ.\nމުހުތާޒް އެހެން ވިދާޅުވުމުން، ގާޒީ ބާރީއަށް އިހްތިރާމް ކުރަންޖެހޭނެ ކަމަށް އޭނާ އަމިއްލަފުޅަށް ދެތިން ފަހަރަކު ވިދާޅުވި އެވެ. ބާރީ އެހެން ވިދާޅުވާ ކޮންމެ ފަހަރަކު މުހުތާޒް ޖަވާބު ދެއްވަނީ "ގަދަކަމުން އިހްތިރާމް ކުރުވަން ޖެހޭނީ،" ކަމަށެވެ.\nމިރޭ ފަތިސް ވަންދެން ވެސް ޝަރީއަތް ކުރިއަށް ގެންދަވަނީތޯ މުހުތާޒް ސުވާލު ކުރެއްވުމުން، ގާޒީ ބާރީ ވިދާޅުވީ ފަތިސްވެ، އިރު އަރާތޯ ނުބައްލަވާ ކަމަށާއި މިރޭ އެއްކޮށް ހެކިބަސް ނެގުން ކުރިއަށް ގެންދަވާނެ ކަމަށެވެ. އަދި ކޯޓަކީ 24 ގަޑިއިރު މަސައްކަތް ކުރާ ތަނެއްކަން މުހުތާޒަށް އެނގިވަޑައިގަންނަވާނެ ކަމަށް ގާޒީ ބާރީ ވިދާޅުވި އެވެ.\nމުހުތާޒް ވިދާޅުވީ 24 ގަޑިއިރު ކޯޓު ހުޅުވައިގެން ހިންގަނީ ވަކި މައްސަލަތަކެއް ކަމަށާއި އޭނާ އަކީ ވެސް ކުރިން ފަނޑިޔާރަކަށް ވުމުން ކަންކަން އޮންނަ ގޮތް އެނގިވަޑައިގަންނަވާ ކަމަށެވެ. އެކަމަކު މިހާރު ޝަރީއަތް ގެންދަނީ އޭނާގެ ބަލި ހާލަތަށް ބެއްލެވުމެއް ނެތި ކަމަށް މުހުތާޒް ވިދާޅުވި އެވެ. އަދި އިސްލާމީ ޝަރީއަތް އުނގެނިގެން ތިއްބަވައި، ބޭ އިންސާފުން ކަންކަން ކުރައްވާ ކަމަށް ގާޒީ ބާރީއަށް ނިސްބަތް ކުރައްވައި، މުހުތާޒް ވިދާޅުވި އެވެ.\nމުހުތާޒް އެހެން ވިދާޅުވުމުން ގާޒީ ބާރީ އެންގެވީ އިތުރަށް ޒުވާބު ނުކުރުމަށެވެ. އަދި މިއަދު ހަވީރު ކުރިއަށް ދިޔަ ޝަރީއަތުގައި ވެސް މުހުތާޒާއި ގާޒީ ބާރީ ޒުވާބު ކުރި ކަމަށް ނޫސްތަކުގައި އެބައޮތް ކަމަށް ގާޒީ ބާރީ ވިދާޅުވި އެވެ. އެހެން ވިދާޅުވުމުން މުހުތާޒްގެ ޖަވާބަށް ވީ، "ޒުވާބު ނޫންތޯ މި ކުރަނީ" އެވެ.\nމިއަދު ހަވީރު ކުރިއަށް ދިޔަ އަޑުއެހުމުގައި މުހުތާޒާއި ބާރީގެ ހޫނު ބަހުސަކަށް ދިޔައީ ކުރިން އެހެން ގާޒީއަކު މުހުތާޒްގެ މައްސަލަ ބައްލަވަމުން ގެންދަވަނިކޮށް، ކުއްލި ގޮތަކަށް ގާޒީ ބާރީ އެ މައްސަލަ ބެއްލެވުމާ ހަވާލުވުމުންނެވެ.\nއާންމު ގޮތެއްގައި ޝަރީއަތުގައި ގާޒީއާ ޒުވާބު ކުރުމަކީ ވަގުތުން އަދަބު ކަނޑައެޅޭ ކަމެއް ނަމަވެސް މުހުތާޒަށް އިންޒާރު ދިނުން ފިޔަވައި އިތުރު އެއްވެސް ފިޔަވަޅެއް ނާޅަ އެވެ.\nއިތުރު ލިޔުންތައް ކްރިމިނަލް ކޯޓް ފަނޑިޔާރު އަބުދުލް ބާރީ މުހުތާޒް މުހުސިން


އަޅުކަންކުރުން ގިނަކުރުން – DhiSalafiyyah\n12/06/2012 އަޚްލާޤްއައްޝައިޚް ޢިމްރާން މުޙައްމަދު ޢަލީ\nޢިލްމުގެ މޭވާއަކީ ޢަމަލުކުރުމެވެ. އަދި ދުނިޔޭގެ ލައްޛަތު ލިބޭނީ ހެޔޮޢަމަލުތައް އިތުރުކުރުމުންނެވެ. އަދި އިޚްލާޞްތެރިކަމުގެ ޢަލާމާތަކީ ﷲއަށް ކިޔަމަންގަތުން އިތުރުކުރުމެވެ. އަދި ސުވަރުގޭގައި މަންޒިލު އިތުރުވަނީ މާތްކަން އިތުރުކުރިވަރަކަށެވެ. މީސްތަކުންގެ ތެރެއިން އެންމެ ފަޟީލަތްތެރިމީހުންނީ ކިޔަމަންގަތުމުގެ ޢަމަލުތައް އިތުރުކުރުމުގެ ނަމޫނާއެވެ.\nފަހެ އިބްރާހީމް عليه السلامގެ ކިޔަމަންގަތުމުގެ ޢަމަލު ގިނަކަމުން ﷲތަޢާލާ އެކަލޭގެފާނާ ބެހޭގޮތުން ޘަނާގެ ބަސް ވަޙީކުރެއްވިއެވެ. ފަހެ އެކަލާނގެ ވަޙީކުރެއްވިއެވެ. ﴿إِنَّ إِبْرَاهِيمَ كَانَ أُمَّةً قَانِتًا لِّلَّـهِ حَنِيفًا وَلَمْ يَكُ مِنَ الْمُشْرِكِينَ…﴾ ( سورة النحل ١٢٠)\nމާނައީ: “ހަމަކަށަވަރުން އިބްރާހީމްގެފާނީ ﷲއަށް ކިޔަމަންތެރިވެވަޑައިގެން ޝިރުކުން އެއްކިބާވެ ތައުޙީދުގެމަތީ ހުންނެވި އުންމަތެއްކަމުގައިވިއެވެ. (އެބަހީ: އިމާމެއްކަމުގައިވިއެވެ.) އަދި މުޝްރިކުންގެ ތެރެއިން އެކަލޭގެފާނު ވެވަޑައިނުގަންނަވައެވެ.”\nފަހެ އެކަލޭގެފާނަށް “ޤުނޫތު”ގެ ޞިފަލިބިފައިވާކަމަށް އެކަލާނގެ ޞިފަކުރެއްވިއެވެ. އެއީ ކިޔަމަންގަތުމުގައި ދާއިމުވުމެވެ.\nދާވޫދު عليه السلام އެއްދުވަހު ރޯދަހިއްޕަވާ އަނެއްދުވަހު ރޯދަ ނުހިއްޕަވާދޫކުރައްވައެވެ. އަދި ރޭގަނޑުގެ ދެބައިކޮޅު އެއްބައިގައި ނިދިކުރައްވައެވެ. އަދި ތިންބައިކުޅަ އެއްބައިގައި ނަމާދުކުރައްވައެވެ. އަދި (ދެން) ރޭގަނޑުގެ ހަބައިކުޅަ އެއްބައިގައި ނިދިކުރައްވައެވެ.\nޒަކަރިއްޔާގެފާނާއި އެކަލޭގެފާނުގެ އަނބިކަނބަލުންނާއި ޔަޙްޔާ عليهم السلام އަށް ﷲތަޢާލާ އަންނަނިވި އާޔަތުގައި ޘަނާވަޙީކުރެއްވިއެވެ. ﴿فَاسْتَجَبْنَا لَهُ وَوَهَبْنَا لَهُ يَحْيَىٰ وَأَصْلَحْنَا لَهُ زَوْجَهُ ۚ إِنَّهُمْ كَانُوا يُسَارِعُونَ فِي الْخَيْرَاتِ وَيَدْعُونَنَا رَغَبًا وَرَهَبًا ۖ وَكَانُوا لَنَا خَاشِعِينَ﴾ (سورة الأنبياء ٩٠)\nމާނައީ: “ފަހެ ތިމަންރަސްކަލާނގެ އެކަލޭގެފާނަށް އިޖާބަދެއްވީމެވެ. އަދި އެކަލޭގެފާނަށް ޔަޙްޔާގެފާނު ދެއްވީމެވެ. އަދި އެކަލޭގެފާނަށް އެކަލޭގެފާނުގެ އަނބިކަނބަލުން ރަނގަޅުކޮށްދެއްވީމެވެ. ހަމަކަށަވަރުން އެބޭކަލުން ހެޔޮކަންތަކަށް އަވަސްވެ އަދި ތިމަންރަސްކަލާނގެއަށް އެދުމާއި، ބިރުވެތިކަމާއެކު، ދުޢާކުރައްވާ ކަމުގައިވިއެވެ. އަދި ތިމަންރަސްކަލާނގެއަށް ޚުޝޫޢަތްތެރިވާ ބަޔަކުކަމުގައި އެބޭކަލުންވިއެވެ.”\nމިއުންމަތުގެ އިސްވެދިޔަ ބޭކަލުން ﷲއަށް އަޅުކަންކުރުން އިތުރުކުރެއްވިއެވެ.\nއިބްނުލް ޤައްޔިމް رحمه الله ވިދާޅުވިއެވެ: “ޝައިޚަލް އިސްލާމް އިބްނު ތައިމިއްޔާގެ އަރިހަށް ތިމަން ޙާޟިރުވީމެވެ. އެއްފަހަރަކު ފަތިސްނަމާދުކުރެއްވުމަށްފަހު ﷲތަޢާލާގެ ޛިކުރުކުމަށް އިށީނދެވަޑައިގަތެވެ. ދުވާލުދެބައިވުމަށް ގާތްވަންދެނެވެ. ދެން އެއަށްފަހު ބައްލަވާލެއްވިއެވެ. އަދި ވިދާޅުވިއެވެ: މިއީ ތިމަންގެ ހެނދުނުގެ ނާސްތާއެވެ. މިނާސްތާޙާޞިލްނުވެއްޖެއްޔާ ތިމަންގެ ބާރު ފިލައިދެއެވެ.” أهـ [الوابل الصيب / ص: ٩٣]\nއަދި ޝައިޚަލް އިސްލާމްގެ އަމިއްލަ ނަފްސާ ބެހޭގޮތުން ވިދާޅުވިއެވެ: “ތިމަންގެ ވިސްނުން މަސްއަލައަކާ ބެހޭގޮތުން އަދި އެއްޗަކާ ބެހޭގޮތުން ހުއްޓެއެވެ. ނުވަތަ ބައެއް ޙާލަތްތަކާ ބެހޭގޮތުން އޮޅުން އަރައެވެ. ފަހެ ﷲ ތަޢާލާގެ ޙަޟްރަތުން އެއްހާސްފަހަރަށް ނުވަތަ އެއަށްވުރެއްވެސް ގިނަފަހަރު ފާފަފުއްސެވުމަށް އެދި ދަންނަވަމެވެ. އެއީ ތިމަންގެ މޭ ތަނަވަސްވެއްޖެއުމަށް ދާންދެވެ. އަދި އެރި އޮޅުން ފިލަންދެނެވެ.” [العقود الدرية لإبن عبدالهادي / ص: ٧]\nއަދި ވިދާޅުވިއެވެ.“އަދި އޭރު ތިމަން ބާޒާރުގައި ނުވަތަ މިސްކިތުގައި ނުވަތަ ތަމްރީނުގައި ނުވަތަ މަދްރަސާގައިވަމެވެ. ނަމަވެސް ޛިކުރުކުރުމުންނާއި އިސްތިޣްފާރުކުރުމުން އެކަން ތިމަންނައަކަށް މަނައެއްނުކުރެއެވެ. އެއީ ތިމަން ބޭނުންވާ ކަމެއް ޙާޞިލްވަންދެނެވެ.”\nއަދި އިބްނުލް ޤައްޔިމް رحمه الله އާ ބެހޭގޮތުން އިބްނު ކަޘީރު رحمه الله ވިދާޅުވިއެވެ: “އަޅުގަނޑުމެންގެ ޒަމާނުގެ ޢިލްމުގެ އަހުލުވެރިންތެރޭގައި އެކަލޭގެފާނަށްވުރެ ގިނައިން އަޅުކަންކުރާ ބޭކަލެއް އަޅުގަނޑުނުދަންނަމެވެ. އަދި ނަމާދުކުރާއިރު ދިގު ކުރެއްވުމުގެ ގޮތެއް ގެންގުޅުއްވިއެވެ. އަދި ރުކޫޢާއި ސުޖޫދުވެސް ދިގުކުރައްވައެވެ. އަދި އެކަލޭގެފާނާއި އެކީ އުޅުއްވާ ބައެއްބޭކަލުން އެކަމާ ބަސްބުނެހަދައެވެ. ފަހެ އެކަލޭގެފާނު އެކަމުން ރުޖޫޢަވެވަޑައިނުގަންނަވައެވެ. އަދި އެކަންކުރުމުން ދުރުހެލިވެވަޑައިވެސް ނުގަންނަވައެވެ.” [البداية والنهاية / ١٨، ٥٢٣]\n(ﷲއަށް)ކިޔަމަންތެރިކަން އަދާކުރުމަކީ ހިތަށް ދެއްވާ ނޫރެކެވެ. ފަހެ ﷲއަށް ގިނައިން އަޅުކަންކުރުމާއި މަޑުމޮޅިވުން އިތުރުކުރާށެވެ. އެއީ ޙާޞިލުކުރަން އެދޭކަން ޙާޞިލުކުރުމުގައި ވަރަށްވެސް ބޮޑުވާގިއެކެވެ. ﷲ ހަނދުމަކުރުމާއި އެއިލާހުގެ ފޮތް ކިޔެވުން އިތުރުކުރާށެވެ. އަދި ރޭގަނޑުގެ އަނދިރީގައި ރޭއަޅުކަންކުރާށެވެ. ފަހެ ހިތް ސާފުވެއްޖެނަމަ އަޘަރުކުރާނެއެވެ. އަދި ކިލަނބުވެއްޖެނަމަ ގެއްލުންދޭނެއެވެ.


STO ge aharee aammu jalsa mi mahu ge 30 vana dhuvahu | MBS NEWS\nއެސްޓީއޯގެ ހެޑް އޮފީސް.\nސްޓޭޓް ޓްރޭޑިން އޯގަނައިޒޭޝަން (އެސްޓީއޯ) ގެ އަހަރީ އާންމު ޖަލްސާ މި މަހުގެ 30 ވަނަ ދުވަހު ބާއްވަން ނިންމައިފި އެވެ.\nއެސްޓީއޯއިން ބުނީ އެ ކުންފުނީގެ އަހަރީ އާންމު ޖަލްސާ މިމަހުގެ 30 ވަނަ ދުވަހުގެ ރޭ ކްރޮސްރޮޑްސްގައި ބޭއްވުމަށް ނިންމާފައިވާ ކަމަށެވެ. އަދި މިޖަލްސާ ތިން ގޮތަކަށް ބައިވެރިވުމުގެ ފުރުސަތު ވެސް ހިއްސާދާރުންނަށް އޮންނާނެ ކަމަށް ވެސް އެސްޓީއޯއިން ބުނެ އެވެ. އެއީ ޖަލްސާ ތަނަށް ހާޒިރުވެގެން ނުވަތަ ޕްރޮކްސީ މެދުވެރިކޮށް ނުވަތަ މައިކްރޮސޮފްޓް ލައިވް އިވެންޓްސް މެދުވެރިކޮށް އޮންލައިންކޮށެވެ.\nޖަލްސާގައި ބައިވެރިވާން ބޭނުންވާނަމަ ވެބް ޕޭޖް އިން ރަޖިސްޓްރީ ކުރެވޭ ކަމަށް އެސްޓީއޯއިން ބުނެ އެވެ. އެސްޓީއޯއިން ބުނީ ރަޖިސްޓްރޭޝަން ހުޅުވާލާފައި ވަނީ މި މަހުގެ 29 ގެ ރޭގަނޑު 9:00 އާ ހަމައަށް ކަމަށެވެ.\nއެސްޓީއޯގެ އަހަރީ އާންމު ޖަލްސާ މިމަހު 30ގައި ބާއްވަން ނިންމާފައިވާއިރު އެސްޓީއޯގެ ހިއްސާއަކަށް 65 ރުފިޔާ ބަހަން އެ ކުންފުނީގެ ޑިރެކްޓަރުންގެ ބޯޑުން ވަނީ ނިންމާފަ އެވެ.\nމިދިޔަ އަހަރުގެ ފައިދާއިން ހިއްސާއަކަށް 65 ރުފިޔާ ބަހަން ނިންމިއިރު މިދިޔަ 2020 ވަނަ އަހަރު ހިއްސާއަކަށް ބެހީ 60 ރުފިޔާ އެވެ.


މިނިވަންކަން ހިފެހެއްޓޭނީ ވަކި ލެވެލްއެއްގައި ގުޅުން ބަދަހިކޮށްގެން: ދުންޔާ - DhiDaily\nމިނިވަންކަން ހިފެހެއްޓޭނީ ވަކި ލެވެލްއެއްގައި ގުޅުން ބަދަހިކޮށްގެން: ދުންޔާ\nރާއްޖޭގެ މިނިވަންކަން ހިފެހެއްޓޭނީ ވަކި ލެވެލްއެއްގައި ޤައުމުތަކާ ގުޅުން ބަދަހިކޮށްގެންކަމަށާއި، ނަމަވެސް މިހާާރު ފެންނަނީ ވަކި ޤައުމަކާ މާ ގާތް ގުޅުމެއް އުފައްދައި ރާާއްޖޭގެ ހުރިހައި ދާއިރާއެއްގައި، އެ ޤައުމުގެ ނުފޫޒު ފަތުރަމުން އަންނަ މަންޒަރުކަމަށް ކުރީގެ ޚާރިޖީ ވަޒީރު ދުންޔާ މައުމޫން ވިދާޅުވެއްޖެެއެެވެ.\nއިންޑިއާއިން ތަރައްޤީކޮށްދޭ އުތުރު ތިލަފަޅުގެ ބަނދަރާބެހޭ ގޮތުން ދިވެހި ސަރުކާރުން ހެދި އެއްބަސްވުމުގެ ކޮޕީއެއްކަމަށް ބުނާ ލިޔުންތަކެއް ކުރީގެ ހޯމް މިނިސްޓަރު ޢުމަރު ނަޞީރު ވަނީ މީޑިއާތެރެއަށް ދޫކޮށްލާފައެވެ.\nއެކަމާ ބެހޭގޮތުން އިތުރު މަޢުލޫމާތު ދިނުމަށް ދިވެހި ނެޝަނަލް އެކްޝަން(ޑީއެންއޭ) ގެ ފަރާތުން ރޭ ގެނެސްދިން ޕްރޮގުރާމުގައި ވާހަކަދައްކަވަމުން ދުންޔާ ވިދާޅުވީ ރާއްޖޭގެ ޚާރިޖީ ދާއިރާގެ ކަންކަން މިހާރު ހުރި ގޮތުން ކަންބޮޑުވުން ފާޅުކުރައްވާ ކަމަށެވެ. އެ ގޮތުން މިހާާރު ފެންނަނީ ވަކި ޤައުމަކާއި މާ ގާތް ގުޅުމެއް އުފައްދައި ރާާއްޖޭގެ ހުރިހައި ދާއިރާއެއްގައި އެ ޤައުމުގެ ނުފޫޒު ފަތުރަމުން އަންނަ މަންޒަރުކަމަށް ވެސް ދުންޔާ ވިދާޅުވިއެވެ.\nމި މޭރުމުން ވާހަކަދައްކަވަމުން ދުންޔާ ވަނީ ބޭރުގެ ބައެއް ޤައުމުތަކުން މިސާލު ނަންގަވާފައެވެ. އެ ގޮތުން ސީޝެލްސްއާއި މޮރިޝަސްގައި މައްސަލަ އުފެދިގެން އުޅެނީ އިންޑިއާގެ ނުފޫޒުންކަން ފާހަގަކުރެއްވިއެވެ.\nދުންޔާ ވަނީ ޒަމާނުއްސުރެ އިންޑިއާއިން ރާއްޖެއަށްވާ އެހީ ފާހަގަކުރައްވައި އެކަމަށް ޝުކުރު އަދާކުރައްވާފައެވެ.\nނަމަވެސް އެ ޤައުމުތަކުން އެހީ ދިނަސް އޭގެ މާނައަކީ މި ޤައުމުގައި މިލިޓަރީ ޕްރެސެންސެއް އޮތުން ނޫންކަމަށް ވެސް ދުންޔާ ވިދާޅުވިއެވެ.\nދުންޔާ ވިދާޅުވީ މިހާރު ވަނީ ބެލެންސް ވަރަށް ބޮޑަށް ގެއްލިފައި ކަމަށާއި، ތަރައްޤީއަށް ނުވަތަ ލޯންތަކަށް ނުވަތަ ގްރާންޓް އެސިސްޓެންޓަށް ބެލިޔަސް ރާއްޖެ ބަރޯސާވެފައިވަނީ އެންމެ ޤައުމަކަށް ކަމަށާއި، މިފަދަ ހާލަތެއްގައި އިތުރަށް ވިސްނަންޖެހޭކަމަށް ދުންޔާ ވަނީ ވިދާޅުވެފައެވެ.\nދުންޔާވަނީ ސްރީލަންކާއާއި، ބަންގްލަދޭޝްއާއި، ޕާކިސްތާނާއި، ޗައިނާަކީ ރާއްޖޭގެ ވަރަށް ގާތް އެކުވެރިންތަކެއް ކަން ފާހަގަކުރައްވާފައެވެ. އަދި ތަރައްޤީގެ ގިނަ މަޝްރޫޢުތަކަށް އެހީ ލިބިގެން ކަންކަން ނިމިފައިހުރިއިރު އެއީ ޗައިނާގެ ދަރަނީގެ ދަންތުރައެކޭ ބައެއް ބޭފުޅުން ވިދާޅުވާކަން ވެސް ދުންޔާ ފާހަގަކުރެއްވިއެވެ. ނަމަވެސް ޗައިނާއިން ރާއްޖެ ޑެޓް ޓްރެޕަކަށްލާކަމަށް ޤަބޫލުނުކުރައްވާކަމަށް ދުންޔާ ވަނީ ވިދާޅުވެފައެވެ.